নাৰী - অসমীয়া ৱিকিপিডিয়া\nএগৰাকী নাৰী (ইংৰাজী: Woman) হৈছে এক প্ৰাপ্তবয়স্ক মানৱী।  প্ৰাপ্তবয়স্ক হোৱাৰ আগতে, এগৰাকী নাৰীক ছোৱালী (কন্যা শিশু বা কিশোৰী) বুলি কোৱা হয়। \nউৰালত চিৰা খুন্দি থকা অৱস্থাত গোৱালপাৰা, অসমৰ কেইগৰাকীমান জনজাতীয় নাৰী\nসাধাৰণতে, এগৰাকী নাৰীৰ দুটা এক্স ক্ৰম'জম থাকে আৰু ইয়াৰ দ্বাৰা তেওঁ গৰ্ভধাৰণ কৰিবলৈ আৰু যৌৱনৰ পৰা ৰজোনিবৃত্তিলৈকে সন্তান জন্ম দিবলৈ সক্ষম। স্ত্ৰী প্ৰজনন তন্ত্ৰই নাৰীৰ শাৰীৰিক গঠনক পুৰুষৰ শৰীৰতন্ত্ৰৰ পৰা পৃথক কৰে ইয়াৰ ভিতৰত আছে ডিম্বাশয়, ফেলোপিয়ান নলী, জৰায়ু, যোনি, আৰু ভালভা। প্ৰাপ্তবয়স্ক নাৰীৰ শ্ৰোণী বহল, কঁকাল বহল, আৰু স্তনদ্বয় প্ৰাপ্তবয়স্ক পুৰুষতকৈ ডাঙৰ। মহিলাৰ মুখমণ্ডল আৰু শৰীৰৰ অন্যান্য অংশত লোমৰ পৰিমাণ যথেষ্ট কম, শৰীৰৰ চৰ্বিৰ গঠন অধিক, আৰু পুৰুষতকৈ গড়ে চাপৰ আৰু কম পেশীবহুল।\nসমগ্ৰ মানৱ ইতিহাসত, পৰম্পৰাগত লিংগ ভূমিকাই প্ৰায়ে নাৰীৰ কাৰ্যকলাপ আৰু সুযোগবোৰক নিৰ্ধাৰণ কৰাৰ লগতে তাক সীমিত কৰি ৰাখিছে। বহুতো ধৰ্মীয় মতবাদত মহিলাসকলৰ বাবে কিছুমান নিয়ম নিৰ্ধাৰণ কৰা হৈছে। বহুতো সমাজত বিংশ শতিকাৰ সময়ছোৱাত প্ৰতিবন্ধকতা শিথিল হোৱাৰ লগতে মহিলাসকলে পৰম্পৰাগত গৃহিণীৰ বাহিৰেও কেৰিয়াৰৰ প্ৰৱেশাধিকাৰ লাভ কৰিছে, আৰু উচ্চ শিক্ষা গ্ৰহণ কৰাৰ সামৰ্থ্য লাভ কৰিছে। মহিলাৰ বিৰুদ্ধে হিংসা(পৰিয়ালৰ ভিতৰত হওক বা সম্প্ৰদায়ত হওক)ৰ এক দীঘলীয়া ইতিহাস আছে আৰু এই হিংসা মুখ্যতঃ পুৰুষৰ দ্বাৰা সংঘটিত হৈ আহিছে।\nট্ৰান্স মহিলা সকলৰ জন্মৰ সময়ত পুৰুষ যৌনাংগ থাকে যি তেওঁলোকৰ লিংগ পৰিচয়ৰ সৈতে সংগতি নাৰাখে, আনহাতে আন্তঃযৌন মহিলাৰ এনে কিছুমান যৌন বৈশিষ্ট্য থাকিব পাৰে যি সমূহ নাৰী জীৱবিজ্ঞানৰ সাধাৰণ ধাৰণাৰ সৈতে খাপ নাখায়। \n2 জৈৱিক বিৱৰণ\n3 উৰ্বৰাতাৰ হাৰ\n4 সন্তান জন্মৰ অধিকাৰ আৰু স্বাধীনতা\n5 লিংগ ভূমিকা\n6 ফেশ্বন, ড্ৰেচিং ক'ড\n7.1 বিজ্ঞান শিক্ষাত নাৰী\n9 লিংগ প্ৰতীক\nশৈশৱ, যৌৱন আৰু কৈশোৰৰ মাজেৰে পাৰ হোৱাৰ পিছৰ সময়চোৱাই এগৰাকী মানৱীৰ নাৰীত্ব জীৱনৰ সময়। বিভিন্ন দেশৰ বিভিন্ন আইন থাকিলেও ১৮ বছৰ বয়সকেই সাধাৰণতে সংখ্যাগৰিষ্ঠ বয়স বুলি গণ্য কৰা হয় (যি বয়সত এজন ব্যক্তিক আইনীভাৱে প্ৰাপ্তবয়স্ক বুলি গণ্য কৰা হয়)।\nনাৰী শব্দটো সাধাৰণতে যিকোনো বয়সৰ স্ত্ৰী লিংগৰ ব্যক্তিক বুজাবলৈ ব্যৱহাৰ কৰিব পাৰি। গাৰ্ল শব্দটোৰ মূল ইংৰাজী অৰ্থ আছিল "যিকোনো লিংগৰ কোমল বয়সৰ ব্যক্তি";  ষোড়শ শতিকাৰ আৰম্ভণিত হে ইয়াৰ অৰ্থ বিশেষকৈ এগৰাকী কন্যা শিশু বুলি ধৰা হয়।  ছোৱালী শব্দটো কেতিয়াবা এগৰাকী যুৱতী বা অবিবাহিত মহিলাক বুজাবলৈ মৌখিক ৰূপত ব্যৱহাৰ কৰা হয়; অৱশ্যে, ১৯৭০-ৰ দশকৰ আৰম্ভণিতে, নাৰীবাদীসকলে শব্দটোৰ এনে অৰ্থত ব্যৱহাৰক প্ৰত্যাহ্বান জনাইছিল কিয়নো প্ৰাপ্তবয়স্ক মহিলাক বুজাবলৈ শব্দটো ব্যৱহাৰ কৰিলে ই সু-সংজ্ঞাবদ্ধ নহয়। বিশেষকৈ, আগতে প্ৰায়ে ব্যৱহাৰ হোৱা এটা শব্দ অফিচ গাৰ্ল বৰ্তমানৰ প্ৰেক্ষাপটত বিলুপ্তপ্ৰায়।\nইয়াৰ বিপৰীতে, কিছুমান সংস্কৃতিত পৰিয়ালৰ সন্মানক নাৰীৰ কুমাৰীত্বৰ সৈতে সম্পৰ্কিত কৰা হয়। গাৰ্ল শব্দটো (বা আন ভাষাত ইয়াৰ সমতুল্য) এতিয়াও অবিবাহিত মহিলাক বুজাবলৈ ব্যৱহাৰ কৰা হয়; এই অৰ্থত ইয়াক প্ৰায় কম-বেছি পৰিমাণে অপ্ৰচলিত ইংৰাজী মেড বা মেডেনৰ সৈতে সাদৃশ্যপূৰ্ণ ধৰণে ব্যৱহাৰ কৰা হয়।\nজৈৱিক বিৱৰণসম্পাদনা কৰক\nস্ত্ৰী ক্ৰম'জমৰ বিভাজন\nসাধাৰণতে মহিলাৰ কোষবোৰত দুটা এক্স ক্ৰম'জম থাকে, আৰু পুৰুষৰ কোষবোৰত এক্স আৰু ৱাই ক্ৰম'জম থাকে। প্ৰাৰম্ভিক ভ্ৰূণ বিকাশৰ সময়ত দুয়োটা লিংগৰ ভ্ৰূণৰ ৰূপতত্ত্ব প্ৰায় ৬ বা ৭ সপ্তাহলৈকে একে হয়। মহিলাৰ ক্ষেত্ৰত যৌন পাৰ্থক্য এনেদৰে আগবাঢ়ে যি গণ্ডল হৰমনৰ পৰা স্বতন্ত্ৰ।  যিহেতু মানুহৰ ক্ষেত্ৰত কেৱল মাতৃৰ ডিম্বাশয়ৰ পৰাহে মাইটোকণ্ড্ৰিয়েল ডিএনএ উত্তৰাধিকাৰী হয়, সেয়ে বংশানুক্ৰমিক গৱেষকসকলে মাতৃবংশৰ বিষয়ে আগতীয়াকৈ ধাৰণা গ্ৰহণ কৰিব পাৰে।\nনাৰী আৰু পুৰুষৰ দৈহিক অৱয়বৰ দৃশ্যমান পাৰ্থক্য\nনাৰীৰ যৌৱন প্ৰাপ্তিৰ ফলত শাৰীৰিক পৰিৱৰ্তন হয় যি নিষিক্তকৰণৰ জৰিয়তে যৌন প্ৰজনন ক্ষমতাক সক্ষম কৰে। মগজুৰ পিটুইটাৰি গ্ৰন্থিৰ পৰা ৰাসায়নিক সংকেতৰ সঁহাৰি স্বৰূপে, ডিম্বাশয়ে এষ্ট্ৰোজেন প্ৰস্তুত কৰে যি শৰীৰৰ পৰিপক্বতা উদ্দীপিত কৰে, এই সমূহৰ ভিতৰত উচ্চতা আৰু ওজন বৃদ্ধি, শৰীৰৰ চুলিৰ বিকাশ, স্তনৰ বিকাশ আৰু ঋতুস্ৰাৱৰ আৰম্ভণি আদি পৰিৱৰ্তন সমূহ সাধাৰণতে ১২-১৩ বছৰ বয়সৰ ভিতৰত আৰম্ভ হয়।  ডিম্বাশয়ে হৰমন প্ৰস্তুতৰ নিয়ন্ত্ৰক কাৰ্যৰ উপৰিও, স্ত্ৰী গেমেট প্ৰস্তুত কৰে যি পুৰুষ গেমেটৰ (শুক্ৰাণু) দ্বাৰা নিষিক্ত হ'লে, নতুন আনুবংশিক ব্যক্তি গঠন কৰে। জৰায়ু হৈছে বিকাশশীল ভ্ৰূণ আৰু পেশীৰ সুৰক্ষা আৰু প্ৰতিপালনৰ বাবে কোষকলা থকা এক অঙ্গ যাতে সন্তান জন্ম দিয়াৰ সময়ত ইয়াক নিষ্কাশন কৰিব পাৰি। যৌনসঙ্গম আৰু জন্মৰ সময়ত যোনিৰ ব্যৱহাৰ হয়, যদিও যোনি শব্দটো প্ৰায়ে মৌখিক ভাৱে ইংৰাজী ভাষাৰ ভালভাক (বা বাহ্যিক স্ত্ৰী জননাংগ) বুজাবলৈ ব্যৱহাৰ কৰা হয়  য'ত লেবিয়া, ভগাঙ্কুৰ আৰু স্ত্ৰী মূত্ৰনলী থাকে।\nস্তনৰ গ্ৰন্থিবোৰ গাখীৰ উৎপাদন কৰিবলৈ এপোক্ৰিনসদৃশ গ্ৰন্থিৰ পৰা বিকশিত হোৱা বুলি ধাৰণা কৰা হয়, ই এক পুষ্টিকৰ নিঃসৰণ যি স্তন্যপায়ী প্ৰাণীৰ আটাইতকৈ স্বকীয় বৈশিষ্ট্য। পৰিপক্ব মহিলাৰ ক্ষেত্ৰত স্তন সাধাৰণতে আন বেছিভাগ স্তন্যপায়ী প্ৰাণীতকৈ অধিক গুৰুত্বপূৰ্ণ; ই কেৱল গাখীৰ উৎপাদনৰ বাবেই প্ৰয়োজনীয় নহয়, স্তনৰ গুৰুত্ব আংশিকভাৱে যৌন বাছনিৰ এক উপাদান বুলিও ধাৰণা কৰা হয়। সাধাৰণতে ৪৯ ৰ পৰা ৫২ বছৰ বয়সৰ ভিতৰত এগৰাকী মহিলা ৰজোনিবৃত্তিত উপনীত হয়, এয়া হৈছে মহিলাৰ জীৱন চক্ৰৰ এটা পৰ্যায় যেতিয়া ঋতুস্ৰাৱ স্থায়ীভাৱে বন্ধ হয়, আৰু তেওঁলোক সন্তান জন্ম দিবলৈ অক্ষম হৈ পৰে \nউৰ্বৰাতাৰ হাৰসম্পাদনা কৰক\n২০২০ চনৰ পিয়ল অনুসৰি দেশ ভেদে নাৰীৰ উৰ্বৰতাৰ হাৰ।\nমুঠ উৰ্বৰতাৰ হাৰ (টিএফআৰ) হৈছে এগৰাকী নাৰীয়ে জীৱনকালত জন্ম দিয়া শিশুৰ গড় সংখ্যা। এই হাৰ সমগ্ৰ পৃথিৱীত অঞ্চলভেদে যথেষ্ট পৃথক। ২০১৬ চনত, সৰ্বাধিক আনুমানিক টিএফআৰ আছিল নাইজাৰত (প্ৰতি গৰাকী মহিলাৰ বিপৰীতে জন্ম দিয়া শিশুৰ পৰিমাণ আছিল ৬.৬২ টা) আৰু এই সৰ্বনিম্ন আছিল ছিংগাপুৰত (০.৮২ শিশু/মহিলা)। যদিও বেছিভাগ আফ্ৰিকাৰ উপ-চাহাৰা অঞ্চলৰ টিএফআৰ উচ্চ। এই উচ্চ হাৰে সম্পদৰ অভাৱৰ সমস্যাৰ সৃষ্টি কৰে আৰু অত্যধিক জনসংখ্যাত অৰিহণা যোগায়। বেছিভাগ পশ্চিমীয়া দেশত বৰ্তমান এক উপ প্ৰতিষ্ঠাপন উৰ্বৰতাৰ হাৰ প্ৰচলিত হৈছে যাৰ ফলত জনসংখ্যা ৰ বয়স বৃদ্ধি আৰু জনসংখ্যাৰ হাৰ হ্ৰাস কৰিছে।\nপৃথিৱীৰ বহুতো ঠাইত, যোৱা কেইটামান দশকত পাৰিবাৰিক গাঁথনিৰ পৰিৱৰ্তন হৈছে। উদাহৰণ স্বৰূপে, পশ্চিমত জীৱন ধাৰণৰ ব্যৱস্থাৰ পৰা আঁতৰি যোৱাৰ এক প্ৰৱণতা আছে য'ত কেৱল মৌলিক পৰিয়ালৰটোহে অন্তৰ্ভুক্ত। ইয়াৰ উপৰি বৈবাহিক উৰ্বৰতাৰ পৰা অবৈবাহিক উৰ্বৰতালৈ যোৱাৰ আন এক প্ৰৱণতাও প্ৰচলিত। বিবাহ নোহোৱাকৈয়ে সম্পৰ্কত থকা প্ৰেমিকযুগলে সন্তান জন্ম দিয়া বা অবিবাহিত মহিলাই একক অভিভাৱকৰ দায়িত্ব পালনেৰে সন্তান জন্ম দিব পাৰে। পৃথিৱীৰ কিছুমান ঠাইত বিবাহৰ পূৰ্বে সন্তান জন্ম এক সাধাৰণ কথা আৰু ই সম্পূৰ্ণৰূপে গ্ৰহণ যোগ্য। অৱশ্যে আন কিছুমান ঠাইত এই ধাৰণাটো সামাজিক নিয়মৰ আধাৰত ধৰা নহয় আৰু অত্যন্ত কলঙ্কিত বিষয় বুলি মান্যতা প্ৰদান কৰা হয়। এনে অঞ্চলত অবিবাহিত মাতৃসকলে এই ক্ষেত্ৰত সামাজিক বৰ্জনৰ সন্মুখীন হয়, ইয়াৰ ভিতৰত পৰিয়ালৰ সদস্যৰ দ্বাৰা হিংসা, আনকি চৰম পৰ্যায়ত সন্মান ৰক্ষাৰ্থে হত্যা পৰ্যন্ত হোৱা দেখা যায়। ইয়াৰ উপৰিও বহুতো দেশত বিবাহৰ পূৰ্বে যৌন সম্ভোগ অবৈধ। সেই সমূহৰ ভিতৰত আছে: চৌদি আৰৱ, পাকিস্তান, আফগানিস্তান, ইৰাণ, কুৱেইট, মালদ্বীপ, মৰক্কো, ওমান, মৌৰিতানিয়া, সংযুক্ত আৰৱ আমিৰাত, চুদান,  আৰু ইয়েমেন ।\nসংস্কৃতি ভেদে মাতৃৰ সামাজিক ভূমিকাও পৃথক পৃথক। পৃথিৱীৰ বহুতো ঠাইত, নিৰ্ভৰশীল সন্তান থকা মহিলাসকল ঘৰতে থাকিব আৰু তেওঁলোকৰ সকলো শক্তি সামৰ্থ্য শিশু প্ৰতিপালনৰ বাবে সমৰ্পিত কৰিব বুলি আশা কৰা হয়, আনহাতে আন কোনো কোনো ঠাইত মাতৃসকল প্ৰায়ে মজুৰী ভিত্তিক কামলৈ উভতি আহে।\nসন্তান জন্মৰ অধিকাৰ আৰু স্বাধীনতাসম্পাদনা কৰক\nপ্ৰজনন অধিকাৰ হৈছে প্ৰজনন আৰু প্ৰজনন স্বাস্থ্যসম্পৰ্কীয় আইনী অধিকাৰ আৰু স্বাধীনতা। ইণ্টাৰনেচনেল ফেডাৰেচন অফ গাইনোকোলজী এণ্ড অবষ্টেট্ৰিস্কৰ মতে:\n(...) জোৰ-জুলুম, পক্ষপাতিত্ব আৰু হিংসাৰহিতভাৱে যৌন আৰু প্ৰজনন স্বাস্থ্যকে ধৰি নিজৰ যৌনতা সম্পৰ্কীয় বিষয়সমূহৰ ওপৰত নিয়ন্ত্ৰণ আৰু মুক্ত তথা দায়বদ্ধভাৱে সিদ্ধান্ত গ্ৰহণ কৰাৰ অধিকাৰো নাৰীৰ মানৱাধিকাৰৰ ভিতৰুৱা। নাৰী আৰু পুৰুষৰ মাজত যৌন সম্পৰ্ক তথা প্ৰজননৰ বিষয়ত সমান সম্পৰ্কৰ বাবে, ব্যক্তিগৰাকীৰ অখণ্ডতাৰ প্ৰতি পূৰ্ণ সন্মানকে ধৰি, পৰস্পৰ সন্মান, সন্মতি আৰু যৌন আচৰণ তথা ইয়াৰ পৰিণতিসমূহৰ বাবে ভগাই লোৱা দায়বদ্ধতাৰ প্ৰয়োজন।\nবিশ্ব স্বাস্থ্য সংস্থাই প্ৰকাশ কৰা প্ৰতিবেদন অনুসৰি ২০১০ চনৰ পৰা ২০১৪ চনলৈ কেৱল তথ্যৰ ওপৰত ভিত্তি কৰি, প্ৰতি বছৰে বিশ্বজুৰি ৫৬ নিযুত প্ৰৰোচিত গৰ্ভপাত হৈছিল। সেইবোৰৰ ভিতৰত, প্ৰায় ২৫ নিযুত গৰ্ভপাত অসুৰক্ষিত বুলি গণ্য কৰা হৈছিল। বিশ্ব স্বাস্থ্য সংস্থাই প্ৰতি ১০০,০০০ অসুৰক্ষিত গৰ্ভপাতৰ বাবে বিকশিত অঞ্চলত প্ৰায় ৩০ গৰাকী মহিলাৰ আৰু বিকাশশীল অঞ্চলবোৰত ২২০ গৰাকী মহিলাৰ মৃত্যু হোৱাৰ বিপৰীতে উপ-চাহাৰা আফ্ৰিকাত প্ৰতি ১০০,০০০ অসুৰক্ষিত গৰ্ভপাতত ৫২৯ গৰাকী মাতৃৰ মৃত্যু হয় বুলি প্ৰতিবেদনত প্ৰকাশ কৰিছিল। বিশ্ব স্বাস্থ্য সংস্থাই এই মৃত্যুৰ কাৰণবোৰ ভিতৰত উল্লেখ কৰিছে:\nসেৱাৰ দুৰ্বল উপলব্ধতা\nস্বাস্থ্য-যত্ন প্ৰদানকাৰীসকলৰ বিবেকবান আপত্তি জনক পৰামৰ্শ, বিভ্ৰান্তিকৰ তথ্যৰ ব্যৱস্থা, তৃতীয় পক্ষৰ অনুমোদন, আৰু চিকিৎসাগতভাৱে অপ্ৰয়োজনীয় পৰীক্ষা।\nলিংগ ভূমিকাসম্পাদনা কৰক\nশিশুৰ সৈতে পাকঘৰত খাদ্য প্ৰস্তুত কৰণত ব্যস্ত এগৰাকী অসমীয়া নাৰী।\nখেতি পথাৰত ব্যস্ত এগৰাকী মহিলা\nশেহতীয়াকৈ সমগ্ৰ বিশ্বত লিংগ ভূমিকাৰ যথেষ্ট পৰিৱৰ্তন ঘটিছে। ইতিহাসৰ আগৰ কিছুমান বিন্দুত, কম বয়সৰ পৰা আৰম্ভ হোৱা শিশুৰ বৃত্তিগত আকাংক্ষা লিংগ অনুসৰি পৃথক আছিল।\nবৰ্তমান সময়ত কৰ্মৰ প্ৰায় প্ৰতিটো ক্ষেত্ৰত নাৰীৰ ভূমিকাই প্ৰসাৰতা লাভ কৰিছে। খেলৰ জগত খনটো নাৰীৰ অৱদান কম নহয়। বিশ্বৰ প্ৰায় সৰহ সংখ্যক নাৰীৰ সাধাৰণ কাম হৈছে পৰিয়াল পৰিচালনাত ঘৰুৱা কাম আদি কৰা, খাদ্য ৰন্ধা, কেঁচুৱা জন্মদিয়া আৰু প্ৰতিপাল কৰা আদি। ব্যক্তিৰ আৱেগ, কৰ্মক্ষেত্ৰ, ঘৰ, দৈহিক উপস্থাপন, ইত্যাদিৰ ক্ষেত্ৰত সমাজত প্ৰায়ে কিছুমান দৃঢ়বদ্ধতা প্ৰচলিত হৈ আছে। এইবোৰে নাৰী-পুৰুষৰ অধিকাৰক খৰ্ব কৰে। ভাৰতৰ দৰে পুৰুষ প্ৰধান সমাজ ব্যৱস্থাটো পূৰ্বতে সমাজৰ প্ৰায় প্ৰতিটো ক্ষেত্ৰত নাৰীৰ বিপৰীতে পুৰুষৰ উপস্থিতিক অগ্ৰাধিকাৰ দিয়া হৈছিল। বিশ্বৰ বিভিন্ন প্ৰান্তত ভোট দানৰ অধিকাৰৰ ক্ষেত্ৰটো নাৰীয়ে সংগ্ৰাম কৰিব লগা হৈছে। কৰ্মক্ষেত্ৰত কেৱল লিংগ পাৰ্থক্যৰ বাবেই মজুৰীৰ ক্ষেত্ৰটো নাৰী পুৰুষৰ সমতাক অস্বীকাৰ কৰা হয়।\n২০১৩ বৰ্ষত ভাৰতত লিংগ অনুসৰি মজুৰিৰ ব্যৱধান ২৪.৮১% বুলি অনুমান কৰা হৈছিল। লগতে অৰ্থনীতিত মহিলাৰ অংশগ্ৰহণৰ স্তৰ বিশ্লেষণ কৰোঁতে এই প্ৰতিবেদনে ভাৰতক বিশ্বৰ ভিতৰত তালিকাৰ তলৰ ১০খন দেশৰ ভিতৰত অন্যতম হিচাপে স্থান দিছে। মজুৰি লাভ কৰা শ্ৰমিক সকলৰ মাজত মহিলাৰ অংশগ্ৰহণৰ হাৰ সাধাৰণতে কম। তেওঁলোকৰ অংশগ্ৰহণ মুখ্যতঃ কৃষি খণ্ডৰ গ্ৰাম্য এলেকাত কেন্দ্ৰীভূত হয়। উত্তৰ ভাৰতৰ গ্ৰাম্য অঞ্চলত দেখা গৈছে যে লিংগৰ ভিত্তিত শ্ৰম বিভিন্ন ভাগত বিভক্ত কৰা হয়। কৃষিৰ কিছুমান কাৰ্যকলাপ বিশেষকৈ মহিলাসকলক আৱণ্টন কৰা হৈছে। কিছুমান কাম যেনে শস্য শুকোৱা আৰু সংৰক্ষণ কৰা আদি মহিলাৰ দ্বাৰা আনহাতে অন্যান্য কাম যেনে হাল বোৱা আৰু শস্য চলোৱা কেৱল পুৰুষৰ দ্বাৰা কৰা হয়। এয়া কেৱল অগ্ৰাধিকাৰ আৰু আধিপত্য নহয়। ব্যক্তিগত সেৱা আৰু যত্নৰ কামৰ সৈতে জড়িত খণ্ডবোৰত ভাৰতত মহিলা শ্ৰমিকৰ অংশগ্ৰহণ অধিক হোৱা দেখা গৈছে। অনানুষ্ঠানিক ক্ষেত্ৰত বিশেষকৈ কৃষিক্ষেত্ৰতো মহিলাৰ অংশগ্ৰহণ অধিক।\nফেশ্বন, ড্ৰেচিং ক'ডসম্পাদনা কৰক\nবিভিন্ন সংস্কৃতিত থকা পোছাকৰ ভিন্নতা। বাওঁফালৰ পৰা ক্ৰমে বোৰ্খা পিন্ধা আফগান মহিলা, কিমোনোৰ পোছাক পিন্ধা জাপানী মহিলা, আৰু সাধাৰণ টেংক টপ আৰু মিনিস্কাৰ্ট পৰিহিতা জাৰ্মান মহিলা।\nপৃথিৱীৰ বিভিন্ন প্ৰান্তৰ মহিলাসকলে বিভিন্ন ধৰণে পোছাক পৰিধান কৰে, তেওঁলোকৰ পোছাকৰ পছন্দবোৰ স্থানীয় সংস্কৃতি, ধৰ্মীয় নীতি, পৰম্পৰা, সামাজিক নিয়ম আৰু ফেশ্বনৰ প্ৰৱণতাৰ দ্বাৰা প্ৰভাৱিত হয়। শালীনতা সম্পৰ্কে বিভিন্ন সমাজৰ বিভিন্ন ধাৰণা আছে। অৱশ্যে অধিকাৰৰ ক্ষেত্ৰত বিশেষকৈ পোছাকৰ ক্ষেত্ৰত সকলো সমাজত মহিলাৰ পছন্দ স্বাধীন নহয়। আইনে তেওঁলোকে কি পিন্ধিব পাৰে বা কি পিন্ধিব নোৱাৰে সম্পৰ্কীয় কিছুমান প্ৰতিবন্ধকতা আৰোপ কৰে। এইটো বিশেষকৈ ইছলামিক পোছাকৰ ক্ষেত্ৰত চৰ্চিত। যদিও কিছুমান অধিকাৰ ক্ষেত্ৰই আইনীভাৱে এনে সম্পূৰ্ণ আবুৰতা প্ৰদান কৰা পোছাক বাধ্যতামূলক কৰে, আন কিছুমান দেশত ৰাজহুৱা স্থানত হিজাব জাতীয় পোছাক (যেনে বোৰ্খা/মুখ ঢাকি ৰখা) পিন্ধাৰ ক্ষেত্ৰত নিষেধাজ্ঞা আছে। এনে নিষেধাজ্ঞা থকা এখন দেশ হৈছে ফ্ৰান্স। এই ধৰণৰ পোছাকৰ ক্ষেত্ৰত থকা বাধ্যতামূলক তথা নিষিদ্ধ কৰা আইন- দুয়োটাই অত্যন্ত বিতৰ্কিত।\nএকক-লিংগ শিক্ষা পৰম্পৰাগতভাৱে প্ৰভাৱশালী আৰু এতিয়াও যথেষ্ট প্ৰাসংগিক। সৰ্বজনীন শিক্ষা, অৰ্থাৎ লিংগৰ পাৰ্থক্যৰ পৰা স্বতন্ত্ৰ ৰাজ্যিক শিক্ষা ব্যৱস্থা যেনে প্ৰাথমিক আৰু মাধ্যমিক শিক্ষা, এতিয়াও বিশ্বব্যাপী প্ৰচলিত হোৱা নাই, বেছিভাগ উন্নত দেশতহে এই ব্যৱস্থাই প্ৰসাৰতা লাভ কৰিছে। কিছুমান পশ্চিমীয়া দেশত, মহিলাসকলে শিক্ষাৰ বিভিন্ন স্তৰত পুৰুষক অতিক্ৰম কৰিছে। উদাহৰণ স্বৰূপে, ২০০৫/২০০৬ চনত আমেৰিকা যুক্তৰাষ্ট্ৰত, মহিলাসকলে সহযোগী ডিগ্ৰীৰ ৬২%, স্নাতক ডিগ্ৰীৰ ৫৮%, স্নাতকোত্তৰ ডিগ্ৰীৰ ৬০% আৰু ডক্টৰেটৰ ৫০% অৰ্জন কৰিছিল। \nপুৰুষৰ তুলনাত মহিলাৰ বাবে বিশ্বসাক্ষৰতা কম। চি.আই.এ. ৱৰ্ল্ড ফেক্টবুকে ২০১০ চনৰ পৰা এক প্ৰতিবেদন প্ৰকাশ কৰিছে। সেই অনুসৰি ৮০% মহিলা পুৰুষৰ ৮৮.৬% বিপৰীতে স্বাক্ষৰ(১৫ বছৰ বা অধিক বয়সৰ)। দক্ষিণ আৰু পশ্চিম এছিয়াত, আৰু চাব-চাহাৰা আফ্ৰিকাৰ কিছু অংশত সাক্ষৰতাৰ হাৰ সৰ্বনিম্ন। \nবিজ্ঞান শিক্ষাত নাৰীসম্পাদনা কৰক\nপদাৰ্থবিদ্যা আৰু ৰসায়নশাস্ত্ৰত অসামান্য অংশগ্ৰহণেৰে মেৰী কুৰী সমগ্ৰ বিশ্বত পৰিচিত।\nঐতিহাসিকভাবেই নাৰীক গৃহপ্ৰকোষ্ঠে আবদ্ধ ৰাখা হৈছিল। পৰিয়ালৰ দ্বাৰা এওঁলোকক বিজ্ঞান চৰ্চাত অংশগ্ৰহণৰ বাবে উদ্বুদ্ধ কৰা নহৈছিল। মাৰ্কিন যুক্তৰাষ্ট্ৰত ১৯২৩ চনত সম অধিকাৰ আইন গৃহীত হোৱাৰ পিছত নাৰীসকলক উল্লেখযোগ্য হাৰত বিজ্ঞান বিষয়ত অংশগ্ৰহণ কৰা দেখা যায়। কিন্তু বিজ্ঞানৰ জগতত অংশগ্ৰহণৰ হাৰ প্ৰযুক্তি বিদ্যাৰ তুলনাত নিম্নমুখী। বিজ্ঞান আৰু প্ৰযুক্তি বিদ্যাত ডক্টৰেট গ্ৰহণৰ সংখ্যা ১৯৭০ চনৰ ৭%ৰ পৰা ১৯৮৫ চনত ৩৪%লৈ বৃদ্ধি পায়। সেইদৰে প্ৰযুক্তি বিদ্যাত স্নাতক ডিগ্ৰীধাৰীৰ সংখ্যা ১৯৭৫ চনত আছিল মাত্ৰ ৩৮৫ জন, বিপৰীতে ১৯৮৫ চনত এই সংখ্যাই ১১০০০ ক অতিক্ৰম কৰে। শিক্ষাক্ষেত্ৰত আইনৰ মাধ্যমেৰে নাৰীসকল সংযোগ কৰিলেও বৰ্তমানো নাৰী-পুৰুষৰ শিক্ষাৰ হাৰৰ ক্ষেত্ৰত অসমতা বিৰাজমান।\nবিশ্ববিদ্যালয় পৰ্যায়ত ১৯৮৯ চনত বিজ্ঞানী হিচাপে পুৰুষৰ অংশগ্ৰহণ আছিল ৬৫% আৰু নাৰীৰ অংশগ্ৰহণ আছিল ৪০%। যিসময়ত পূৰ্ণাঙ্গকালীন এজন পুৰুষ বিজ্ঞানীৰ বাৰ্ষিক আয় $৪৮,০০০ আছিল; সেই সময়ত মহিলা বিজ্ঞানীৰ আয় আছিল $৪২,০০০।\nনিৰ্দিষ্ট ধৰ্মীয় মতবাদবোৰত লিংগ ভূমিকা, লিংগৰ মাজত সামাজিক আৰু ব্যক্তিগত বাৰ্তালাপ, মহিলাৰ বাবে উপযুক্ত পোছাক পৰিধান, আৰু মহিলা আৰু সমাজত তেওঁলোকৰ স্থিতি প্ৰভাৱিত কৰা আন বিভিন্ন বিষয়ৰ সৈতে সম্পৰ্কিত নিৰ্দিষ্ট চৰ্তাৱলী আছে। বহুতো দেশত, এই ধৰ্মীয় শিক্ষাবোৰে ফৌজদাৰী আইন, বা সেই অধিকাৰক্ষেত্ৰৰ পাৰিবাৰিক আইনক প্ৰভাৱিত কৰে। ধৰ্ম, আইন আৰু লিংগ সমতাৰ মাজৰ সম্পৰ্কক আন্তৰ্জাতিক সংগঠনবোৰে আলোচনা কৰিছে। \nনাৰীৰ স্থিতি সম্পৰ্কত শাস্ত্ৰকে আদি কৰি হিন্দুধৰ্মৰ বিভিন্ন গ্ৰন্থত পৰস্পৰ সামঞ্জস্য নথকা দৃষ্টিভংগী পোৱা যায়। ইয়াৰে কোনো গ্ৰন্থত নাৰীক সৰ্বোচ্চ নেতৃত্বৰ স্থান দিয়াৰ বিপৰীত অন্য কিছু গ্ৰন্থত লিংগৰ ভিত্তিত ব্যক্তিৰ ভূমিকাৰ সীমাবদ্ধতাৰ বিষয়ে কোৱা হৈছে। ঋকবেদৰ দেৱী সূক্তত নাৰীশক্তিক সকলো পদাৰ্থ আৰু সংজ্ঞাৰ সৃষ্টিকাৰী, চিৰন্তন আৰু অসীম, আধ্যাত্মিক আৰু অভিজ্ঞতামূলক বাস্তৱতা অৰ্থাৎ ব্ৰহ্ম, সকলোৰে আত্মা তথা ব্ৰহ্মাণ্ডৰ সাৰ বুলি কোৱা হৈছে।  কিছুসংখ্যক হিন্দু উপনিষদ, শাস্ত্ৰ আৰু পুৰাণ, বিশেষকৈ দেৱী উপনিষদ, দেৱী মাহাত্ম্য আৰু দেৱী-ভাগৱত পুৰাণৰ মতে নাৰীক সৰ্বশক্তিমান বুলি চিহ্নিত কৰা হৈছে।  হিন্দু ধৰ্ম মতে নাৰী তিন প্ৰকাৰৰ: পদ্মিনী, সঙ্খিনী আৰু হস্তিনী।\nলিংগ প্ৰতীকসম্পাদনা কৰক\nশুক্ৰ গ্ৰহ, দেৱী ভেনাছ বা গ্ৰীকসকলৰ এফ্ৰোডাইটিক চিহ্নিত কৰা গ্লিফ চিহ্ন(♀) টোৰে জীৱবিজ্ঞানত স্ত্ৰীলিংগ বুজোৱা হয়।  প্ৰাচীন ধাতুবিদ্যাত ভেনাছৰ চিহ্নটো তামৰ প্ৰতীক হিচাপে গণ্য কৰা হৈছিল আৰু ই নাৰীত্বৰ সৈতে জড়িত আছিল।\nনাৰীত্ব হৈছে সাধাৰণতে মহিলা আৰু ছোৱালীৰ সৈতে সম্পৰ্কিত গুণাগুণ, আচৰণ, আৰু ভূমিকাৰ এক সংহতি। নাৰীত্বৰ ধাৰণাটো সামাজিকভাৱে নিৰ্মাণ কৰা হয়  যদিও নাৰীসুলভ বুলি গণ্য কৰা কিছুমান আচৰণ জৈৱিকভাৱে প্ৰভাৱিত হয়।  নাৰীত্ব কিমান পৰিমাণে জৈৱিক বা সামাজিকভাৱে প্ৰভাৱিত হয় সেয়া বিতৰ্কৰ অধীন।  ই জৈৱিক স্ত্ৰী লিংগৰ সংজ্ঞাৰ পৰা পৃথক, কিয়নো পুৰুষ আৰু মহিলা উভয়ে নাৰীসুলভ বৈশিষ্ট্য প্ৰদৰ্শন কৰিব পাৰে।\nযিসকল প্ৰাচীন নাৰীৰ নাম জনা যায় তেওঁলোকৰ ভিতৰত আছে:\nনৰ্মৰৰ পত্নী আৰু প্ৰাচীন ইজিপ্তৰ প্ৰথম ৰাণী নেইথোটেপ (প্ৰায় ৩২০০ খ্ৰীষ্টপূৰ্ব)।\nপ্ৰথম ৰাজবংশৰ সময়ত প্ৰাচীন ইজিপ্তৰ ৰাণী আৰু ৰিজেণ্ট মাৰ্নিথ (প্ৰায় ৩০০০ খ্ৰীষ্টপূৰ্ব)। তেওঁ নিজ অধিকাৰৰ বলত ইজিপ্তৰ শাসক হোৱা প্ৰথম মহিলা। \nমেধা-পটাহ (প্ৰায় ২৭০০ খ্ৰীষ্টপূৰ্ব), তেওঁ ইজিপ্তৰ বাসিন্দা আছিল আৰু আটাইতকৈ প্ৰাচীন মহিলা চিকিৎসক আৰু বিজ্ঞানী।\nপ্ৰাচীন ইজিপ্তৰ এগৰাকী চিকিৎসক পেচেশ্বেট (প্ৰায় ২৬০০ খ্ৰীষ্টপূৰ্ব)।\nপুয়াবি (প্ৰায় ২৬০০ খ্ৰীষ্টপূৰ্ব) বা শুবাদ – উৰিমৰ ৰাণী। তেওঁৰ সমাধিত বহুতো ব্যয়বহুল শিল্প সামগ্ৰী উদ্ধাৰ কৰা হৈছিল। উৰিমৰ পৰিচিত আন আন ৰাজকীয় ৰাণীসকলৰ ভিতৰত আছে আচুচিকিলডিগিৰ, নিনবান্দা, আৰু গানচামান্নু। \nকুগবাউ (প্ৰায় ২৫০০ খ্ৰীষ্টপূৰ্ব), নিপপুৰ পুৰোহিতত্ত্বৰ দ্বাৰা সুমেৰৰ আধিপত্যবাদী শাসক হোৱাৰ বাবে বাছনি কৰা কিছৰ পৰা অহা এগৰাকী শাসক। পিছৰ যুগত তেওঁক "কুবাবা" হিচাপে বিকৃত কৰা হৈছিল।\nতাছলুলটুম (প্ৰায় ২৪০০ খ্ৰীষ্টপূৰ্ব), আক্কাদিয়ান ৰাণী, আক্কাদৰ চাৰ্গনৰ পত্নী আৰু এনহেদুয়ান্নাৰ মাতৃ। \nবৰনামতাৰ (প্ৰায় ২৩৮৪ খ্ৰীষ্টপূৰ্ব), লগশৰ লুগালাণ্ডাৰ বিশিষ্ট আৰু প্ৰভাৱশালী ৰাণী। প্ৰথম লাগাছ ৰাজবংশৰ অন্যান্য পৰিচিত ৰাজকীয় ৰাণীসকলৰ ভিতৰত আছে মেনবাৰা-আবজু, আচুমে'ৰেন, নিনখিলিচুগ, ডিমটুৰ আৰু শাগচাগ, আৰু কেইবাগৰাকী ৰাজকুমাৰীৰ নামো জনা যায়।\nএনহেদুয়ান্না (প্ৰায় ২২৮৫ খ্ৰীষ্টপূৰ্ব), উৰিম সুমেৰিয়ান চহৰৰ চন্দ্ৰ দেৱতাৰ মন্দিৰৰ মুখ্যপুৰোহিতসকল। সম্ভৱতঃ প্ৰথম জনাজাত কবি আৰু লিংগ নিৰ্বিশেষে প্ৰথম নাম উল্লেখ থকা লেখক। \nশিবতু (প্ৰায় ১৭৭৫ খ্ৰীষ্টপূৰ্ব), ৰজা জিমৰিলিমৰ সহধৰ্মিনী আৰু চিৰিয়াৰ মহানগৰ মাৰিৰ ৰাণী। স্বামীৰ অনুপস্থিতিৰ সময়ত তেওঁ মাৰিৰ ৰিজেণ্ট হিচাপে শাসন কৰিছিল আৰু ৰাণী হিচাপে ব্যাপক প্ৰশাসনিক ক্ষমতা উপভোগ কৰিছিল।\n↑ Mosby's Pocket Dictionary of Medicine, Nursing & Health Professions - E-Book. Elsevier Health Sciences. 2009. পৃষ্ঠা. 1453. ISBN 978-0323066044. https://books.google.com/books?id=_QGaoiFCIDMC&pg=PA1453.\n↑ Taber's Cyclopedic Medical Dictionary. F.A. Davis. 2017. পৃষ্ঠা. 2539. ISBN 978-0803659407. https://books.google.com/books?id=OA37DQAAQBAJ&pg=PA2539.\n↑ "Definition of girl noun from the Oxford Advanced Learner's Dictionary". Oxford learner’s Dictionary. https://www.oxfordlearnersdictionaries.com/definition/english/girl?q=girl.\n↑ "Standards of Care for the Health of Transsexual, Transgender, and Gender Nonconforming People (version 7)". The World Professional Association for Transgender Health. পৃষ্ঠাসমূহ: 95–96. http://admin.associationsonline.com/uploaded_files/140/files/Standards%20of%20Care,%20V7%20Full%20Book.pdf.\n↑ Alleyne, Richard (2010-06-13). "Girls now reaching puberty before 10 –ayear sooner than 20 years ago" (en-GB ভাষাত). Daily Telegraph. ISSN 0307-1235. https://www.telegraph.co.uk/news/health/news/7824699/Girls-now-reaching-puberty-before-10-a-year-sooner-than-20-years-ago.html.\n↑ Hake, Laura; O'Connor, Clare (2008). "Genetic Mechanisms of Sex Determination". Nature EducationScitable. https://www.nature.com/scitable/topicpage/genetic-mechanisms-of-sex-determination-314/। আহৰণ কৰা হৈছে: August 23, 2019.\n↑ Differences, Institute of Medicine (US) Committee on Understanding the Biology of Sex and Gender; Wizemann, Theresa M.; Pardue, Mary-Lou (2001) (en ভাষাত). Sex Begins in the Womb. National Academies Press (US). https://www.ncbi.nlm.nih.gov/books/NBK222286/. "All human individuals—whether they have an XX, an XY, or an atypical sex chromosome combination—begin development from the same starting point. During early development the gonads of the fetus remain undifferentiated; that is, all fetal genitalia are the same and are phenotypically female. After approximately6to7weeks of gestation, however, the expression ofagene on the Y chromosome induces changes that result in the development of the testes. Thus, this gene is singularly important in inducing testis development. The production of testosterone at about9weeks of gestation results in the development of the reproductive tract and the masculinization (the normal development of male sex characteristics) of the brain and genitalia. In contrast to the role of the fetal testis in differentiation ofamale genital tract and external genitalia in utero, fetal ovarian secretions are not required for female sex differentiation."\n↑ "Relative weight and race influence average age at menarche: results from two nationally representative surveys of US girls studied 25 years apart". Pediatrics খণ্ড 111 (4 Pt 1): 844–50. April 2003. doi:10.1542/peds.111.4.844. PMID 12671122.\n↑ "Age at menarche in Canada: results from the National Longitudinal Survey of Children & Youth". BMC Public Health খণ্ড 10: 736. 2010. doi:10.1186/1471-2458-10-736. PMID 21110899.\n↑ Hamilton-Fairley, Diana. Obstetrics and Gynaecology (Second সম্পাদনা). Blackwell Publishing. http://vstudentworld.yolasite.com/resources/final_yr/gynae_obs/Hamilton%20Fairley%20Obstetrics%20and%20Gynaecology%20Lecture%20Notes%202%20Ed.pdf.\n↑ Human Sexuality: Personality and Social Psychological Perspectives. Springer Science & Business Media. 2012. পৃষ্ঠা. 175. ISBN 978-1468436563. https://books.google.com/books?id=qfsxBwAAQBAJ&pg=PA175.\n↑ Psychopathology in Women: Incorporating Gender Perspective into Descriptive Psychopathology. Springer. 2014. পৃষ্ঠা. 250. ISBN 978-3319058702. https://books.google.com/books?id=-unSBAAAQBAJ&pg=PA250. "In addition, there isacurrent lack of appropriate vocabulary to refer to the external female genitals, using, for example, 'vagina' and 'vulva' as if they were synonyms, as if using these terms incorrectly were harmless to the sexual and psychological development of women.'"\n↑ Oftedal, Olav T. (2002). "The mammary gland and its origin during synapsid evolution". Journal of Mammary Gland Biology and Neoplasia খণ্ড7(3): 225–252. doi:10.1023/a:1022896515287. PMID 12751889.\n↑ "Menopause: Overview". Eunice Kennedy Shriver National Institute of Child Health and Human Development. 2013-06-28. http://www.nichd.nih.gov/health/topics/menopause/Pages/default.aspx। আহৰণ কৰা হৈছে: 8 March 2015.\n↑ "Menopause: Overview". PubMedHealth. 29 August 2013. https://www.ncbi.nlm.nih.gov/pubmedhealth/PMH0072495/। আহৰণ কৰা হৈছে: 8 March 2015.\n↑ "Menopause". The Medical Clinics of North America খণ্ড 99 (3): 521–34. May 2015. doi:10.1016/j.mcna.2015.01.006. PMID 25841598.\n↑ "The World Factbook — Central Intelligence Agency". https://www.cia.gov/library/publications/the-world-factbook/rankorder/2127rank.html.\n↑ "RRT Research Response". Refugee Review Tribunal Australia. 2013-05-01. http://www.mrt-rrt.gov.au/CMSPages/GetFile.aspx?guid=91cf943a-3fa6-4fce-afec-4ab2c2a356fd। আহৰণ কৰা হৈছে: 2019-06-28.\n↑ "Turkey condemns 'honour killings'". BBC News. 1 March 2004. http://news.bbc.co.uk/2/hi/europe/3523123.stm.\n↑ "Human Rights Voices – Pakistan, August 21, 2008". Eyeontheun.org. http://www.eyeontheun.org/voices.asp?p=632.\n↑ "Home". AIDSPortal. http://www.aidsportal.org/news_details.aspx?ID=4236.\n↑ 25.0 25.1 "Iran". Travel.state.gov. https://travel.state.gov/travel/cis_pa_tw/cis/cis_1142.html.\n↑ "United Nations Human Rights Website – Treaty Bodies Database – Document – Summary Record – Kuwait". Unhchr.ch. http://www.unhchr.ch/tbs/doc.nsf/0/2f5665ae20b956cb8025675a0033cafb?Opendocument.\n↑ "Culture of Maldives – history, people, clothing, women, beliefs, food, customs, family, social". Everyculture.com. http://www.everyculture.com/Ja-Ma/Maldives.html.\n↑ Fakim, Nora (9 August 2012). "BBC News – Morocco: Should pre-marital sex be legal?". BBC. https://www.bbc.co.uk/news/world-africa-19049000.\n↑ "Legislation of Interpol member states on sexual offences against children – Oman". Interpol. http://www.interpol.com/Public/Children/SexualAbuse/NationalLaws/csaOman.pdf.\n↑ "2010 Human Rights Report: Mauritania". State.gov. 8 April 2011. https://2009-2017.state.gov/j/drl/rls/hrrpt/2010/af/154358.htm.\n↑ Dubai FAQs. "Education in Dubai". Dubaifaqs.com. http://www.dubaifaqs.com/education-dubai.php.\n↑ Judd, Terri (10 July 2008). "Briton faces jail for sex on Dubai beach – Middle East – World". The Independent (London). https://www.independent.co.uk/news/world/middle-east/briton-faces-jail-for-sex-on-dubai-beach-863918.html.\n↑ "Sudan must rewrite rape laws to protect victims". Reuters. 28 June 2007. https://www.reuters.com/article/2007/06/28/idUSL28849488._CH_.2400.\n↑ United Nations High Commissioner for Refugees. "Refworld | Women's Rights in the Middle East and North Africa – Yemen". UNHCR. http://www.unhcr.org/refworld/docid/47387b712f.html/.\n↑ "Resolution on Reproductive and Sexual Health | International Federation of Gynecology and Obstetrics". Figo.org. http://www.figo.org/projects/reproductive_and_sexual_health। আহৰণ কৰা হৈছে: 2014-04-19.\n↑ "Preventing unsafe abortion". World Health Organization. https://www.who.int/news-room/fact-sheets/detail/preventing-unsafe-abortion। আহৰণ কৰা হৈছে: August 24, 2019.\n↑ Sharpe, S. (1976). Just likeaGirl. প্ৰকাশক London: Penguin. ISBN 9780140219531.\n↑ "Gender Pay Gap in the Formal Sector: 2006 - 2013(September, 2013)". Wage Indicator Data Report. http://www.wageindicator.org/documents/publicationslist/publications-2013/gender-pay-gap-in-formal-sector-in-india-2006-2013.\n↑ Martha C. Nussbaum, Jonathan Glover, Martha Chen (1995). Women, Culture, and Development: A Study of Human Capabilities. Clarendon Press. ISBN 9780191521751. https://books.google.com/books?id=jhLgdK84Ll8C&q=india&pg=PA37.\n↑ Dewan, Sabina (2014). "Closing the Gender wage gap in Indian Agriculture". JustJobs Network. http://justjobsnetwork.org/wp-content/pubs/reports/8.pdf.\n↑ "Women's right to choose their dress, free of coercion". Amnesty International.4March 2011. https://doc.es.amnesty.org/cgi-bin/ai/BRSCGI/WOMENS%20RIGHT%20TO%20CHOOSE%20THEIR%20DRESS%20FREE%20OF%20COERCION?CMD=VEROBJ&MLKOB=29309215959। আহৰণ কৰা হৈছে: 8 January 2014.\n↑ "Historical summary of faculty, students, degrees, and finances in degree-granting institutions: Selected years, 1869-70 through 2005-06". Nces.ed.gov. http://nces.ed.gov/programs/digest/d07/tables/dt07_178.asp। আহৰণ কৰা হৈছে: 2014-08-22.\n↑ Eisenhart, A. Margaret; Finkel, Elizabeth (2001). Women (Still) Need Not Apply:The Gender and Science Reader. প্ৰকাশক New York: Routledge. পৃষ্ঠা. 13–23.\n↑ "The World Factbook". Cia.gov. https://www.cia.gov/the-world-factbook/countries/world/। আহৰণ কৰা হৈছে: 2014-04-19.\n↑ "United Nations News Centre — Harmful practices against women and girls can never be justified by religion – UN expert". Un.org. 2013-10-29. https://www.un.org/apps/news/story.asp/html/http%3Cspan%20class=%27pullme%27%3EIt%20has%20become%20increasingly%20clear%20that%20disasters%20are%20setting%20back%20efforts%20in%20development%20%E2%80%93%20they%20can%20cripple%20the%20economy,%20destroy%20infrastructure,%20and%20plunge%20more%20people%20into%20poverty%3C/span%3E://www.unisdr.org/www.sealthedeal2009.org/petition/html/story.asp?NewsID=46370&Cr=religion&Cr1=#.Ustsg_tpCKE। আহৰণ কৰা হৈছে: 2014-04-19.\n↑ McDaniel 2004, পৃষ্ঠা. 90.\n↑ Brown 1998, পৃষ্ঠা. 26.\n↑ McDaniel 2004, পৃষ্ঠা. 90-92.\n↑ C. Mackenzie Brown (1990), The Triumph of the Goddess, State University of New York Press, ISBN, page 77\n↑ Thomas Coburn (2002), Devī Māhātmya: The Crystallization of the Goddess Tradition, Motilal Banarsidass, আই.এচ.বি.এন. 978-8120805576, pages 138, 303-309\n↑ Fadu, Jose A., ed (2014). Encyclopedia of Theory & Practice in Psychotherapy & Counseling. LuLu Press. পৃষ্ঠা. 337. ISBN 978-1312078369.\n↑ Stearn, William T. (May 1962). "The Origin of the Male and Female Symbols of Biology". Taxon খণ্ড 11 (4): 109–113. doi:10.2307/1217734. ISSN 0040-0262. https://iapt-taxon.org/historic/Congress/IBC_1964/male_fem.pdf। আহৰণ কৰা হৈছে: 19 July 2019.\n↑ 54.0 54.1 Schott, GD (December 2005). "Sex symbols ancient and modern: their origins and iconography on the pedigree". The BMJ খণ্ড 331 (7531): 1509–10. doi:10.1136/bmj.331.7531.1509. ISSN 0959-8138. PMID 16373733.\n↑ 55.0 55.1 Shehan, Constance L. (30 August 2018). Gale Researcher Guide for: The Continuing Significance of Gender. ISBN 9781535861175. https://books.google.com/books?id=F_F1DwAAQBAJ.\n↑ 56.0 56.1 Lippa, Richard A. (6 May 2005). Gender, Nature, and Nurture. ISBN 9781135604257. https://books.google.com/books?id=R6OPAgAAQBAJ&q=%22biology+contributes%22+%22masculinity+and+femininity%22.\n↑ 57.0 57.1 Masculinity and Femininity in the MMPI-2 and MMPI-A. ISBN 9781452900032. https://books.google.com/books?id=5KLPlmr9T7MC&q=%22what+masculinity+and+femininity+are%22.\n↑ 58.0 58.1 Wharton, Amy S. (4 February 2009). The Sociology of Gender: An Introduction to Theory and Research. ISBN 9781405143431. https://books.google.com/books?id=SOTqzUeqmNMC&q=%22+biological+or+genetic+contributions%22.\n↑ "Gender, Equity and Human Rights". http://www.who.int/gender/whatisgender/en.\n↑ Aidan Dodson & Dyan Hilton (2004). The Complete Royal Families of Ancient Egypt. Thames & Hudson. আই.এচ.বি.এন. 0-500-05128-3.\n↑ Wilkinson, Toby A.H. (2001). Early dynastic Egypt (1 সম্পাদনা). Routledge. পৃষ্ঠা. 74. ISBN 978-0-415-26011-4. https://books.google.com/books?id=AR1ZZO6niVIC&q=merneith+wife+daughter&pg=PA74.\n↑ Aidan Dodson & Dyan Hilton (2004). The Complete Royal Families of Ancient Egypt. p. 140. Thames & Hudson. আই.এচ.বি.এন. 0-500-05128-3.\n↑ Elisabeth Meier Tetlow (2004). Women, Crime, and Punishment in Ancient Law and Society: The ancient Near East. Continuum International Publishing Group. পৃষ্ঠা. 221. ISBN 978-0-8264-1628-5. https://books.google.com/books?id=ONkJ_Rj1SS8C&pg=PA221। আহৰণ কৰা হৈছে: 29 July 2011.\n↑ Elisabeth Meier Tetlow (2004). Women, Crime, and Punishment in Ancient Law and Society: The ancient Near East. Continuum International Publishing Group. ISBN 978-0-8264-1628-5. https://books.google.com/books?id=ONkJ_Rj1SS8C&q=Tashlultum&pg=PA245। আহৰণ কৰা হৈছে: 29 July 2011.\n↑ Michael Roaf (1992). Mesopotamia and the ancient Near East. Stonehenge Press. ISBN 978-0-86706-681-4. https://books.google.com/books?id=SapVAAAAYAAJ&q=Tashlultum। আহৰণ কৰা হৈছে: 29 July 2011.\n↑ Samuel Kurinsky. "Jewish Women Through The Ages — The Proto-Jewess En Hedu'Anna, Priestess, Poet, Scientist". Hebrew History Federation. http://www.hebrewhistory.info/factpapers/fp036_women.htm.\n↑ Jennifer Bergman (19 July 2001). "Windows to the Universe". National Earth Science Teachers Associationwww.nestanet.org. http://www.windows2universe.org/people/ancient_epoch/enhedu.html.\n↑ J.M. Adovasio, Olga Soffer, Jake Page (2007). The Invisible Sex: Uncovering the True Roles of Women in Prehistory (1st Smithsonian Books সম্পাদনা). Smithsonian Books & Collins (Harper Collins Publishers). পৃষ্ঠা. 278–279. ISBN 978-0-06-117091-1. https://books.google.com/books?id=MBFNkKKypdMC&q=The+Invisible+Sex:+Uncovering+the+True+Roles+of+Women+in+Prehistory.\n↑ Elisabeth Meier Tetlow (2004-12-28). Women, Crime, and Punishment in Ancient Law and Society: The ancient Near East. Continuum International Publishing Group. পৃষ্ঠা. 84. ISBN 978-0-8264-1628-5.\n"https://as.wikipedia.org/w/index.php?title=নাৰী&oldid=310423"ৰ পৰা অনা হৈছে\nশেষ সম্পাদনা কৰা হৈছে7January 2022 তাৰিখে 19:23 বজাত\nএই পৃষ্ঠাখন ০৭ জানুৱাৰী, ২০২২ তাৰিখে ০০:৫৩ বজাত অন্তিম সংশোধন কৰা হৈছিল।


Karobihokol - Boisitramai Axom - Class IX [ কাৰবিসকল( কাৰবি সাহিত্য সভা )- বৈচিত্ৰ্য়ময় অসম -নৱম শ্ৰেণী ] - Gorajan Goodluck Tutor Centre\nHome Assamese class ix অসমীয়া নৱম শ্ৰেণী বৈচিত্ৰ্যময় অসম Karobihokol - Boisitramai Axom - Class IX [ কাৰবিসকল( কাৰবি সাহিত্য সভা )- বৈচিত্ৰ্য়ময় অসম -নৱম শ্ৰেণী ]\nKarobihokol - Boisitramai Axom - Class IX [ কাৰবিসকল( কাৰবি সাহিত্য সভা )- বৈচিত্ৰ্য়ময় অসম -নৱম শ্ৰেণী ]\nAdmin September 23, 2020 Assamese, class ix, অসমীয়া, নৱম শ্ৰেণী, বৈচিত্ৰ্যময় অসম,\nকাৰবিসকল( কাৰবি সাহিত্য সভা )\nকাৰবিসকল অসমৰ এটি প্রধান জনজাতি। বিষ্ণুপ্ৰসাদ ৰাভাই আমেৰিকাৰ আৱিষ্কাৰক কলম্বাছৰ সৈতে\nতুলনা কৰি কাবিসকলক অসমৰ কলম্বাছ বুলি আখ্যা দিছিল। এই উক্তি যুক্তিসহকাৰে সমর্থন কৰিছিল\nকলিকতাৰ বিখ্যাত ইতিহাসবিদ সুনীতি কুমাৰ চট্টোপাধ্যায়ে।\nবসতি অঞ্চলঃ অসমৰ সোঁমাজতে থকা কাৰ্বি আংলং আৰু পশ্চিম কাৰ্বি আংলঙেই হ’ল কাবিসকলৰ\nপ্রধান বসতি অঞ্চল।\nদুয়ােখন ঠাই সামৰি কাৰ্বি আংলং স্বায়ত্ব পৰিষদ গঠন হৈছে। ইয়াত ২৬-জন নির্বাচিত সদস্য আৰু\nচাৰিজনকৈ মনােনীত সদস্য আছে। সৰ্বমুঠ আসন ৩০-খন। ইয়াৰ মাটি কালি ১০,৩৪৩ বর্গ কিলােমিটাৰ।\nইয়াৰ বাহিৰেও শশাণিতপুৰ, বিশ্বনাথ, লক্ষিমপুৰ, কামৰূপ সােণাপুৰ আদি ঠাইতাে কাবিসকল বসতি\nকৰা দেখা যায়। মণিপুৰ, নাগালেণ্ড, মেঘালয়, অৰুণাচল আদি ৰাজ্যতাে কম বেছি পৰিমাণে কাৰ্বিংসকলৰ বসতি আছে।\nসাঁজ-পাৰঃ পুৰুষ আৰু নাৰীৰ পােচাক পৃথক। পুৰুষৰ আঁঠুমূৰীয়া পে ছেলেং, চই হংথৰ, চই ই, চই\nলক্ (কাবি জেকেট) পহ’ আদিয়েই প্রধান। চই হংথৰ আজিকালি কাবি জেকেট বুলি পৰিচিত। পহ’\n(কাবি মাফ্লাৰ) ৪ আৰু ৫ ইঞ্চি বহল আৰু প্রায় পাঁচৰ পৰা ছয় ফুটলৈ দীঘল। ইয়াৰ দুয়ােমুৰে বিভিন্ন ৰঙৰ\nফুল তুলি দিয়া হয়।\nচেপান আবুঃ প্রায় ৩ ইঞ্চি বহল আৰু দীঘলে প্রায় ৬ ফুট। দুয়ােমূৰে কড়িৰে সম্বলিত বিশেষ চকচকীয়া।\nক’লা কাপােৰ। ইয়াক ডেকাল’ৰাসকলে ব্যৱহাৰ কৰা দেখা যায়।\nনাৰীৰ সাজপাৰ হ’ল পিনি, পেকক আৰু ৱানকক – তদুপৰি পে ছেলেং, পে খনজাৰি, পে ছাৰপি\nপিবাঃ ডেৰ ফুট ( ১ 1/2), ফুটৰ পৰা ২ ফুট বহল আৰু ৬ ফুট দীঘল। দুয়াে মুৰে বিভিন্ন ৰঙৰ ফুল তুলি কড়িৰে সম্বলিত বিশেষ চকচকীয়া কলা কাপােৰ। ইয়াক মহিলাসকলে নিজৰ কেঁচুৱাটিক বােকোচাত ল'বৰ বাবে ব্যৱহাৰ কৰে।\nআ-অলংকাৰঃ লেক হিকি, নথেংপী, ন’লাংপং, ন'জাংছাই, লেক ৰূৱে, লেক পাংখাৰা, লাং আৱ’,ৰই\nপাংখাৰা, ৰই পাহু আদিয়েই প্রধান।\nউৎসৱ-পাৰ্বণঃ পেং হেমফু, ৰংকেৰ, চজুন আদিয়েই প্রধান। পেং হেমফু হ’ল ঘৰুৱা উৎসৱ। এই\nউৎসৱত সাধাৰণতে তিনিটাকৈ পূজা থাকে। ৰিৎ আংলং, বুইচম আৰু পেং। এই তিনিটা পূজা বছৰৰ আৰম্ভণিতে কৰা হয় যাতে বছৰৰ অপায়-অমংগল নহয়। ইয়াক কোৱা হয় ঘৰুৱা উৎসৱ।\nচজুন উৎসৱ (Family festival) : এই উৎসৱ প্ৰতিবছৰে উদ্যাপন নহয়। ৪, ৫ বা ৯ বছৰৰ মূৰে মূৰে কৰা হয়।\nৰংকেৰ উৎসৱ (Community Festival): ইয়াক গাঁৱৰ উৎসৱ বুলি কোৱা হয়। এই উৎসৱ বছৰৰ\nআৰম্ভণিতে উদ্যাপন কৰা হয়। পূজাৰ মূল বেদীত চৰাই, ছাগলী, কণী আদি উছা কৰি উপাস্য দেৱতাৰ\nসন্তুষ্টিৰ বাবে পূজা কৰা হয়।\nফৈদঃ কাৰবিসকলৰ পাঁচটাকৈ ফৈদ আছে। এয়া হ’ল –\n১) টিমুং, ২) টেন ৩) তেৰাং ৪) ইংহি ৫) ইংতি\nএই প্রতিটো ফৈদত একাধিক উপফৈদ থাকে।\nকাৰবি যুৱ মহােৎসৱঃ প্রতিটো বছৰত ১৫-১৯ ফেব্ৰুৱাৰীত, এই মহােৎসৱ তাৰালাংছ’, ডিফু চহৰত\nঅনুষ্ঠিত কৰা হয়।\nকাবিসকলৰ মাজৰ অসমীয়া জাতীয় জীৱনলৈ বিভিন্ন ক্ষেত্ৰত অৱদান আগবঢ়াই আজিও স্মৰণীয়\nহৈ ৰােৱা কেইগৰাকীমান ব্যক্তিৰ বিষয়ে তলত চমুকৈ আলােচনা কৰা হ'ল—\nতেওঁ হ'ল কাবি আংলঙৰ স্বপ্নদ্রষ্টা আৰু ৰূপকাৰ। ১৯১০ চনৰ ৮ ফেব্ৰুৱাৰী তাৰিখে পশ্চিম কাৰ্বি\nআংলঙৰ টিকা পাহাৰত জন্ম গ্রহণ কৰিছিল। পিতাকৰ নাম থেংকুৰছিং ইংতি আৰু মাকৰ নাম ৰুথ মাধৱী (কাজিৰ তিমুংপী)। ১৯১৬ চনত গােলাঘাট মিছ স্কুলত শিক্ষাৰ পাতনি মেলে আৰু ১৯২৮ চনত গােলাঘাট বেজবৰুৱা হাইস্কুলৰ পৰা প্রথম বিভাগত মেট্রিক পৰীক্ষাত উত্তীর্ণ হয়। উচ্চ শিক্ষাৰ বাবে গুৱাহাটী কটন কলেজত অধ্যয়ন কৰে যদিও সেই সময়ত স্বাধীনতা আন্দোলনৰ পৰিপ্ৰেক্ষিতত অধ্যয়ন আধৰুৱা হয়। পিছত ১৯৩৩ চনত চিলেটৰ মুৰাৰী চান্দ কলেজৰ পৰা সুখ্যাতিৰে চূড়ান্ত পৰীক্ষাত উত্তীৰ্ণ হৈ কাবি জাতিৰ প্ৰথম স্নাতক ৰূপে সুখ্যাতি অর্জন কৰে। তেওঁ স্নাতক ডিগ্রী গ্রহণ কৰাৰ পাছত গােলাঘাট বেজবৰুৱা হাইস্কুল শিক্ষকতা কৰিছিল। ১৯৩৩ চনত মিকিৰ হিলচ ট্রেক গঠন হােৱাত ইংৰাজ চৰকাৰে তেওঁক মাতি আলি ১৯৩৪ চনত নগাঁও জিলাৰ শিক্ষা বিভাগত উপ-পৰিদৰ্শক পদত নিযুক্তি দিয়ে। তেওঁ নিজেই কেইবাখনাে কাবি ভাষাৰ পাঠ্যপুথি লিখি অসমীয়া মাধ্যমৰ বিদ্যালয়সমূহত অতিৰিক্ত পাঠ্যপুথি হিচাপে পাঠদান কৰায় তেওঁ লিখা পুথিকেইখন হ'ল ‘বিতুছ আকিতাপ’, ‘কালাখা আকিতাপ’, ‘তেমপুৰু আৰু ৱপী’ ৷\nছামছিং হাঞ্চে এজন লেখক, কবি, গীতিকাৰ, ঔপন্যাসিক, কথাছবি প্রযােজক, ৰাজনীতিক, সাহিত্যপ্রেমী\nব্যক্তি। নগাঁও জিলাৰ সৰুবাট মৌজাৰ অন্তৰ্গত পণ্ডিতঘাট বা আহিকেলক গাঁৱত ১৯৪৮ চনৰ এপ্রিল মাহৰ ১৮ তাৰিখে তেওঁৰ জন্ম হয়। পিতৃৰ নাম জয়সিং হাঞ্চে আৰু মাতৃৰ নাম কাৎ টেণপী। বাল্যকালতে\nপৰিয়ালটোৱে পুৰণি স্থান পৰিত্যাগ কৰি হংক্রাম নামৰ ঠাইলৈ স্থানান্তৰিত হয় আৰু তাতে স্থায়ীভাৱে বসতি কৰে। হংক্রাম প্রাথমিক বিদ্যালয়তে শিক্ষা জীৱন আৰম্ভ হয়। পাছলৈ টীকা মধ্য ইংৰাজী বিদ্যালয়ত আৰু কামপুৰ মধ্য ইংৰাজী বিদ্যালয়ত শিক্ষা গ্রহণ কৰে। ডিফু চৰকাৰী বালক বিদ্যালয়ত ভর্তি হয় যদিও প্ৰৱেশিকা পৰীক্ষাত উত্তীর্ণ হ'ব নােৱৰাত সেনাবাহিনীৰ চাকৰি কৰে। তিনি বছৰৰ পিছত চাকৰি ইস্তফা দি ১৯৬৭ চনত বৈঠালাংছ উচ্চ ইংৰাজী বিদ্যালয়ৰ পৰা হাইস্কুল শিক্ষান্ত পৰীক্ষাত অৱতীৰ্ণ হৈ উত্তীর্ণ হয়। ১৯৭৩ চনত স্নাতক ডিগ্রী লাভ কৰে।\nভাষা-সাহিত্যৰ বিকাশ আৰু উন্নয়নৰ বাবে তেওঁ কেইবাখনাে পুথি কাবি আৰু অসমীয়া ভাষাত প্রণয়ন\nকৰি প্ৰকাশ কৰিছিল। সেইবােৰৰ ভিতৰত নাম তাই হাঈমু’, ‘কাবি প্রণয়ী গীত’, ‘ছাবিন আলুন’ (কাৰি\nৰামায়ণ) কুমলীন’, ‘ৰােমীৰ এমুঠি কাবি কবিতা’ (অনুবাদ) আৰু ‘ছে হজেং’ নামৰ গ্ৰন্থ উল্লেখযােগ্য।\n১৯৮৩-৮৪ চনত কাবি লামেত আমেইৰ (কাবি সাহিত্য সভা) সাধাৰণ সম্পাদক ১৯৮৪-৮৫ চনত\nসভাপতিৰ আসন অলংকৃত কৰে।\n১৯৮৫ চনত বিধান সভাৰ সাধাৰণ নিৰ্বাচনত ডিফু সমষ্টিৰ পৰা নির্বাচিত হৈ অসম মন্ত্রীসভাত কেবিনেট\nমন্ত্রিত্ব লাভ কৰিবলৈ সক্ষম হয়। ১৯৯৮ চনৰ জানুৱাৰী মাহৰ ১৩ তাৰিখে সকলােকে স্রিয়মান কৰি ইহ\nসংসাৰৰ পৰা চিৰকালৰ বাবে বিদায় ললে। কাবি ভাষা-সাহিত্যৰ সাধক আৰু এজন পথপ্রদর্শক হিচাপে\nতেওঁৰ নাম আমাৰ মাজত সদায় অমৰ হৈ থাকিব।\nকাৰবি সাহিত্যৰ পুৰােধা ব্যক্তি বংলং তেৰাঙৰ জন্ম হয় ১৯০৯ চনৰ অক্টোবৰ মাহৰ ১০ তাৰিখে ডিলাই\nনদীৰ কাষৰ নিহাংলাংছ নামৰ ঠাইত। তেৱেঁই কাবি সাহিত্যৰ প্রথম লিখিত ৰূপ প্রদান কৰে। দেউতাকৰ নাম ছাৰ তেৰাং আৰু মাকৰ নাম কাৰেং তিচ্ছপী। তেওঁ ১৩ বছৰ বয়সৰ পৰা সাহিত্য ৰচনা আৰম্ভ কৰিছিল। তেওঁ লিখা বিভিন্ন কিতাপসমূহ হ’ল— ‘Word Book ‘আদাম আছাৰ’ (বিবাহ নিয়ম) ৰূকাছে’, ‘হাঈমু’, ‘ছে হংথম’, কাবি কপুছ’, ‘কাবি চ ৰংজে’, ‘আৰণ আতেং’, ৰংলিন’, ‘ছাৰ আলুন’ আৰু ‘ছাৰ লামছাম।\n১৯৭৩ চনত কবি সাহিত্য সভাৰ তৰফৰ পৰা কাবি সাহিত্যৰ পুৰােধা ব্যক্তি পুৰস্কাৰ প্ৰদান কৰা হয়।\nঅসম চৰকাৰৰ তৰফৰ পৰা এককালীন মাননী প্ৰদান কৰাৰ লগতে সাহিত্যিক পেঞ্চন প্রদান কৰে। এইজনা পুৰােধা ব্যক্তিয়ে সকলােকে এৰি ২০০১ চনৰ জুলাই মাহৰ ১৭ তাৰিখে ইহলীলা সম্বৰণ কৰে।\nসু-সাহিত্যিক লংকাম তেৰণৰ জন্ম হয় ১৯৩২ চনত। তেওঁৰ দেউতাকৰ নাম ডিপ্ল তেৰণ আৰু মাকৰ\nনাম কাচাই হাঞ্চেপী। ১৯৫৭ চনত কাচে ৰংহাংপীৰ লগত বিবাহ হয়। ১৯৬৪ চনত মিকিৰ পাহাৰ জিলা\nপৰিষদৰ জন সম্পৰ্কৰক্ষী বিষয়া পদত মনােনীত হয়। তেওঁ কাবি আদৰবাৰৰ সাধাৰণ সম্পাদক আৰু\nসভাপতি পদকো অলংকৃত হৈছিল। কাবি সাহিত্য সভাৰ প্ৰতিষ্ঠাপক সভাপতি আৰু ১৯৮৬ চনৰ কামপুৰ অধিবেশনত অসম সাহিত্য সভাৰ উপ-সভাপতি পদততা কার্যনির্বাহ কৰিছিল। ৰচিত, সংকলিত আৰু অনুদিত গ্রন্থ মুঠ ৪১-খন। তেওঁৰ দ্বাৰা ৰচিত গ্রন্থসমূহ হ'ল ৰং কেছেং’, ‘টামাহিদি’, ‘কিতাপ কিমি’, কাৰ্বিলামকুৰু’, ‘কাৰবি জনগােষ্ঠী’, ‘কাৰবি লামকুৰু-লামছেং’, ‘কাবি ভাষা পৰিচয়’, ‘কাৰবি লামতাদ্যম’ আদি।\n১। কাৰবিসকলক অসমৰ কলম্বাচ বুলি কোনে কৈছিল?\nউত্তৰঃ বিষ্ণুপ্ৰসাদ ৰাভাই ৷\n২। কাৰবিসকলক পৰম্পৰাগত সাজ পাৰৰ বিষয়ে লিখা।\nউত্তৰঃ পুৰুষ আৰু নাৰীৰ পােচাক পৃথক। পুৰুষৰ আঁঠুমূৰীয়া পে ছেলেং, চই হংথৰ, চই ই, চই লক্ (কাবি জেকেট) পহ’ আদিয়েই প্রধান। চই হংথৰ আজিকালি কাবি জেকেট বুলি পৰিচিত। পহ’\n৩। কাৰবিসকলক উৎসৱ-পার্বণ সম্পর্কে লিখা।\nউত্তৰঃ পেং হেমফু, ৰংকেৰ, চজুন আদিয়েই প্রধান। পেং হেমফু হ’ল ঘৰুৱা উৎসৱ। এই উৎসৱত সাধাৰণতে তিনিটাকৈ পূজা থাকে। ৰিৎ আংলং, বুইচম আৰু পেং। এই তিনিটা পূজা বছৰৰ আৰম্ভণিতে কৰা হয় যাতে বছৰৰ অপায়-অমংগল নহয়। ইয়াক কোৱা হয় ঘৰুৱা উৎসৱ।\n৪। কাৰবিসকলৰ মূল ফৈদকেইটা কি কি?\nউত্তৰঃ কাৰবিসকলৰ পাঁচটাকৈ ফৈদ আছে। এয়া হ’ল – ১) টিমুং, ২) টেন ৩) তেৰাং ৪) ইংহি ৫) ইংতি\n৫। কাবি সমাজৰ নাৰীসকলে পৰিধান কৰা কেইবিধমান সাজ-পাৰ তথা আ-অলংকাৰৰ নাম লিখা।\nউত্তৰঃ পুৰুষ আৰু নাৰীৰ পােচাক পৃথক। পুৰুষৰ আঁঠুমূৰীয়া পে ছেলেং, চই হংথৰ, চই ই, চই\n(ক) ছেমছছিং ইংতি\n(খ) ছামছিং হাঞ্চে\n(গ) বংলং তেৰাং\n(ঘ) লংকাম তেৰণ\n(ক) ছেমছছিং ইংতিঃ\n(খ) ছামছিং হাঞ্চেঃ\n(গ) বংলং তেৰাংঃ\n(ঘ) লংকাম তেৰণঃ


১৭ বাৰ অলিম্পিকত নিজ দেশক প্ৰতিনিধিত্ব কৰা এটা পৰিয়াল | Olympia Sports\nআমাৰ সমাজত সাধাৰণতে এনে কিছুমান পৰিয়ালৰ দেখা যায় যিবোৰ প্ৰতিজন সদস্যই হয়তো সংস্কৃতি নহয়তো শিক্ষা আদিকে ধৰি একেধৰণৰ কামতে ব্যস্ত থাকে। পিতৃ-মাতৃৰ লগত সন্তানে সংস্কৃতিৰ চৰ্চা কৰা অথবা একেখন শিক্ষানুষ্ঠানতে শিক্ষাদান কৰা আদি কাৰ্য তেনেই সহজলভ্য। ইয়াৰ উপৰিও বংশানুক্ৰমিক ভাৱেই একাংশ খেলুৱৈয়েও খেল পথাৰলৈ অহাৰ ঘটনাও বিৰল নহয়। তেনেই সুলভ এনে দৃশ্য। পিছে আপোনালোকক আজি এনে এটা পৰিয়ালৰ বিষয়ে অৱগত কৰিম যিটো পৰিয়ালৰ সদস্যই মুঠ ১৭ বাৰ অলিম্পিকত অংশগ্ৰহণ কৰিছে। অলিম্পিকৰ দৰে বিশ্ব প্ৰতিযোগিতাত অংশগ্ৰহণ কৰাটো যেন হৈ পৰিছিল সেই নিৰ্দিষ্ট পৰিয়ালটোৰ এক পৰম্পৰা।\nবেলজিয়ামৰ ৰাইফল শ্বুটাৰ ফ্ৰান্সিছ লেফৰ্চুইনৰ ছিনিয়ৰৰ পৰিয়ালটোৰ সদস্য সকলে অলিম্পিকত মুঠ ১৭ বাৰ অংশগ্ৰহণ কৰি ইতিহাস সৃষ্টি কৰিছে। পোন প্ৰথমবাৰৰ বাবে ফ্ৰান্সিছ জুনিয়ৰে নিজৰ পিতৃ ফ্ৰান্সিছ ছিনিয়ৰৰ লগত ১৯৫২ চনৰ অলিম্পিকত অংশগ্ৰহণ কৰে। ইয়াৰ পিছত ১৯৫৬ চনত তেওঁ নিজৰ খুড়াক মাৰ্ছল লেফৰ্চুইনৰ লগত অলিম্পিকত অংশগ্ৰহণ কৰাৰ লগতে ১৯৬০ চনত নিজৰ পিতৃ আৰু খুড়াক দুয়োজনৰ লগতে অলিম্পিকত অংশগ্ৰহণ কৰিলে। ১৯৫২ চনৰ অলিম্পিকৰ ৫০ মিটাৰ ৰাইফল শ্বুটিঙত তেওঁ নিজৰ দেউতাকৰ বিৰুদ্ধেই প্ৰতিযোগিতাত অংশগ্ৰহণ কৰিবলগীয়া হৈছিল। দুয়োজনে মুঠ ১৩১১ প‌ইণ্ট অৰ্জন কৰিবলৈ সক্ষম হৈছিল। ফ্ৰান্সিছ জুনিয়ৰে থ্ৰী পজিশ্বনত ৩৮৮ প‌ইণ্ট অৰ্জন কৰাৰ বিপৰীতে ছিনিয়ৰ ফ্ৰান্সিছে ৩৮৯ প‌ইণ্ট অৰ্জন কৰিবলৈ সক্ষম হৈছিল। অলিম্পিকৰ ইতিহাসত এইদুজন পিতা পুত্ৰই মুঠ চাৰিবাৰ মুখামুখি হৈছে। ১৯৬০ চনৰ অলিম্পিকত আকৌ ফ্ৰান্সিছ জুনিয়ৰে ১০৯৯ আৰু ফ্ৰান্সিছ ছিনিয়ৰে ১১০৮ প‌ইণ্ট সংগ্ৰহ কৰিবলৈ সক্ষম হৈছিল। ১৯৫৬ অলিম্পিকত অৱশ্যে ফ্ৰান্সিছে খুড়াকৰ লগত অলিম্পিকত অংশগ্ৰহণ কৰিছিল যদিও দুয়োজনে বেলেগ বেলেগ ইভেণ্টেত অংশগ্ৰহণ কৰিছিল।\n১৯৬৮ চনৰ অলিম্পিকত ফ্ৰান্সিছে জুনিয়ৰে ব্যক্তিগতভাৱে ৫০ মিটাৰ ৰাইফলত অলিম্পিকত সৰ্বশ্ৰেষ্ঠ ১০ ম স্থান অধিকাৰ কৰিবলৈ সক্ষি হৈছিল।\nএই পৰিয়ালটোৰ ফ্ৰান্সিছ ছিনিয়ৰে মুঠ পাঁচবাৰ অলিম্পিকত অংশগ্ৰহণ কৰাৰ বিপৰীতে তেওঁৰ ভাতৃ আৰু ফ্ৰান্সিছ জুনিয়ৰ খুড়া মাৰ্ছল লেফৰ্চুইনে শ্বুটিঙত চাৰিবাৰ অলিম্পিকত অংশগ্ৰহণ কৰিছিল। ফ্ৰান্সিছ জুনিয়ৰৰ আন এগৰাকী খুড়াক হুবাৰ্ট লেফৰ্চুইনে আকৌ ১৯৯২ চনৰ অলিম্পিকৰ ব্ৰঞ্জৰ পদক বিজয়ী বেলজিয়াম দলটোৰ সদস্য আছিল।\nউল্লেখযোগ্য যে ফ্ৰান্সিছ জুনিয়ৰে প্ৰথমে নিজৰ মনোৰঞ্জনৰ বাবেহে শ্বুটিং কৰিছিল। নিজৰ পিতৃক দেখি দেখি শ্বুটিঙৰ বাবে আকৰ্ষিত হোৱা ফ্ৰান্সিছে পৰৱৰ্তী সময়ত খেলবিধৰ গুৰুত্ব উপলব্ধি কৰি নিজকে অলিম্পিকৰ বাবে সাজু কৰি তুলিলে।\nTags: ১৭ বাৰ অলিম্পিকত নিজ দেশক প্ৰতিনিধিত্ব কৰা এটা পৰিয়াল\nএ চি এৰ প্ৰাক্তন সম্পাদক ৰাণা গোস্বামীৰ বিয়োগত এ চি এৰ শোক প্ৰকাশ\nBy Olympia Sports / May 17, 2021\nশ্ৰীলংকা ভ্ৰমণ কৰিবলগীয়া সাম্ভাব্য ভাৰতীয় দলটো\nBy Olympia Sports / May 16, 2021\n১৯ জুনৰ পৰা টাং চু ডু ভাৰ্চুৱেল চেম্পিয়নশ্বিপ\nBy Olympia Sports / May 15, 2021\nBy Olympia Sports / May 14, 2021\nপ্ৰণৱ শৰ্মাৰ বিয়োগত অসম ক্ৰিকেট সন্থাৰ শোক প্ৰকাশ\nBy Olympia Sports / May 13, 2021\nসোণোৱাল সংস্কৃতিত প্ৰচলিত গীত–মাত ₹200.00\nথলুৱা তথা পৰম্পৰাগত খেল–ধেমালি (দ্বিতীয় খণ্ড) ₹600.00\nVaiyakaranasiddhantakaumudi of Bhattoji Dixita ₹80.00\nকেনেদৰে অলিম্পিকৰ বাবে সাজু হৈছে অসমৰ লাভলীনা?\nশ্ৰেষ্ট কোন- মহম্মদ আলী নে ৰবিনছন?\nৰয়েল চেলেঞ্জাৰ্ছ বেংগালুৰুৰ দখলত ২০২১ৰ আই পি এলৰ খিতাপ!!\nNo অলিম্পিক; জাপান আভ্যন্তৰত তীব্ৰ প্ৰতিবাদ\nপেৰা অলিম্পিক: কায়াকিং এণ্ড কেনয়িঙত প্ৰাচী যাদৱৰ স্থান লাভ


কুশলে আছে ৰেৱতী ফুকন... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nক’ত আছে ৰেৱতী ফুকন? কুশলে আছেনে তেওঁ? আলফা-চৰকাৰৰ মাজত শান্তি আলোচনাৰ বাবে উদ্যোগ ল’বলৈ গঠন কৰা পিচিজিৰ সদস্যগৰাকী সন্ধানহীন হৈ আছে ২০১৮ চনৰ ২২ জুলাইৰ পৰা। ৰেৱতী ফুকনৰ সন্দৰ্ভত বিভিন্ন খবৰ ইতিমধ্যে প্ৰকাশ হৈছে। সেই খবৰবোৰ আছিল বিভ্ৰান্তিকৰ।\nঅতি শেহতীয়াকৈ পুনৰ চৰ্চালৈ আহিছে ৰেৱতী ফুকনৰ নাম। ‘আউট লুক’ত প্ৰকাশিত এক খবৰৰ পাছত ৰেৱতী ফুকনৰ পৰিয়াল আশাবাদী হৈ পৰিছে। কেৱল তেওঁৰ পৰিয়ালেই নহয়, ৰেৱতী ফুকনৰ শুভাকাংক্ষী সকলেও অপেক্ষা কৰিছে এক শুভ সংবাদলৈ।\nৰেৱতী ফুকনৰ সন্দৰ্ভত এনে খবৰ প্ৰকাশ হৈছে যে চোৰাংচোৱাই তেওঁক অপহৰণ কৰি নিছে আৰু পৰেশ বৰুৱাৰ অত্যন্ত ঘণিষ্ঠৰূপে পৰিচিত ফুকনক হত্যা কৰা হৈছে। এই খবৰবোৰে পৰিয়ালটোক উদ্বিগ্ন কৰি ৰাখিছিল। অসম আৰক্ষী আৰু চোৰাংচোৱা সংস্থা তথা এজেন্সিৰ সৈতে ৰেৱতী ফুকনৰ পৰিয়ালে যোগাযোগ কৰি তেওঁ সন্দৰ্ভত কোনো সন্ধান পোৱা নাছিল।\nসময় অতিবাহিত হোৱাৰ লগে লগে ৰেৱতী ফুকনক লৈ আন কিছু খবৰ সংবাদ মাধ্যমত চৰ্চা হৈছিল। কিছু কিছুৱে এনে অভিযোগ্ কৰিছিল যে চোৰাংচোৱাৰ সংস্পৰ্শত থকা একালৰ আলফা স্বাধীনৰ সদস্যই তেওঁক হত্যা কৰিছিল। আন একাংশৰ মতে, ৰেৱতী ফুকনে গোপনে গৈ আলফা স্বাধীনত যোগদান কৰিছিল।\nএই সন্দৰ্ভত আনকি পৰেশ বৰুৱাই সংবাদ মাধ্যমলৈ বিবৃতি প্ৰেৰণ কৰি আলফাত যোগদান কৰা খবৰ মিছা বুলি স্থিতি স্পষ্ট কৰিছিল। ২০১৮ৰ ১৯ ডিচেম্বৰত সংযুক্ত মুক্তি বাহিনী, অসম, স্বাধীনে প্ৰেৰণ কৰা বিবৃতিত স্পষ্ট কৰি দিছিল যে আলফা স্বাধীনৰ সাধাৰণ সম্পাদকৰ পদত কাকো নিযুক্তি দিয়া হোৱা নাই। এই বিবৃতিত উল্লেখ কৰিছিল যে- ‘হালধীয়া সাংবাদিকতাৰ আত্মপ্ৰতিষ্ঠাৰ শলিয়া দৌৰত বৰ্তি অসমৰ একাংশ তথাকথিত সাংবাদিকে ভাৰতীয় চোৰাংচোৱাৰ হৈ সংযুক্ত মুক্তি বাহিনী, অসম (স্বাধীন) সংগঠনৰ বিষয়ে কিছু ভুৱা বাতৰি একাংশ সংবাদ মাধ্যমত প্ৰকাশ/সম্প্ৰচাৰ কৰা আমাৰ দৃষ্টিগোচৰ হৈছে। এই ক্ষেত্ৰত আমি সংযুক্ত মুক্তি বাহিনী, অসম (স্বাধীন)এ সংগঠনৰ তৰফৰ পৰা অসমৰ সমূহ স্বাধীনতাকামী থলগিৰি ৰাইজক স্পষ্ট কৰি দিব বিচাৰো যে আমাৰ সংগঠনৰ অন্যতম গুৰুত্বপূৰ্ণ দায়িত্ব ও পদবী সাধাৰণ সম্পাদক পদত কাকো নিযুক্তি প্ৰদান কৰা হোৱা নাই।’\nৰেৱতী ফুকনে আলফা (স্বাধীন)ত যোগদান কৰা নাই বুলি স্পষ্ট কৰি দিয়া আলফা (স্বাধীন)ৰ প্ৰেছ বিজ্ঞপ্তিটো…\nএই বিবৃতিটোতে ভাৰতীয় চোৰাংচোৱা সংস্থাই স্থানীয় এজেন্টৰ সহযোগত ৰেৱতী ফুকনৰ অপহৰণ কৰাৰ অভিযোগ উত্থাপন কৰিছিল। ৰেৱতী ফুকনে আলফা (স্বাধীন)লৈ গৈ সাধাৰণ সম্পাদকৰ পদ লোৱা বুলি চলোৱা প্ৰচাৰ চোৰাংচোৱাৰ পৃষ্ঠপোষকতাতে চলাত অপপ্ৰচাৰ আখ্যা দিয়া হৈছিল।\nতাৰ পাছত সময় বাগৰি গ’ল। পৰেশ বৰুৱাই টেলিফোন যোগে সংবাদ মাধ্যমক ৰেৱতী ফুকন তথা তেওঁৰ একালৰ বাল্যবন্ধুৰ সন্দৰ্ভত প্ৰতিক্ৰিয়া ব্যক্ত কৰিছিল। ৰেৱতী ফুকনৰ হত্যাৰ সন্দৰ্ভত প্ৰচাৰিত খবৰত প্ৰতিক্ৰিয়া ব্যক্ত কৰি পৰেশ বৰুৱাই কৈছিল- ‘আমি আচৰিত হৈছো, এয়া ভয়ংকৰ ঘটনা। যদি সঁচা হয়।’ তেওঁ আনকি অসম আৰক্ষীৰ এগৰাকী শীৰ্ষ বিষয়াৰ সৈতে এই সন্দৰ্ভত যোগাযোগ কৰাৰ কথা ৰাজহুৱা কৰিছিল আৰু আৰক্ষী বিষয়াজনে তেওঁৰ আগত নিৰূপায় তথা বিষয়টোত হাত দিব নোৱাৰো বুলি কোৱা বুলি কৈছিল।\nৰেৱতী ফুকন সন্ধানহীন হোৱাৰ সন্দৰ্ভত চৰ্চালৈ আহিছিল ভাস্কৰ বৰা নামৰ এজন আলফা (স্বাধীন)ৰ প্ৰাক্তন সদস্যৰ নাম। ৰ’ আৰু আই বিৰে সম্পৰ্ক থকা এই সদস্য জনে ৰেৱতী ফুকনক হত্যা কৰা বুলিও আন একাংশই খবৰ প্ৰচাৰ কৰিছিল। অসম আৰক্ষীৰ তেতিয়াৰ সঞ্চালকপ্ৰধান কুলধৰ শইকীয়াই বিষয়টো সন্দৰ্ভত বিশেষ মন্তব্য কৰা নাছিল।\nকুলধৰ শইকীয়াই অসম আৰক্ষীৰ বিশেষ শাখাই এই বিষয়টো চোৱাচিতা কৰা বুলি কৈ ৰেৱতী ফুকন সন্দৰ্ভত নিশ্চিত কোনো খবৰ নাই বুলি বিষয়টো সামৰি থৈছিল। আলোচনাপন্থী আলফা নেতা মৃণাল হাজৰিকাই ৰেৱতী ফুকনৰ সন্ধানহীনৰ আঁৰত ৰাষ্ট্ৰযন্ত্ৰৰ হাত থকা বুলি উল্লেখ কৰি পৰেশ বৰুৱাক শান্তি আলোচনালৈ আনিবৰ বাবে চেষ্টা চলোৱা ফুকনক আলফা-চৰকাৰৰ শান্তি আলোচনা নিবিচৰা এক শক্তিয়ে হত্যা কৰা বুলিও মত ব্যক্ত কৰিছিল।\nএই সকলোবোৰ চৰ্চা আৰু বিভ্ৰান্তিকৰ খবৰৰ মাজতে ‘আউট লুক’ত প্ৰকাশিত এক খবৰে ৰেৱতী ফুকনৰ সন্ধানহীনৰ সন্দৰ্ভত নতুন দিশ উন্মোচন কৰিলে। ৰাষ্ট্ৰীয় আলোচনীখনে প্ৰকাশ কৰা ‘ULFA Peace Accord Likely In April; Paresh Barua Set For Homecoming After 40 Years’ শীৰ্ষক খবৰত লিখিলে যে বড়ো চুক্তিৰ পাছত আলফা-চৰকাৰৰ শান্তি আলোচনালৈ আহিব পৰেশ বৰুৱা। সেই ইংগিত দি কাকতখনে পৰেশ বৰুৱা আৰু চৰকাৰৰ মাজৰ এই বহু প্ৰত্যাশিত আলোচনাৰ পৰিৱেশ ৰচনা কৰাৰ বাবে পৰেশ বৰুৱাৰ বাল্যবন্ধু ৰেৱতী ফুকনে চেষ্টা অব্যাহত ৰখোৱাৰ কথা উল্লেখ কৰিলে।\n‘আউট লুক’ত প্ৰকাশিত খবৰটোৰ কিয়দাংশ\nএই খবৰ প্ৰকাশ হোৱাৰ পাছতে এটা কথাও নিশ্চিত হৈছে যে পৰেশ বৰুৱাক শান্তি আলোচনাৰ মেজলৈ আনিবৰ বাবে মধ্যস্থতাকাৰীৰ ৰূপত ৰেৱতী ফুকন কোনো গোপন স্থানত আছে। কেন্দ্ৰ আৰু ৰাজ্য চৰকাৰে ইতিমধ্যে আন এক ইংগিত দিছে যে ব’হাগ বিহুৰ আগে আগে আসমৰ ৰাইজে বিহুৰ উপহাৰ লাভ কৰিব।আলফা (স্বাধীন) তথা আন আলফা গোট সমূহৰ সৈতে চৰকাৰৰ শান্তি চুক্তি স্বাক্ষৰিত কৰাৰ সম্ভাৱনা ব্যক্ত কৰাৰ লগতে পৰেশ বৰুৱাও সেই আলোচনাত থাকিব বুলি মুকলিকৈ নক’লেও তেনে এক ধাৰণা দিছে।\nপিচিজিৰ সদস্য সকলৰ সৈতে ৰেৱতী ফুকন\nপৰেশ বৰুৱাই এই সন্দৰ্ভত পোনপোটীয়াকৈ একো নক’লেও বড়ো শান্তি চুক্তি স্বাক্ষৰিত হোৱাৰ বাবে অভিনন্দন জনোৱাটো তাৎপৰ্যপূৰ্ণ। ৰেৱতী ফুকনৰ সন্দৰ্ভত সময় অতিবাহিত হোৱাৰ লগে লগে সকলো পক্ষই ৰহস্যজনক নিমাত স্থিতি গ্ৰহণ কৰিছিল।\n‘আউট লুক’ৰ এই খবৰৰ আধাৰত ৰেৱতী ফুকনৰ পুত্ৰ কৌশিক ফুকনৰ সৈতে যোগাযোগ কৰাত কৌশিক ফুকনে ক’লে- ‘তেনে এক অনুমান আমি কৰিছিলো। কিন্তু দেউতাই এই সন্দৰ্ভত কেতিয়াও আমাৰ সৈতে যোগাযোগ ৰক্ষা কৰা নাই।’\nপুত্ৰ কৌশিক ফুকনে পিতৃৰ ৰহস্যজনক সন্ধানহীন হোৱা ঘটনাৰ তদন্ত চিবিআইৰ জৰিয়তে কৰিবলৈ ২০১৮ৰ ২৯ মে’ত এক আবেদন দাখিল কৰে। সৰ্বোচ্ছ ন্যায়ালয়ত হেবিয়াছ ক’ৰ্পাছ আবেদন কৰিছিল পুত্ৰই। ২২ এপ্ৰিল, ২০১৮ত সন্ধানহীন হোৱা ৰেৱতী ফুকনৰ সন্দৰ্ভত আৰক্ষী সঞ্চালকপ্ৰধান মুকেশ সাহাই ২৫ এপ্ৰিল, ২০১৮ ত এক সংবাদমেল সম্বোধন কৰিছিল। সেই সংবাদমেলত ৰেৱতী ফুকনৰ সন্ধানহীনৰ সন্দৰ্ভত চিচি টিভি কেমেৰা ফুটেজ সংগ্ৰহ কৰি খবৰ কৰাৰ কথা জনাইছিল।\nপুত্ৰই দাখিল কৰা আবেদনৰ ভিত্তিত ১০ জুলাই, ২০১৮ত ন্যায়াধীশ এল নাগেশ্বৰ ৰাওৰ বিচাৰপীঠে ৰেৱতী ফুকনৰ সন্দৰ্ভত শপতনামা যোগে তথ্য দাখিলৰ নিৰ্দেশ দিয়ে। তাৰ মাজতে আন কিছু খবৰো আহিছিল। সেই সময়তে ৰেৱতী ফুকনৰ সন্দৰ্ভত হোৱাটছএপৰ মেছেজ যোগে হোৱা এক বাৰ্তালাপে সংবাদ মাধ্যমত গুৰুত্ব লাভ কৰিছিল। য’ত ৰেৱতী ফুকনক শ্বিলঙত ৰখা বুলি সন্দেহ কৰা হৈছিল।\nসন্ধীনহীন হোৱাৰ সময়ত ৰেৱতী ফুকনৰ বয়স আছিল ৬৫ বছৰ। মহানগৰীৰ অম্বিকাগিৰি নগৰত থকা ভাড়াঘৰৰ পৰা সন্ধানহীন হৈছিল ৰেৱতী ফুকন। সেই ভাড়াঘৰটো ইতিমধ্যে তেওঁলোকে এৰি দিছে। পুত্ৰ কৌশিক ফুকন থাকে এতিয়া তিনিচুকীয়াত। একমাত্ৰ কন্যা স্বাগতা ফুকনৰ সৈতে পত্নী ৰেণু ফুকন থাকে পুনেত।\nৰেৱতী ফুকনৰ পত্নী ৰেণু ফুকনে আগ্ৰহেৰে চাই আছে খবৰবোৰ। পুনেৰ পৰাই টেলিফোনিক বাৰ্তালাপত তেওঁ ক’লে- ‘খবৰটো শুনি ভাল লাগিছে। দিনবোৰ নাযায় নুপুৱায় লাগিছিল। কিমান দূৰ সঁচা হয় এতিয়া, তাৰ বাবে অপেক্ষা কৰিছো…।’\nৰেৱতী ফুকন সন্ধানহীন হোৱা দিনটোৰ কথা সুঁৱৰি তেওঁ কয়, ‘২১ এপ্ৰিল, ২০১৮ত তেওঁ পুনেৰ পৰা গৈছিল অসমলৈ। অসুস্থতাৰ বাবে তেওঁ মুম্বাইতে আছিল। গুৱাহাটীলৈ গৈ তেওঁ দিনটোত ১০-১৫ বাৰকৈ ফোন কৰে। কি কৰিছে, ক’ত গৈছে সকলো জনায়। আগতে মৰ্ণিং ৱাক কৰিবলৈ যাওতেও মোবাইলটো লৈ গৈছিল। কিন্তু চকুৰ অলপ প্ৰব্লেম হোৱাত তেওঁ সেইটো নিনিয়া হ’ল। সেইদিনা আমি কেইবাবাৰো ফোন কৰি নাপালো। ভাড়াঘৰত কাম কৰিবলৈ অহা মহিলাগৰাকীক ২৩ এপ্ৰিলৰ দিনা ফোন কৰি ছাৰ ক’ত আছে বুলি সোধোতোহে আমাক ক’লে যে ২২ তাৰিখৰ পৰাই তেওঁ ঘৰত নাই। তাৰ পিছতে দৌৰা দৌৰি লাগিছিল।’\nযোৱা দিনবোৰত কোনো লোকে তেওঁৰ সন্দৰ্ভত কিবা তথ্য জনাইছিল নেকি বুলি সোধাত তেনে কোনো যোগাযোগ হোৱা নাই বুলি পত্নী ৰেণু ফুকনে জনালে। বাতৰিৰ পৰাহে তেওঁ গম পাইছে এইবোৰ কথা। ইফালে পুত্ৰ কৌশিক ফুকনে ক’লে- ‘দেউতা সন্ধানহীন হোৱাৰ পাছত বহু যোগাযোগ কৰা হৈছিল। বিভিন্ন এজেন্সীৰ কাষলৈ গৈ আমি দেউতাৰ সন্ধানত নামি পৰিছিলো।’\nৰেৱতী ফুকন পূৰ্বৰ পৰাই আলফা-চৰকাৰৰ মাজৰ শান্তি আলোচনাৰ অন্যতম মধ্যস্থতাকাৰী ৰূপে জড়িত হৈ আহিছিল। ৰেৱতী ফুকনৰ ঘৰৰ পৰা উদ্ধাৰ হৈছে এখন বিশেষ পত্ৰ। সেই সময়ৰ বিশেষ শাখাৰ মহাপৰিদৰ্শক খগেন শৰ্মাই তেওঁক দিছিল বিশেষ ক্ষমতা। যি কথা সেই পত্ৰখনত উল্লেখ আছিল।\nইফালে ৰেৱতী ফুকনৰ মধ্যস্থতাকাৰী ৰূপে নিযুক্তি দিবলৈ আহ্বান জনাই হৰেণ বৰগোহাঁইয়ে লিখা এখন পত্ৰও উদ্ধাৰ হৈছিল। পুত্ৰ কৌশিক ফুকনক সোধা হৈছিল তেওঁ সন্ধানহীন হৈ থকাৰ সময়ছোৱাত পৰেশ বৰুৱাৰ সৈতে কথা হৈছিলনে? পৰেশ বৰুৱাই ৰেৱতী ফুকনৰ পুত্ৰ কৌশিকলৈ ফোন কৰিছিল আৰু কৈছিল ধৈৰ্য্য ধৰিবলৈ।\nপুত্ৰ কৌশিকৰ সৈতে হোৱা কথা বতৰাত এই কথা বুজা গ’ল যে ৰেৱতী ফুকন যে জীয়াই আছে আৰু এনে এক কামত তেওঁ জড়িত হৈ আছে, তাৰ ইংগিত তেওঁলোকে পাইছিল। আনুষ্ঠানিকভাৱে কৌশিক ফুকনে একো নক’লেও এটা কথা ক’লে যে উচ্চতম ন্যায়ালয়ত দেউতাকৰ সন্ধানহীনৰ সন্দৰ্ভত যি আবেদন দাখিল কৰিছিল, আবেদন দাখিল কৰাৰ কেইদিনমানৰ পিছতে তেওঁলোকে উঠাই লৈছিল সেই আবেদন।\nএনেবোৰ দিশ চালিজাৰি চালে দেখা পোৱা যায়, আলফা-চৰকাৰৰ শান্তি আলোচনাৰ প্ৰক্ৰিয়াৰ সৈতে ৰেৱতী ফুকন জড়িত হৈ আছে। বিভিন্ন খবৰবোৰৰ মাজত ইয়ো এক সুখবৰ। অৱশ্যে ক’ত আছে ৰেৱতী ফুকন, সেই সন্দৰ্ভত সকলো নিমাত। অসম আৰক্ষীয়ে এই সন্দৰ্ভত কোনো তথ্য নাই বুলি জনাইছে। সম্ভৱ চোৰাংচোৱা সংস্থা বা দেশৰ আন এজেন্সীৰ সহযোগত মধ্যস্থতাকাৰীৰ ৰূপত আলফা (স্বাধীন)ৰ সেনাধ্যক্ষ পৰেশ বৰুৱাক আলোচনাৰ মেজলৈ আনিবৰ বাবে যোৱা দুটা বছৰ অতি গোপনে অজ্ঞাত স্থানত থাকি ৰেৱতী ফুকনে কাম কৰি গৈছে।\nসেই অনুমানে হয়তো সঁচা হ’ব। পুত্ৰ কৌশিক ফুকনে জানিবলৈ দিয়া মতে, ম্যানমাৰ, বাংলাদেশ, চীন আদি ঠাইলৈ ৰেৱতী ফুকন গৈছিল। তেওঁৰ পাৰপত্ৰ চাই পৰিয়ালে সেই কথা গম পাইছে। পৰেশ বৰুৱা শান্তি আলোচনাত ভাগ লয় নে নলয় সেই সন্দৰ্ভত সকলোৱে দৃষ্টি ৰাখিছে। কি চৰ্তত পৰেশ বৰুৱাই আলোচনাৰ মেজলৈ আহিব তাক লৈও চৰ্চা চলিছে। কিন্তু এতিয়ালৈকে পৰেশ বৰুৱাই কোনো কথা কোৱা নাই। ৰেৱতী ফুকনৰ সন্দৰ্ভতো পৰেশ বৰুৱাই দিয়া প্ৰতিক্ৰিয়াত অতি কৌশলপূৰ্ণভাৱে ‘যদি তেনে হৈছে’ জাতীয় শব্দ আৰু পুত্ৰ কৌশিকক ধৈৰ্য্য ধৰিবলৈ জনোৱা আহ্বানে ৰেৱতী ফুকন যে আলফা-চৰকাৰৰ শান্তি আলোচনাৰ প্ৰক্ৰিয়াত মধ্যস্থতাকাৰীৰূপে জড়িত আছে, তেনে অনুমানেই দৃঢ় হয়। পৰিয়ালৰ আশা, এক সফল বতৰা লৈ পিতৃ ঘুৰি আহিব। যথেষ্ট উদ্বিগ্নতাৰে পত্নীয়ে পাৰ কৰিছে সময়।


xukhdukh.com February 01, 2015 লোকেল গুজৱ.কম,\n১. বিগত ১৭ বছৰীয়া কালচোৱাত ৩৩জন বিদেশী বহিস্কাৰ কৰি অভিলেখ গঢ়িলে ধুবুৰী বিদেশী ন্যায়াধিকৰণে। এই অভিলেখে অন্তত লিমকা নহলেও পেপচি-কোলা বুকত ৰেকৰ্ড গঢ়াৰ পাছত এতিয়া সচেতন নাগৰিক সমাজে ইয়াক ‘ন্যায়-ধিক’কৰণ নামাকৰণৰ কৰিবৰ বাবেহে দাবী তোলা বুলিও জানিব পৰা গৈছে।\n২. হাইকৰ্টৰ পদূলিত মহিলা সাংবাদিক চোঁচৰাই বীৰত্ব দেখুওৱা লালটুপি বিষয়ালৈ বৰমতা বঁটা আগবঢ়াব বুলি ঘোষণা কৰিলে সদৌ অসম বীৰংগণা নাৰী সংঘই। বৰমতা বঁটা প্ৰদান কৰাৰ আগতে লালটুপি বিষয়াক হেতা-বেলনা মাৰি আদিৰে পিঠি মালিচ কৰাৰ কাৰ্যসূচী ৰখাৰ বাবেও নাৰী সংঘই যো-জা কৰা বুলি গোপন খবৰ প্ৰকাশ পাইছে।\n৩. কলিয়াবৰত পৰমান্দ সাহিত্য মেলাত ভাগ লবলৈ যোৱা সাহিত্য প্ৰেমী সকলৰ ভিৰত ৰাষ্ট্ৰীয় ঘাইপথৰ কাষৰ সকলো ধাবা উপকৃত হোৱা বুলি জানিব পৰা গৈছে। সাহিত্যৰ পৰমানন্দ লবৰ বাবে এই প্ৰৱল শীতত তেখেত কিছু সংখ্যকে সুৰাপন্ন হবলগীয়া হোৱা বুলিও খবৰ আহিছে। সঠিক পৰিসংখ্যাৰে বিক্ৰীৰ অভিলেখ গঢ়াৰ বিতং বাতৰি আমালৈ অচিৰেই সদৌ কলিয়াবৰ সাতঘাটৰ চেঙেলী ধাবা মালিক সন্থাই যুগুতাই পঠাব বুলিও প্ৰতিশ্ৰুতি প্ৰদান কৰিছে।\n৪. বিসম্বাদী ভগা মন্ত্ৰী সংঘই নতুনকৈ পাখি কটা মন্ত্ৰী সংঘৰ প্ৰতি সহমৰ্মিতা প্ৰকাশ কৰিছে। ভগামন্ত্ৰী সংঘৰ তৰফৰ পৰা জাৰি কৰা প্ৰেছ বিজ্ঞপ্তিত ‘আমি একেখন ডুৱন্ত নাৱৰে যাত্ৰী’ শীৰ্ষক গীতৰ কলিটি উদ্ধৃত কৰি এই সহানুভূতি প্ৰকাশ কৰাৰ কথাও পোহৰলৈ আহিছে।\n৫. অনাগত শিক্ষাবৰ্ষৰ পৰা মেট্ৰিকৰ পাছত দিয়া লেপটপত জেহাদীৰ ব্যৱহাৰৰ বাবে নহয় বুলি এটা ষ্টিকাৰ লগাই দিয়াতো বাধ্যতামূলক হব বুলি জানিব পৰা গৈছে। শেহতীয়াকৈ এনে চৰকাৰ প্ৰদত্ত মেচিন জেহাদীয়ে ব্যৱহাৰ কৰাৰ বাতৰি প্ৰকাশ হোৱাৰ পাছতে এনে বিধিসন্মত সতৰ্কীকৰণ জাৰি কৰাৰ কথা চিন্তা কৰা গৈছে। জেহাদীয়ে ব্যৱহাৰ কৰিলে বঁটা প্ৰদান কৰা বিভাগ দায়ী নহয় বুলিও এতিয়াৰ পৰা বিজ্ঞাপনতে দায়লুপ্তি প্ৰকাশ কৰিবলৈকো বিভাগটোৱে শপত লোৱা বুলি খবৰ ওলাইছে।\n৬. অসমৰ ৰাজনৈতিক ভৱিষ্যতক লৈ এখন অত্যাধুনিক নাটক লিখি উলিয়াইছে অবিজিত ভট্টাচাৰ্যই। “হাঁহিৰামৰ সন্যাস” শীৰ্ষক ৰাজনৈতিক নাটকখন ৰাইজে আদৰি লবই বুলি দৃঢ়তা প্ৰকাশ কৰি নাট্যকাৰজনে মূল নাটৰ আগে আগে মঞ্চত তুলি ধৰিব পৰাকৈ “বিসম্বাদী নৃত্য” নামৰ গীতি-নৃত্যনাটিকাখনো ৰূপদান কৰি উলিয়াইছে বুলি জানিব পৰা গৈছে।\n৭. লিচু খোৱাৰ ফলত মগজুৰ বিকাৰ হব পাৰে বুলি আমেৰিকাৰ এটি গৱেষণা সংস্থাই ঘোষণা কৰাত সদৌ অসম লোকেল খেতিয়ক সন্থাই প্ৰতিক্ৰিয়া প্ৰকাশ কৰিছে। শিয়ালৰ বাবে আঙুৰ টেঙা ফৰ্মূলাতে মাথা বেয়া হৈ আমেৰিকাই এনে ঘোষণা কৰা বুলি সন্থাই সন্দেহ প্ৰকাশ কৰিছে। আমেৰিকান কৃত্ৰিম কোকাকোলা উপকাৰী, অসমীয়া প্ৰাকৃতিক লিচু অপকাৰী বিষয়টোক লৈ সন্থাই ৰহস্যৰ গোন্ধ পাইছে আৰু সেয়ে চুপ্ৰিম কৰ্টৰ কাষ চাপিব বুলিও ভাবুকি প্ৰদান কৰিছে। অসম বন্ধ দিয়াৰ কথাও চিন্তা চৰ্চা চলি থকা বুলি গোপন সূত্ৰত প্ৰকাশ পাইছে।\n৮. “অফুৰন্ত সময়” নামৰ এখন আজৰি পৰৰ চিন্তা-মূলক গ্ৰন্থ মুকলি কৰিছে জালুকগুটি শৰ্মাই। বিসম্বাদী পকনীয়াত পৰি পাৱাৰ হেৰুৱাৰ পাছত এতিয়া ঘৰতে পৰি পৰি কল্পনা কৰি থকা শৰ্মাদাই “পৰিকল্পনা”ৰ ৰূপত কিতাপখনত ভাল ভাল কথা লিখিছে বুলিও জানিব পৰা গৈছে। অফুৰন্ত সময় গ্ৰন্থখনি পঢ়ি আপুনিও হীৰাৰ অসম গঢ়াৰ বাবে পৰি পৰি কল্পনা কৰি থাকিব পৰাকৈ সমল পাবই বুলি শৰ্মা ফেন ক্লাৱে দাবী কৰিছে।\n৯. প্ৰফুল্লবদন মহন্তৰ আত্মগাঁথামূলক নাট “আহিবনে এনে দিন, বাজিব ভগাবীণ” অহা নাট্যবৰ্ষত ৰাজগাদী থিয়েটাৰত মঞ্চস্থ হব বুলি জানিব পৰা গৈছে। মূল নাটৰ আগে আগে “আকৌ সভাপতি” নামৰ নৃত্য-নাটিকা এখনিও মঞ্চস্থ হব বুলিও খবৰ পোৱা গৈছে।\n১০. সাৰদা বাইদেউৰ ধনেৰে কুৱেৰ হৈ তুংগত থকা মাতাৰংগ সিঙক এইবাৰ চিবিআইয়ে আলহী কৰি নিয়াৰ সুখবৰ প্ৰকাশ পাইছে। এতিয়া তেখেতৰ কুণ্ডলীক লৈ বিভিন্ন ধৰণৰ ভৱিষ্যতবাণী সদৌ অসম জ্যোতিষ সন্থাই ফু-বাবাৰ তত্ত্বাৱধানতে প্ৰকাশ কৰিব বুলিও খবৰ ওলাইছে।\nBy xukhdukh.com on February 01, 2015


পুনৰজন্মৰ পিছত - প্ৰকৃতি নাজিৰ - সাহিত্য ডট অৰ্গ\nমানুহজনী তন্ময় হৈ বহি আছিল৷ নিৰ্জন, অলস দুপৰবোৰত, ঘৰৰ পিছফালৰ বেলকনিখনত ঠিক এনেকৈয়ে বহি থাকে তেওঁ৷ দেৱালৰ সিপাৰৰ ব্যস্ত আলিবাটটোৰ কাষত থকা প্ৰকাণ্ড আঁহত গছজোপাৰ ডাল-পাতবোৰে বেলকনিখন শীতল কৰি ৰাখে৷ গছৰ ডালত বাঁহ সাজিবলৈ লোৱা চৰাইবোৰ নামি আহি তেওঁৰ ওচৰতে বহেহি৷ তেওঁ বিস্কুট, ৰুটীৰ টুকুৰাবোৰ সিঁচি দিয়ে৷ সিহঁতে খায়৷ দুটুকুৰামান মুখত ভৰাই বাঁহত থকা কণমানিহঁতলৈ লৈ যায়৷ কেৰ্কেটুৱা দুটামানো হাওলি অহা ডালটোত বহি তেওঁলৈ চাই চকু পিৰিকিয়ায়৷ নামি আহিবলৈ সাহস নহয় সিহঁতৰ৷ তেওঁ মন্ত্ৰমুগ্ধৰ দৰে, পাতল বতাহত কঁপি থকা সেউজ সঘন পাতবোৰলৈ চাই আছিল৷ তেনেকুৱাতে সি আহিল৷\nআঁ …আঁ… সি সৰুকৈ কিন্তু দীঘলীয়াকৈ মাত লগালে৷ মানুহজনী একেজাপে থিয় হ’ল, “বাবু আহিছে!“ তেওঁ ভিতৰলৈ গৈ কলকেইটামান লৈ আহিল৷ বাবুৱে দেৱালখনৰ পৰা জাঁপ মাৰি বেলকনি পালেহি৷ আগঠেং দুটাৰে সি কলৰ বাকলি গুচাই অলপ অলপকৈ খাই থকা দৃশ্যটো তেওঁ ৰ’ লাগি চাই থাকিল৷ তাৰ চিকচিকিয়া বাদামী ৰঙৰ শৰীৰটো, তাৰ উজ্জ্বল, চঞ্চল চকুহাল তেওঁ মুগ্ধ হৈ চাই ৰ’ল৷ মাত্ৰ কেইদিনমানহে হৈছে বাবু আৰু তেওঁৰ চিনাকি হোৱা৷ তাক লগপোৱাৰ আগলৈকে তেওঁ এই অঞ্চলত এইবিধ জন্তু দেখাই নাছিল৷ কল খাই বাবুৱে আঙুলিবোৰ কামুৰি তেওঁলৈ চাই থাকিল৷ তেওঁ মিচিকিয়ালে, “ভোক গুচা নাই?“ ফ্ৰিজৰ পৰা উলিয়াই আপেল এটা আগবঢ়াই দিয়ে তেওঁ৷ হঠাতে ক’ৰবাৰ পৰা উফৰি আহিল এটা শিলগুটি৷ বাবুৰ হাতৰ আপেল চিটিকি পৰিল৷ “খেক খেক“ …আতংকিত বাবুৱে জাঁপ মাৰি দেৱালখন পাৰ হৈ দূৰৰ গছবোৰলৈ লৰ ধৰে৷\n“ছি: এই লেতেৰা বান্দৰটোৱে সিদিনা গেৰেজত সোমাই নতুন গাড়ীখনৰ তলতে প্ৰস্ৰাৱ কৰি গৈছিল৷ এইবোৰক ঘৰ লগোৱাৰ কি প্ৰয়োজন! মানুহৰ দৰে থাকিব নাজানিলে জন্তুৰ লগত থাকিবলৈ হাবিলৈ গুচি নাযায় কিয়?“- ধাৰাল শব্দবোৰে মানুহজনীক হানি খুচি মাৰিবলৈ খেদি খেদি আহে৷ কিন্তু নোৱাৰে৷ এই সময়বোৰতে ক’ৰপৰা জানো স্নেহা ওলায়হি৷ তাইৰ তৰোৱালৰ আগ যেন তীক্ষ্ণ শব্দবোৰে খুচিব নোৱৰাকৈ তেওঁক আবৰি ধৰে৷\nগধূলি মানুহজনৰ মুখখন খঙাল হৈ পৰে৷ মানুহজনীয়ে ঢেকীয়াশাক, কণ বিলাহীৰে জুটি লগাই ৰন্ধা পাভ মাছৰ জোলখন সেৰেকা হৈ পৰে, –\n“তুমি কিয় জন্তুবোৰক মৰম কৰি খাবলৈ দিয়া! বাইদেউহঁতে কম্পাউণ্ডত জীৱ-জন্তু সোমালে বেয়া পায়৷ বাইদেউৰ ঘৰ বাবেই নামমাত্ৰ ভাড়াত ইমান সুবিধাজনক ঠাইত ইমান ভাল ঘৰটো পাইছোঁ৷ মাজনীৰ কলেজ, টিউচন সকলোলৈকে ইমান ওচৰ ইয়াৰপৰা৷ কিয় শান্তিৰে নাথাকা! কাণ্ডজ্ঞান নাই তোমাৰ! “\nমাজনীয়ে ভাতৰ থাল থেকেঁচা মাৰে, -“বিহেভ ইয়ৰচেল্ফ মা৷ এট লিষ্ট টিল মাই এগজাম! “\nমানুহজনীৰ চকুত ভাঁহি থাকে বাবুৰ মুখ৷ তলৰ পৰা দলিয়াই দিয়া শিলগুটিয়ে খাবলৈ লোৱা আপেলটো ওফৰাই পেলোৱাৰ পিছত পলাবলৈ উদ্যত বাবুৰ আতংকিত মুখ! তিতি যোৱা চকুদুটা, গালখন স্নেহাই মচি দিয়ে৷ স্নেহাৰ দুবাহুত মুখ লুকুৱাই মানুহজনীয়ে নুশুনা হয় গিৰিয়েক, জীয়েকৰ কঠোৰ গৰ্জন৷\nবিয়া হৈ মহানগৰত থাকিবলৈ আহোঁতে মানুহজনীৰ ভাল লাগিছিল৷ গাঁৱৰ স্কুল, গাঁৱৰ কলেজত পঢ়া মানুহজনীক প্ৰথম প্ৰথম চহৰীয়া ব্যস্ততা, জনসমাগমে কিঞ্চিত উত্তেজিত কৰি তুলিছিল৷ ৰে’ল এখনত গৈ থাকোঁতে অনবৰতে এটা গুমগুমনিয়ে লগ দিয়াৰ দৰে চহৰখনেও যেন অহৰহ এটা গুমগুম শব্দ হৈ মানুহজনীৰ লগে লগে বাজি ৰৈছিল৷ সেই গুমগুমনিৰ মাজতে তেওঁ মাজনীক পৃথিৱীলৈ আনিছিল৷ তাইক ডাঙৰ কৰিছিল৷ স্কুললৈ নিছিল৷ এদিন তাই ডাঙৰ হৈ নিজক নিজে চম্ভালিব পৰা হ’ল৷ লাহে লাহে এই গুমগুমনিৰ শব্দটোৱে মানুহজনীক আমনি লগাবলৈ ধৰিলে৷ তেওঁৰ গাঁৱৰ ঘৰখনলৈ মনত পৰিছিল৷ পিছবাৰীৰ নিৰ্জন ছাঁয়াত শুই থকা দুপৰৰ পুখুৰীৰ পানীত ডুব মাৰিবৰ মন গৈছিল৷ পাৰৰ ঝাও আৰু কঁহুৱাবনৰ মাজত মাকৰ পিছে পিছে চৰি ফুৰা ডাউক পোৱালিবোৰে তেওঁৰ মুদ খাই থকা চকুৰ পতাত ঘৰ সাজিছিল৷ গোঁহালিৰ কাজলী গাইজনী, বাৰাণ্ডাৰ চিৰিটোত শুই থকা দেউতাকৰ মৰমৰ কুকুৰ ভুলুক বিচাৰি মানুহজনীয়ে চকুৱে চহৰীয়া আলি পদূলিবোৰ পিতপিতাই ফুৰিছিল৷\nভয় ভয়কৈ, আহোঁ নাঁহোকৈ অহা মেকুৰীজনীক মানুহজনীয়ে গাখীৰ এপিয়লা যাছে৷ নিজৰ পাতৰ মাছ অকমান খুৱায়৷ মানুহজনীৰ হাতৰ মাছ, গাখীৰ খাবলৈ পাই টুপটুপীয়া হোৱা শুধবগা মেকুৰীজনীক তেওঁ শুকুলা বুলি মাতে৷ এদিন শুকুলাই কণ কণ পোৱালি কেইটামানো পৃথিৱীলৈ আনিলে৷ আলেঙে আলেঙে লুকাই লুকাই থকা শুকুলাক ইমানদিনে মন নকৰা মানুহজনে পোৱালিকেইটা দেখি জকজকাই উঠিল, –\n“আঁতৰ কৰা এইজাকক৷ কাম নাই তোমাৰ! “\nমানুহজনীয়ে পিছ বাৰাণ্ডাৰ অলাগতিয়াল মিটচেফটোত, পুৰণা বেডকভাৰৰ মাজত আলফুলে শুৱাই থয় পোৱালিকেইটা৷ শুকুলাক বুজায়, –\n“তই মানুহবোৰ নিজৰ নিজৰ কামত যোৱাৰ পিছতহে ওলাবি দেই৷ “ শুকুলাজনী আঁকৰী৷ একো বূজি নাপায়৷ বহা কোঠাৰ মাজনীৰ প্ৰিয় চো’ফাখনত পাক মাৰি শুই থাকেগৈ৷ এদিন মাজনীয়ে হুলস্থূল লগালে, “মোৰ ড্ৰেচত মেকুৰীৰ নোম! মা তুমি কিয় মেকুৰীক চো’ফাৰ ওপৰত উঠিবলৈ দিয়া!“\nমানুহজনীয়ে ধৰফৰাই মাজনীৰ পোচাকত মেকুৰীৰ নোম বিচাৰি ফুৰে৷ জীয়েকৰ চকুপানীয়ে খঙাল কৰি তোলা মানুহজনে শুকুলাৰ কণমানি পোৱালিকেইটাক গেটৰ বাহিৰত থৈ আহিলগৈ৷ মাজনিশা কণমাণিকেইটাৰ আৰ্তনাদত মানুহজনী বিছনাৰ পৰা একেচোঁচাই বাট পায়গৈ! তেওঁৰ চকুৰ আগতে বাটৰ কুকুৰে থেকেচি থেকেচি মাৰে শুকুলাৰ ফুল যেন সুকোমল কণমানি সন্তানকেইটি৷ ৰাউচি জুৰি বিনোৱা মানুহজনীক ওচৰ-চুবুৰীয়াই কৌতুকেৰে চায়৷ মানুহজনে ভোৰভোৰায়, -“পাগলৰ লগত সংগ হ’ল!“\nতাৰপিছতো শুকুলা আছিল৷ পোৱালিকেইটা থকা মিটচেফটোৰ আশে পাশে তাই ঘূৰি ফুৰে৷ এদিন ভাড়াঘৰৰ মালিকনীয়ে ক’লে, “মেকুৰীয়েযোৰ পতা দেখা মহা অমংগল৷ আঁতৰ কৰক এইজনী৷“\nশুকুলাই নতুনকৈ প্ৰেমিক এটা পাইছিল৷ মানুহজনীয়ে তাইক অৱহেলা কৰিবলৈ লৈছিল৷ তাইৰ ভাগৰ মাছ গাখীৰ দূৰলৈ দলিয়াই চকুপানী মচিছিল৷ শুকুলা নহা হৈছিল৷\n“তই যাগৈ আই৷ ইয়াত থাকিলে বিহ খুৱাই মাৰি পেলাব তোক৷ কাৰোবাৰ এৰেহা এমুঠি নিজেই বিচাৰি খাবি৷“-মানুহজনীয়ে বাৰাণ্ডাৰ পুৰণা, শূন্য মিটচেফটোলৈ চাই বিৰবিৰাইছিল৷ সেইখিনি সময়তে প্ৰথম স্নেহা তেওঁৰ ওচৰলৈ আহিছিল৷ তেওঁৰ বুকুৰ ভিতৰ বাহিৰৰ শূন্যতাবোৰ পূৰ কৰিবলৈ কি যে কৰা নাছিল তাই! স্পৰ্শৰে, মমতাৰে মৰি যোৱা জনক জীয়াই তুলিব পাৰে স্নেহাই৷ কিমানবোৰ শুকাই লেৰেলি যোৱা জীৱন ঠন ধৰি উঠিল স্নেহাৰ সাহচৰ্য্যত! নিজৰ বাহিৰে ভিতৰে চলি থকা অহৰহ যুঁজঁখনত যেতিয়াই মানুহজনী অৱশ হৈ পৰে, স্নেহা সঞ্জীৱনী হৈ আহে৷ তাই নথকাহ’লে বেদনাজৰ্জৰ নিশা দিনবোৰ কেনেকৈ যে কটালেহেঁতেন তেওঁ!\nতাৰ কিছুদিনৰ পিছতে এদিন মাজনীৰ প্ৰিয় চো’ফাখনৰ ফ’মবোৰ চটাচটে এৰাইছিল৷ চোফাখনৰ ভিতৰত এজাক নিগনিয়ে কিলবিলাই ফুৰিছিল৷ শুকুলা থাকোঁতে এটাও নিগনি নথকা ঘৰখন এন্দুৰ নিগনিৰ বাঁহ হৈছিল৷\nএদিন বৰ স্ফুৰ্তিৰে মানুহজনে ক’লেহি, তেওঁৰ বায়েকৰ চৌহদৰ ভিতৰতে থকা ভাড়াঘৰটো খালী হৈছে৷ একেখন চহৰতে প্ৰকাণ্ড চৌহদেৰে অট্টালিকা এটাত থাকে বায়েক৷ মানুহজনৰ ডাঙৰ বায়েক৷ মানুহজনীৰ শহুৰেকৰ ঘৰৰ প্ৰতিটো সিদ্ধান্তত গুৰুত্বপূৰ্ণ অংশ লোৱা আদৰুৱা ডাঙৰ জী৷ শহুৰেকৰ ঘৰখনলৈ মনত পৰিল মানুহজনীৰ৷ বৃহৎ ঘৰটোত তেওঁক দিয়া হৈছিল এটা সৰু কোঠা৷ তেওঁৰ যৌতুকীয়া ডাঙৰ বিছনাখন পতাৰ পিছত তাত ঘূৰা-ফুৰা কৰিবলৈ ঠায়ে নোহোৱা হৈছিল৷ ঘৰখনত সোমোৱাৰ কেইদিনমানৰ পিছতে মানুহজনীয়ে বুজিছিল পৰিয়ালৰ সকলোৰে উচ্চ পদমৰ্য্যদাৰ বিপৰীতে তেওঁৰ মানুহজন আছিল আটাইতকৈ কম উপাৰ্জনকাৰী সৰু চাকৰিয়াল৷ ঘৰখনৰ তিনিজনী বিবাহিতা জীয়ৰীৰ ভিতৰত সকলোৰে আদৰৰ “ডাঙৰ বাইদেৱে“ মানুহজনীক আকাৰে-ইংগিতে বৰ ভালকৈ বুজাই দিছিল, ভায়েকৰ চাকৰিটো সৰু হোৱাৰ বাবেহে তেওঁৰ দৰে গাঁৱৰ সাধাৰণ পৰিয়ালৰ ছোৱালী এজনীয়ে এই ঘৰৰ বোৱাৰী হ’বলৈ পালে৷\nসেই ডাঙৰ বাইদেউৰ ঘৰ! ক্ষীণ কণ্ঠেৰে মানুহজনীয়ে ক’লে, -“আমিচোন ইয়াত ভালকৈয়ে আছোঁ৷“\nমানুহজনে তেওঁলৈ কটমটকৈ চায়, “বাইদেৱে নিজে মাতিছে৷ ভাড়াও বিশেষ নলয়৷ এনে সুবিধা কিয় এৰিম! নিজৰ ফ্লেট হয় মানে তাতে থাকিম৷“\nমানুহজনীৰ আশা আছিল এদিন নিজাকৈ এটা সৰু অসম আৰ্হিৰ ঘৰ হ’ব৷ আগফালে ফুলনিত তগৰ, জুতি ফুলিব৷ পুৱা শুই উঠি ভৰিৰ পতাত অনুভৱ কৰিব কেঁচা মাটিৰ সজাল স্পৰ্শ৷ মানুহজনে ইতিমধ্যে দুটা শোৱা কোঠাৰ ফ্লেট এটা বুক কৰিছিল৷ আন বহুত সপোনৰ দৰে মানুহজনীৰ এইটো সপোনৰো অকাল মৃত্যু ঘটিছিল৷\nমানুহজনীয়ে টালি টোপোলা সামৰিবলৈ লয়৷\nবৃহৎ চৌহদটোৰ একাষে থকা সৰু তিনিকুঠলীয়া ঘৰটো পৰিপাটি কৰে মানুহজনীয়ে৷ অদূৰৰ বায়েকৰ ধুনীয়া বাংলোটোৰ কেওকাষে শোভন ফুলনি৷ বায়েকৰ সাহচৰ্য্যত সুখী হয় মানুহজন৷ মাজনীয়ে কলেজৰ পৰা আহিয়ে লৰ ধৰে জেঠায়েকৰ ঘৰলৈ৷ মানুহজনীৰ অকলে থকা সময় বাঢ়ি যায়৷ তেওঁ পিছফালৰ বেলকনিত বহি চৰাই চিৰিকতিৰ লগত মিতিৰালি পাতে৷\nআঁ ..আঁ.. বিশেষ ভংগীত সেই মাতটো মাতি বাবু আকৌ আহে৷ তাক দেখি মানুহজনী ভিতৰ সোমায়৷ অলপপৰ ৰৈ বাবু যায়গৈ৷ ভিতৰত লুকাই থকা মানুহজনীৰ গাল দুখন পোৰে৷ চকুপানীবোৰে সেই পোৰণি শীতল কৰিব নোৱাৰে৷ স্নেহাই আলফুলে তেওঁৰ দুহাতত ধৰে৷ ৷\nসন্ধিয়া ফুলনিখনৰ মাজে মাজে থকা পকী পথটোৰে বায়েকে খোজকাঢ়ে৷ ফুলনিৰ দাঁতিৰ ওখ গছবোৰত বহি থকা চৰাইবোৰে পথটো লেতেৰা কৰা বাবে তেওঁ বিৰক্ত হয়৷ বনকৰা ল’ৰা শ্যামে গছৰ ডালবোৰ কাটি দিয়ে৷ চৰাইবোৰ নহা হয়৷ ফুলনিখন অধিক ৰ’দঘাই হোৱা বুলি বায়েকে আনন্দ কৰে৷\nবায়েকৰ ঘৰৰ প্ৰকাণ্ড বিদেশী কুকুৰটোক মৰম কৰিবৰ চেষ্টা কৰে মানুহজনীয়ে৷ সি প্ৰশ্ৰয় নিদিয়ে৷ বেছি কাষ চাপিলে উভতি ধৰে৷ ভিনিহিয়েকে গৰ্বৰ হাঁহি মাৰে, -“চাৰ্লি ইজ ওৱান মাষ্টাৰ ডগ৷ মোৰ বাহিৰে আনৰ কথা নুশুনে৷“\nমানুহজনীয়ে আবেলি খোজকাঢ়িবলৈ লয়৷ হাতত কাগজেৰে মেৰিয়াই লয় বিস্কুটৰ টোপোলা৷ বাটৰ কুকুৰবোৰ কাষ চাপি আহে৷ সগৰ্ভা কুকুৰজনীলৈ চাই থাকে মানুহজনীয়ে৷ ভাৰী পেট লৈ ভোকত কলমলাই থকা জীৱ৷\nভিনিহিয়েকে নতুনকৈ কুকুৰ পোৱালি এটা আনে৷ আগৰটো বুঢ়া হৈ আহিছে৷ কণমানি পোৱালিটো মানুহজনীয়ে চুই চায়৷ গাটো হৰিণা পোৱালিৰ ৰঙৰ৷ চকুকেইটা উজ্জ্বল ক’লা৷ অনবৰতে সজল হৈ থাকে৷\n“মাকৰ বুকুৰ পৰা লৈ আহিলে পোনাটোক দেহি!“ মানুহজনীয়ে বুকুত সুমুৱাই লয় কণমানিটো৷ সি তাৰ অকমাণ জিভাখনেৰে তেওঁৰ গাল তিয়াই দিয়ে৷ ভিনিহিয়েকে প্ৰশ্ৰয়ৰ হাঁহি মাৰে, “ইয়াক তোমাৰ লগতে ৰাখা৷ কিন্তু ট্ৰেইনিং মই দিম৷“\nমানুহজনীয়ে বুকুত সুমুৱাই লৈ আহে ৰংমনক৷ বহুতদিনৰ মূৰত মানুহজনীয়ে সুখৰ হাঁহি মাৰে৷ অকণ অকণ চাৰিটা ভৰিয়ে তেওঁৰ পাকঘৰ, শোৱাঘৰ মহতিয়াই ফুৰে৷\nট্ৰেইনিং দিও বুলি লৈ যোৱা ৰংমনৰ কাঁতৰ চিৎকাৰ শুনি দৌৰি যায় মানুহজনী৷ বাওঁহাতত এচাৰি লৈ ভিনিহিয়েকে সোঁহাতখন আগবঢ়াই দিয়ে, -“হেণ্ডশ্বেক!“ বিব্ৰত ৰংমন বহি পৰে৷\nভিনিহিয়েকে চাৰৌপকৈ তাৰ কোমল পিঠিখনত এচাট দিয়ে৷ ৰংমনে আৰ্তনাদ কৰি উঠে৷ অৱশেষত এবাৰ হেণ্ডশ্বেক বুলি কওঁতে সি সোঁফালৰ আগঠেংটো আগবঢ়াই দিয়ে৷ ভিনিহিয়েকে বিজয়ৰ হাঁহি মাৰে, -“চাব্বাচ!“\nমানুহজনীয়ে কলিজাটো হাতত লৈ দৃশ্যটো চাই থাকে৷ উশাহ-নিশাহ নোলোৱাকৈ, নিথৰ হৈ৷ মানুহজনীৰ আশে-পাশে শান্ত, ৰঙিয়াল ৰংমন, বায়েক ভিনিহিয়েকৰ ওচৰত খঙাল, বিদ্ৰোহী হৈ পৰে৷ ভিনিহিয়েকে চুব খুজিলে কামুৰিবলৈ খেদি যায়৷ এদিন কোনোবাই খুলি থৈ যোৱা গেটখনেৰে ওলাই গুচি যোৱা ৰংমন ঘূৰি নাহিল৷ আন সকলোৰে লগতে মানুহজনীয়েও তাক বিচাৰি চলাথ কৰিলে৷ বায়েকে গৰজিলে, , “যাৰে তাৰে লগত মিলিবলৈ দিলে কুকুৰ বেয়া হবই!“\nৰংমনৰ খেলাবস্তুকেইটা, তাৰ দাঁতৰ সাঁচ বহা নিজৰ জোতা চেণ্ডেল কেইযোৰ বুকুত হেঁচি ধৰে মানুহজনীয়ে৷ এটা চেপা উচুপনিয়ে তেওঁৰ বুকুত বাঁহ বান্ধে৷ স্নেহা ওচৰ চাপি আহে৷ তাইৰ কোলাত মূৰ থৈ মানুহজনীয়ে হেঁপাহ পলুৱাই কান্দে৷\nমানুহজনীৰ জীয়েকে ভালকৈ পাছ কৰে৷ তাই দেউতাকে বিচৰাৰ দৰেই ইঞ্জিনীয়াৰিং পঢ়িব৷ ছোৱালীজনীলৈ মুগ্ধ দৃষ্টিৰে চাই মানুহজনীয়ে ভাবে, “দিনে দিনে দেউতাকৰ নিচিনা হৈ গৈ আছে তাই৷ দেউতাকৰ আধৰুৱা সপোনবোৰ পূৰাব পাৰিব তাই!“\nএদিন কোনোবাই ডিঙিত শিকলিৰে বান্ধি ৰংমনক লৈ আহিল৷ মানুহজনী দৌৰি গৈ তাক সাৱটি ধৰিলে৷ ৰংমন ক্ষীণাল কিন্তু বহুত ওখ হ’ল৷ সি নেজ জোকাৰি কুঁকুৱাই মানুহজনীৰ বুকুত সোমাল৷ কিন্তু ভিনিহিয়েকে ডিঙিৰ শিকলিডালত ধৰাৰ লগে লগেই সি নিমিষতে হিংস্ৰ হৈ পৰিল৷ আক্ৰোশেৰে ভিনিহিয়েকৰ হাতত প্ৰচণ্ড জোৰেৰে কামোৰ বহুৱাই দিয়া ৰংমনক শান্ত কৰিবলৈ মানুহজনীয়ে আপ্ৰাণ চেষ্টা কৰিলে৷ ৰংমন যেন উন্মত্ত হৈ গৈছিল৷ দৌৰি গৈ সি বায়েকৰ ঘৰৰ কাম কৰা ছোৱালীজনীক বগৰাই লৈ আক্ৰমণ কৰিবলৈ ধৰিলে৷ মানুহজনীয়ে দুইহাতেৰে সাৱটি ধৰিলে তাক৷ তেওঁৰ খোপা সুলকি পৰিল৷ গাৰ আঁচল খহি পৰিল৷ কোনোমতে স্থিৰ হোৱা ৰংমনক ভিনিহিয়েকে একেথৰে চাই ৰ’ল৷ তেওঁৰ চাৱনিৰ ক্ৰুড়তাই মানুহজনীক কঁপাই তুলিলে৷\nমানুহজনে শান্ত মাতেৰে পুতেকক কুকুৰটোক গাড়ীত বহুৱাবলৈ ক’লে৷ তেওঁ নিজৰ কোঠালৈ সোমাই গৈ দ্ৰয়াৰটো খুলিলে৷ তেওঁৰ পিছে পিছে যোৱা মানুহজনীয়ে জানে দ্ৰয়াৰটোত কি থাকে৷ ভিনিহিয়েকৰ পিষ্টলটো৷ এইবাৰ তেওঁ হুৰাওৰাৱে কান্দিবলৈ ধৰিলে৷ এই প্ৰথমবাৰ ইমানবোৰ মানুহৰ সন্মুখত মানুহজনীৰ আবেগৰ বান্ধ সুলকিল, –\n“ৰংমনক মোক দি দিয়ক ভিনদেউ৷ মই তাক শান্ত কৰিম৷ তাক নিনিব৷ মই ভালকৈ ৰাখিম তাক৷“\nগিৰিয়েকে হাতত ধৰি ঘৰলৈ লৈ গ’ল মানুহজনীক৷ ৰংমনক লৈ ওলাই যোৱা গাড়ীখন ৰাতি দেৰিকৈ ঘূৰি আহিল৷ গাড়ীখনত ৰংমন নাছিল৷\nমানুহজনীয়ে কাৰো লগত কথা নপতা হ’ল৷ ঘৰৰ পৰা নোলোৱা হ’ল৷ খোৱা বোৱাত তেওঁৰ ৰুচি নাইকিয়া হ’ল৷ কেতিয়াবা গোটেই ৰাতি উজাগৰে বিছনাত বহি থকা হ’ল৷ কেতিয়াবা মন গ’লে পাকঘৰত সোমায়৷ কেতিয়াবা একো নাৰান্ধে৷ কোনোবাদিনা বাথৰূমত ঘণ্টাদিয়েক বহি থাকে৷ কেতিয়াবা গোটেই দিন গা নোধোৱে৷ স্নেহাই বৰ চেষ্টা কৰিছিল মানুহজনীক স্বাভাৱিক কৰিবলৈ৷ তেওঁ তাইলৈ ঘূৰিও নোচোৱা হ’ল৷ অৱশেষত স্নেহা তেওঁৰ ওচৰলৈ নহা হ’ল৷\n“চিভিয়েৰ ফৰ্ম অৱ ডিপ্ৰেচন“-মানুহজনীক চাই চিতি মনোৰোগ বিশেষজ্ঞজনে ক’লে৷ মাকক সাৱটি ধৰি মাজনীয়ে কান্দি পেলালে৷ বহুতদিনৰ মূৰত তাই মাকৰ মুখলৈ ভালকৈ চালে৷ মাজে মাজে ৰূপালী ৰং ধৰা একোচা ৰুক্ষ চুলি৷ কোঁচ পৰি থকা কপাল, চকুৰ তলত ডাঠ ক’লা দাগ৷ ভাবলেশহীনভাৱে সন্মুখলৈ চাই থাকে মানুহজনীয়ে৷ এইকেইদিনতে একেবাৰে ক্ষীণাই গ’ল তেওঁ৷ মানুহজনীক চিকিৎসাৰ যাৱতীয় পৰামৰ্শ দিয়াৰ পিছত ডাক্তৰে ক’লে, “ৰোগীক মৰম, যত্ন আৰু সংগৰ প্ৰয়োজন৷ তেওঁৰ যিকোনো সময়তে আত্মহননৰ প্ৰৱণতা আহিব পাৰে৷ সেইবাবে তেওঁক অকলশৰে থাকিবলৈ নিদিব৷“\nমাজনী উচপ খাই উঠিল৷ আগদিনা মাকক বহুত সময় বিচৰাৰ পিছত তাই দেখিছিল মানুহজনী জেঠায়েকৰ তিনিমহলাৰ ছাদৰ একেবাৰে দাঁতিত থিয় হৈ আছিল৷\nজেঠায়েক, জেঠপেহাক আহিল৷ জেঠায়েকে মানুহজনীক অসমৰ বাহিৰৰ কোনোবা ডাঙৰ মহানগৰত চিকিৎসাৰ বাবে লৈ যোৱাৰ পৰামৰ্শ দিলে৷ মাজনীয়ে জেঠায়েকৰ চকুলৈ পোনপটীয়াকৈ চালে৷\n“নাযায় মা অসমৰ বাহিৰলৈ৷ মা মিলনপুৰলৈ যাব৷ মামাৰ ঘৰলৈ৷“- তাই জেঠায়েকলৈ আঙুলি টোঁৱায়,\n“কোনেও একো নক’বা মোৰ মাক৷“\nআচৰিত হৈ দেউতাকে তাইলৈ চাই থাকে৷ অষ্টাদশী ছোৱালীজনীৰ চকুত আছিল কাতৰ দৃঢ়তা৷\nমানুহজনে মিলনপুৰলৈ যোৱাৰ আয়োজন কৰে৷\nচকু মেলি মানুহজনীয়ে অবাক হৈ কেওফালে চায়৷ দৰৱৰ প্ৰভাৱত গোটেই ৰাতি শুই আছিল তেওঁ৷ চাৰিওফালৰ আজন্ম চিনাকি সেউজীয়াই তেওঁক মেৰিয়াই ধৰে৷ ক’ৰবাৰ পৰা ভাঁহি অহা চিনাকি ফুলৰ গোন্ধ, তেওঁ বুকুভৰাই টানি লয়৷ ক’ত সেই দিন ৰাতি ভৰাই থোৱা গুমগুম শব্দ! ইয়াৰ বতাহত চৰাইৰ মাত, , মৌমাখিৰ গুঞ্জন!\nইমান কোমল, ইমান আপোন মাত! মানুহজনীয়ে ঘূৰি চায় ডাঙৰ ককায়েকৰ মুখলৈ৷ বৌয়েকে আগবঢ়াই দিয়ে পিতলৰ গিলাচত, ঘৰৰ গাইৰ গাখীৰেৰে কৰা চাহ! কলপাতত মেৰিওৱা পানীপিঠা৷ মানুহজনীৰ বৌতিয়েকলৈ মনত পৰে৷\nমাজনীৰ কোলাত এটা ৰঙচুৱা অকণমান কুকুৰ পোৱালি৷\n“ৰংমন“ মানুহজনীয়ে ধৰফৰাই উঠে৷ ককায়েকে হাঁহে৷\n“আমাৰ ৰচকীয়ে তিনিটা পোৱালি দিলে এইবাৰ৷ বাকী দুটা দুঘৰে পুহিবলৈ নিলে৷ ইয়াক আমি ৰঙাই বুলি মাতো৷ হ’ব দে তই ইয়াক ৰংমন বুলিয়ে মাতিবি৷“\n“আমি ইয়াতে থাকিম মা৷ দেউতাই ইয়াতে এটা ঘৰ সাজিব৷ তুমি বিচৰাৰ দৰেই টিনৰ চালি দিয়া এটা ধুনীয়া ঘৰ৷ আগফালে তগৰ ফুলিব৷ পিছফালে পুখুৰীত হাঁহ চৰিব৷ ৰংমন দৌৰি ফুৰিব৷ “ মাজনীয়ে প্ৰাণখুলি হাঁহে৷\nতাইৰ হাঁহিত মানুহজনেও ভাগ লয়, “ তাৰ আগতে মোৰ চকৰিটোৰ ট্ৰেন্সফাৰ কৰাব লাগিব৷“\nমানুহজনীৰ সপোন সপোন লাগে৷ তেওঁ নিজৰ গালখন, চকুদুটা, চুলিখিনি চুই চায়৷ বহুতদিনৰ মূৰত আজি তেওঁৰ স্নেহালৈ মনত পৰে, “স্নেহা, স্নেহা“ মানুহজনীয়ে ইফালে সিফালে চায়৷ মানুহজনে, মাজনীয়ে জিজ্ঞাসু দৃষ্টিৰে চাই থাকে তেওঁলৈ৷\nমানুহজনীয়ে নিজৰ হেণ্ডবেগটো খোলে৷ উলিয়াই আনে তেওঁৰ প্ৰিয় কিতাপখন৷ আলফুলে বুকুত সামৰি লয় তেওঁৰ প্ৰিয় উপন্যাস, “পুনৰজনম৷“ ইয়াতেই যে আছে তেওঁৰ প্ৰিয়তমা সহচৰী, তেওঁৰ যন্ত্ৰণাকাতৰ দিনবোৰৰ সাহসী সহযোদ্ধা স্নেহলতা, তেওঁৰ স্নেহা৷ মৰি ছাঁই হোৱা মানুহক অমৃতস্নান কৰাই পুনৰ জীৱন দিয়া স্নেহা৷ আজি বৰ শান্তিৰে শুই আছে স্নেহা৷ তাই জানে, তাই আৰু কোনোদিনে মানুহজনীৰ চকুলো মচিবলৈ কিতাপৰ পৃষ্ঠাৰ পৰা নামি আহিব নালাগে৷\n← এটা তৰাৰ কাহিনী – ৰীতা লীনা সোণোৱাল\nতুমি চুলে যে বসন্ত…. – মধুমিতা বৰুৱা শইকীয়া →\nএটা বলিয়া গল্প (— ধ্ৰুৱ কাশ্যপ)\nপ্ৰকৃতিৰ প্ৰেমিকা গৰাকীয়ে শেষত হলেও শান্তিৰ এটা পৰিৱেশ পাব।


(লেনিনৰ পৰা পুনঃনিৰ্দেশিত)\nভ্লেডিমিৰ ইলিচ উলিয়ানভ (ইংৰাজী: Vladimir Ilyich Ulyanov, ৰুছ: Владимир Ильич Ульянов), জনপ্ৰিয়ভাৱে লেনিন (২২ এপ্ৰিল [পুৰণি ৰুছ কেলেণ্ডাৰ মতে ১০ এপ্ৰিল] ১৮৭০ - ২১ জানুৱাৰী ১৯২৪) এগৰাকী ৰুছ সাম্যবাদী বিপ্লৱী, ৰাজনীতিবিদ আৰু ৰাজনৈতিক তত্ত্ববিদ আছিল। তেওঁ ১৯১৭ৰপৰা ১৯১৮লৈ ৰুছ গণৰাজ্যৰ, তথা ১৯১৮ৰপৰা ১৯২৪লৈ ৰুছ ছ'ভিয়েট যুক্তৰাজ্যিক সমাজবাদী গণৰাজ্যৰ আৰু ১৯২২ৰপৰা ১\nশাসক লেনিনসম্পাদনা কৰক\n↑ "Lenin". http://dictionary.reference.com/browse/lenin। আহৰণ কৰা হৈছে:7May 2016.\n"https://as.wikipedia.org/w/index.php?title=ভ্লেডিমিৰ_লেনিন&oldid=286121"ৰ পৰা অনা হৈছে\nশেষ সম্পাদনা কৰা হৈছে 13 July 2021 তাৰিখে 14:52 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42490।\nএই পৃষ্ঠাখন ১৩ জুলাই, ২০২১ তাৰিখে ২০:২২ বজাত অন্তিম সংশোধন কৰা হৈছিল।


সময়ৰ খণ্ডচিত্ৰ – হিমাংশু শৰ্মা – ফটাঢোল\nNovember 1, 2019 ভিন্নস্বাদ\t3 Comments\nসময়ৰ খণ্ডচিত্ৰ – হিমাংশু শৰ্মা\nসেয়া আছিল ২০০৫ কি ৬ চনৰ কথা। ব’হাগ পাৰ হৈ যোৱাৰ পিছত চেগাচোৰোকাকৈ আহি থকা দুই এজাক বৰষুণ পৃথিৱীখন জীপাল কৰি তুলিছে। পথাৰবোৰত অলপ অচৰপ পানী উঠিছে। নতুনকৈ পৰা পানী পাই ঘাঁহ-বনবোৰ সজীৱ হৈ উঠিছে, ঠিক স্কুলীয়া শিশু এজাকৰ দৰে। চৌদিশে এক সুন্দৰ পৰিৱেশ। কিন্তু প্ৰাকৃতিক পৰিৱেশ সুন্দৰ হ’লেও দেশৰ অৱস্থা সিমান এটা ঠিক নহয়। হাতত উদ্যত অস্ত্ৰ লৈ স্বাধীনতাৰ সন্ধানত ওলাই আহিছে এজাক পাহোৱাল অসমীয়া ডেকা। মই তেতিয়া কলেজীয়া ছাত্ৰ। দেহত নতুন তেজৰ পিৰপিৰণি আৰম্ভ হৈছে। এই বিপ্লৱত ইতিমধ্যে বহুকেইজন ডেকাই বীৰগতি প্ৰাপ্ত কৰিছিল। তথাপিও নিতৌ নতুন নতুন উদ্যমেৰে বিপ্লৱীসকলে আগুৱাই নিছে বিপ্লৱৰ ধ্বজা। ৰক্তক্ষয় সেই সময়ত কোনো নতুন খবৰ নহয়। কিন্তু কিছু বাস্তৱ বিৰোধী কাৰণৰ বাবে বিপ্লৱৰ ছন্দপতন আৰম্ভ হৈছিল। বিপ্লৱৰ নামত এচামে ভণ্ডামি কৰি ছালফা নাম লৈ সম্পত্তিৰ পাহাৰ গঢ়িছিল সতীৰ্থৰ তেজৰ বিনিময়ত। প্ৰায়ে বাতৰি কাকতত প্ৰকাশিত হৈছিল খবৰ, ‘কাকপথাৰত নিহত আলফা কেডাৰ….’ ‘ধেমাজিৰ পেৰেড গ্ৰাউণ্ডত বিস্ফোৰণ, নিহত বহুকেইজন শিশু’ ‘নলবাৰীত আলফা সদস্য গ্ৰেপ্তাৰ’, টিহুত লিংকমেন আটক ইত্যাদি ইত্যাদি। মুঠতে চৌদিশে এক আতংকময় পৰিস্থিতি।\nএটা জেঠমহীয়া ৰাতি। চ’কত সমনীয়া লগত আড্ডা দি মই ঘৰলৈ উভতিছো। আকাশখন ওন্দোলাই আনিছে। এই যেন হুৰহুৰাই নামি আহিব এজাক দীঘলঠেঙীয়া। পদূলিমুখ পাই মই ৰৈ গ’লো। খুড়াহঁতৰ চোতালত কেইবাজনো ডেকা ল’ৰা। দুজনমান পদূলিমুখত ৰৈ আছে। হাতত উদ্যত এ কে ৪৭। মই আমাৰ ঘৰলৈ নগৈ খুড়াহঁতৰ চোতাললৈ সোমাই গ’লো। দেখা পালো চাৰিজন পাহোৱাল ডেকা ল’ৰাই ঢাৰি পাতি অস্ত্ৰবোৰ উলিয়াই কিবাকিবি কৰি আছে। মেগজিন, নাইন এম এম পিষ্টল, হেণ্ড গ্ৰেণেড, কালছ’নিকভ ৰাইফল এটা, কেইখনমান খুকুৰী, ৱাকি টকী, ইয়াছিকা কেমেৰা ইত্যাদি ঢাৰিখনত সিঁচৰতি হৈ পৰি আছে। হাতত চাইনীজ ঘড়ী পিন্ধা এজনে মোৰ ফালে চাই আছে। মই একপ্ৰকাৰ হতবাক। তাৰে এজনক মই চিনি পাওঁ। সৰু বুলিয়েই জানে অঞ্চলটোত। মই তেতিয়া গাঁৱত নৱাগত। গুৱাহাটী এৰি আমাৰ পৰিয়ালটো গাঁৱলৈ গুচি আহিছে। মোক দেখি মিচিকিয়াই হাঁহি তেওঁ ক’লে – তোমাক আমাৰ কেনেকুৱা লাগে?’ মই ক’লো – মানে, আপুনি কি বুজাব বিচাৰিছে? ‘আলফাৰ বিষয়ে তোমাৰ ধাৰণা কি?’\nইতিমধ্যে বিপ্লৱৰ প্ৰতি মোৰ মোহভংগ ঘটিছিল বিভিন্ন কাৰণত। তথাকথিত বিপ্লৱৰ নামত আলফাৰ কিছু জনবিৰোধী কাৰ্যকলাপে অতিষ্ঠ কৰি তুলিছিল খাটি খোৱা সাধাৰণ অসমীয়া জনতাক। ইতিমধ্যে গুপ্তহত্যাই বহু ঘৰৰ আশাৰ পোহৰ নিমিষতে নুমুৱাই দিছিল। মুখত একো ভাৱ প্ৰকাশ নকৰি মই ক’লো ‘চাওক সৰু দা, মানুহ হিচাপে মোৰ আপোনালোকক ভালেই লাগে। আজিলৈকে মই মানুহক বেয়া পাব নিশিকিলো, মানৱতাই মোৰ বাবে শেষ কথা। কিন্তু আপোনালোকৰ পিছফালে লাগি থকা এই ‘আলফা’ উপাধিটো মোৰ বাবে এলাৰ্জি।’ মোৰ স্পষ্ট উত্তৰত তেওঁ একপ্ৰকাৰ থতমত খাই গ’ল। লগৰকইজনেও মূৰ তুলি মোৰ ফালে চালে। সৰু দাৰ মাতটো অলপ কঠোৰ হৈ ওলাল ‘কিয় বেয়া পোৱা আলফাক?’ মই ক’লো ‘চাওক, ক’লে বহু কথাই ক’ব পাৰি। কিন্তু আপোনালোকৰ কঁকালত আৰু হাতত থকা অস্ত্ৰবোৰ দেখি মোৰ কথা নোলাব। সাধাৰণ মানুহৰ দৰে মোৰো মৃত্যুভয় আছে। মোৰো মা-দেউতা আছে।’ সৰু দাই এইবাৰ অলপ কোমল সুৰত ক’লে – ‘আগত কথা কোৱা মানুহক আমি সন্মান কৰো। তোমাৰ কথাখিনি কৈ যোৱা।’ অলপ সন্ত্ৰস্ত হ’লেও মই এইবাৰ বুকু ডাঠ কৰি ক’লো – ‘মোৰ বয়স কিমান ক’ব পাৰিবনে সৰু দা’। তেওঁ ক’লে – ‘কিমান হ’ব আৰু… এই ধৰা পোন্ধৰ বা ষোল্ল!’ মই ক’লো – এই বয়সত যদি ধৰি বান্ধি সমাজে মোক বিয়া পাতি এজনী চপাই দিয়ে, মই সেই সংসাৰখন চলাব পাৰিমনে?’ তেওঁ ক’লে – ‘নোৱাৰা, সংসাৰৰ বিষয়ে তোমাৰ অভিজ্ঞতা শূন্য’। এইবাৰ মই ক’লো – ‘অপ্ৰিয় হ’লেও মোৰ ব্যক্তিগত মতামতটো শুনক, এই মুহূৰ্তত যদি অসমখন স্বাধীন কৰি আপোনালোকক গতাই দিয়াও হয়, তেন্তে তাৰ অৱস্থা ঠিক ষোল্ল বছৰীয়া ল’ৰাৰ সংসাৰখনৰ দৰেই হ’ব। কাৰণ এতিয়াও আপোনালোকৰ সংগঠন নাবালক হৈয়ে আছে। হত্যা বা স্বজাতিক হত্যা কৰি বিপ্লৱ কেতিয়াও সফল হ’ব নোৱাৰে। আৰু যিটো সংগঠনে যোৱা কেইটামান বছৰত সাধাৰণ অসমীয়া মানুহৰ ঘৰ ধ্বংস কৰিলে, বিপ্লৱৰ নামত যিমান ল’ৰাক হত্যা কৰা হ’ল সেই ক্ষতিৰ কেতিয়াবা পূৰণ হ’বনে? ধেমাজিৰ নিষ্পাপ শিশুসকলৰ বিষয়ে আপুনি কি ক’ব? এনে বহু উদাহৰণ আছে কৈ শেষ কৰিব নোৱাৰি। বাৰীৰ শাকনিডৰাত ছাগলী সোমাল বুলি ঘৰৰে ছাগলী কোবাই কোবাই মাৰিব নেকি কোনোবাই?’ মোৰ প্ৰশ্নৰ উত্তৰত সৰু দাই সেইদিনা বহু কিবাকিবা কৈছিল। তেওঁ পৃথিৱীৰ বহু দেশৰ উদাহৰণ দি তেওঁলোকৰ বিপ্লৱৰ সপক্ষে সবল যুক্তি দাঙি ধৰিছিল। শেষত কৈছিল ‘আমি আমাৰ প্ৰয়োজনৰ হকে বিপ্লৱ কৰিছো। আমাক আমাৰ মানুহেই চাপোৰ্ট নকৰিলে কেনেকৈ হ’ব?’ বহু কথা-কটিৰ হোৱাৰ পাছত তেওঁলোকে মোক কৈছিল – ‘তোমাৰ দৰে ল’ৰা আমাৰ প্ৰয়োজন আছে। তুমি আমাৰ লগত আহা।’ মই এই কথাৰ স্পষ্টভাৱে বিৰোধিতা কৰিছিলো। তেওঁলোকে কৈছিল – ‘এদিন তোমাৰ ধাৰণা সলনি হ’ব বুলি আমি আশা কৰিছো। শীঘ্ৰেই তুমি আমাৰ মাজলৈ অহাটো আশাৰে বাট চাই ৰ’ম।’ মই আকৌ কৈছিলো – ‘আপোনালোকৰ বিপ্লৱ সঠিক পথেৰে অগ্ৰসৰ হোৱা নাই। অস্ত্ৰ ত্যাগ কৰি নাঙলত ধৰক। মই বিচাৰো নাঙলৰ ফালেৰে ধৰিত্ৰীক শস্য-শ্যামলা কৰক। আপোনালোক মূলসুঁতিলৈ উভতি অহাটো মই মনে-প্ৰাণে বিচাৰো…..\nএই ঘটনাৰ প্ৰায় বিশদিন মান পাছত কাকতত পঢ়িবলৈ পাইছিলো ৰঙিয়াৰ কোনোবা এটা ভিতৰুৱা অঞ্চলত সেনাৰে সংঘৰ্ষত কেবাজনো আলফা কেডাৰ নিহত হোৱাৰ বাতৰি। তাৰ ভিতৰত সৰু দাও এজন আছিল। এজন শিক্ষিত সৎ মনৰ বিপ্লৱীৰ এনে অকাল মৃত্যুত মই ভিতৰি ভিতৰি অতিকৈ মৰ্মাহত হৈছিলো। সোঁৱৰণীৰ খিৰিকী খুলি মাজে মাজে কিছু স্মৃতিয়ে দোলা দি যায়। এয়াও সেই সময়ৰে কিছু খণ্ডচিত্ৰ….\n« সাক্ষাৎকাৰ – জনপ্ৰিয় কণ্ঠশিল্পী মৌচুমী চহৰীয়াৰ সৈতে এখন্তেক\n‘পাৰ চৰাই উৰি গৈ পালে নদীৰ পাৰ’ – অভিজিত দত্ত »\nভাল লাগিল হিমাংশু৷ অভিনন্দন৷\nবাঃ হিমাংশু বঢ়িয়া৷\nচুই যোৱা লেখা হিমাংশু৷


Tbis in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tbis ar byavahar, ppali, parshwakriya, upkaar, kriya-pratikriya aaru satarkatabani\nTbis 0.03% Ointment Tbis 0.1% Lotion Tbis 0.1% Ointment 10gm\nTbis 0.1%/10 Gm Ointment\nTbis ৰ মূল্য আৰু পেকৰ চাইজ - Tbis Price and Pack Size in Assamese - Tbis ar mulya aaru pakor size\nTBIS 0.1%/10GM OINTMENT\nTbis की जानकारी\nTbis ৰ লাভ আৰু ব্যৱহাৰসমূহ- Tbis Benefits & Uses in Assamese- Tbis ar laabh aaru byavaharsamuh\nTbis ৰ পালি আৰু সেয়া কেনেদৰে ল'ব- Tbis Dosage & How to Take in Assamese - Tbis ar paali aaru xeya kenedore lobo\nTbis ৰ পাৰ্শ্চক্ৰিয়াসমূহ- Tbis Side Effects in Assamese- Tbis ar parshwakriyasamuh\nTbis সংক্ৰান্ত সতৰ্কতাবাণীসমূহ- Tbis Related Warnings in Assamese- Tbis xonkranta xatarkatabanisamuh\nঅইন দৰৱৰ সৈতে Tbisৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tbis with Other Drugs in Assamese- Oinor xoite Tbis ar gurutor kriya-pratikriya\nTbis মতভেদসমূহ- Tbis Contraindications in Assamese- Tbis nishedhsamuh\nTbis ৰ বিষয়ে সততে সোধা প্ৰশ্নসমূহ- Frequently asked Questions about Tbis in Assamese- Tbis ar bikhoye satate xodha prashnasamuh\nখাদ্য আৰু মদৰ সৈতে Tbis ক্ৰিয়া-প্ৰতিক্ৰিয়া- Tbis Interactions with Food and Alcohol in Assamese- khadya aaru modor xoite Tbis kriya-pratikriya\nTbis ৰ লাভ আৰু ব্যৱহাৰসমূহ - Tbis Benefits & Uses in Assamese - Tbis ar laabh aaru byavaharsamuh\nTbis তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTbis ৰ পালি আৰু সেয়া কেনেদৰে ল'ব - Tbis Dosage & How to Take in Assamese - Tbis ar paali aaru xeya kenedore lobo\nTbis-ৰ উপাদানসমূহ - Tbis Active Ingredients in Assamese - Tbis-ar upadaansamuh\nTbis ৰ পাৰ্শ্চক্ৰিয়াসমূহ - Tbis Side Effects in Assamese - Tbis ar parshwakriyasamuh\nগৱেষণাৰ ভিত্তিত, Tbis ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTbis সংক্ৰান্ত সতৰ্কতাবাণীসমূহ - Tbis Related Warnings in Assamese - Tbis xonkranta xatarkatabanisamuh\nTbis-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTbisৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Tbis নাখাব আৰু আপোনাৰ চিকিতসকৰ পৰামৰ্শ লওক।\nTbis-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Tbis ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Tbis গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Tbis কি প্ৰভাৱ দেখা গৈছে?\nTbis গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Tbis কি প্ৰভাৱ দেখা গৈছে?\nTbisৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Tbis ৰ কি প্ৰভাৱ দেখা গৈছে?\nআপোনাৰ হৃদয় ত Tbisৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nঅইন দৰৱৰ সৈতে Tbisৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tbis with Other Drugs in Assamese - Oinor xoite Tbis ar gurutor kriya-pratikriya\nTbis তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTbis মতভেদসমূহ - Tbis Contraindications in Assamese - Tbis nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tbis লোৱা অনুচিত যাতে -\nTbis ৰ বিষয়ে সততে সোধা প্ৰশ্নসমূহ - Frequently asked Questions about Tbis in Assamese - Tbis ar bikhoye satate xodha prashnasamuh\nএই Tbis-এ অভ্য়াস বা নিচাৰ সৃষ্টি কৰে নেকি?\nTbisৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Tbis লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, চিকিত্সা পৰামৰ্শ অনুসাৰেহে Tbis লওক।\nTbis য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Tbis ক্ৰিয়া-প্ৰতিক্ৰিয়া - Tbis Interactions with Food and Alcohol in Assamese - khadya aaru modor xoite Tbis kriya-pratikriya\nখাদ্য আৰু Tbisৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tbis আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Tbisৰ মাজৰ প্ৰতিক্ৰিয়া\nমদ আৰু Tbis একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nTbis ৰ অনুকল্প - Substitutes for Tbis in Assamese\nআপুনি বা আপোনাৰ পৰিয়ালৰ কোনোবাই Tbis লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tbis ব্যৱহাৰ কৰিছিল নেকি?\nআপুনি কিমান পৰিমাণে Tbis সেৱন কৰিছিল?\nআপুনি Tbis ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tbis সেৱন কৰে?


পদ্মবিভূষণ - অসমীয়া ৱিকিপিডিয়া\n(Padma Vibhushanৰ পৰা পুনঃনিৰ্দেশিত)\nমুঠ প্ৰদানৰ সংখ্যা ২৮৮\nপূৰ্বৰ নাম প্ৰথম বৰ্গ\nপ্ৰথম প্ৰাপক সতেন্দ্ৰ নাথ বসু, নন্দ লাল বসু, জাকিৰ হুচেইন, বলচাহেব গংগাধৰ খেৰ, জিগমে দৰ্জি ৱাঙচুক, ভি. কে. কৃষ্ণ মেনন\nভাৰতৰত্ন ← পদ্মবিভূষণ → পদ্মভূষণ\nপদ্মবিভূষণ (ইংৰাজী: Padma Vibhushan, হিন্দী: पद्म विभूषण) ভাৰতৰ দ্বিতীয় সৰ্বোচ্চ অসামৰিক সম্মান। পদ্মবিভূষণ প্ৰাপকে ভাৰতৰ ৰাষ্ট্ৰপতিৰ পৰা এটা পদক আৰু এখন মানপত্ৰ প্ৰদান কৰে। পদ্ম বিভূষণ পদ্ম সন্মানসমূহৰ ভিতৰত এই সন্মান শীৰ্ষ স্থানীয়৷ ১৯৫৪ চনৰ ২ জানুৱাৰীত এই সম্মান প্ৰবৰ্তিত হয়। মৰ্যাদাক্ৰম অনুসৰি, পদ্মবিভূষণ সন্মানৰ স্থান ভাৰতৰত্নৰ পাছত আৰু পদ্মভূষণৰ আগত। চৰকাৰী সেৱা সহ যিকোনো ক্ষেত্ৰত জাতিৰ প্ৰতি বিশেষ আৰু ব্যতিক্ৰমী অবদানেৰ স্বীকৃতিস্বৰূপে এই সম্মান প্ৰদান কৰা হয়। সতেন্দ্ৰ নাথ বসু, নন্দ লাল বসু, জাকিৰ হুচেইন, বলচাহেব গংগাধৰ খেৰ, জিগমে দৰ্জি ৱাঙচুক, ভি. কে. কৃষ্ণ মেনন - এই সকল ব্যক্তিয়ে ১৯৫৪ চনত প্ৰথমবাৰৰ বাবে পদ্মবিভূষণ সন্মান লাভ কৰে।\n2 পদকৰ বিৱৰণ\n2.1 প্ৰথম পদক (১৯৫৪-১৯৫৫)\n2.2 দ্বিতীয় পদক (১৯৫৫-১৯৫৭)\n2.3 বৰ্তমানৰ পদক (১৯৫৭-বৰ্তমান লৈকে)\n3 পদ্ম বিভূষণ বঁটা বিজয়ীৰ তালিকা\n১৯৫৪ চনৰ ২ জানুৱাৰীত এই সম্মান প্ৰবৰ্তিত হয়। প্ৰকৃততে তিন-বৰ্গৰ "পদ্মবিভূষণ" সম্মানৰ "প্ৰথম বৰ্গ" ৰূপে এই সম্মান প্ৰবৰ্তিত কৰা হৈছিল। যদিও ১৯৫৫ চনত এই সম্মানৰ ধৰণ পৰিৱৰ্তন কৰা হয় আৰু প্ৰকৃত পৰিকল্পনাৰ আকাৰে এই সম্মান প্ৰদান কৰাৰ কথা উল্লেখ পোৱা নাযায়। ১৯৭৭ চনৰ পৰা ১৯৮০ চন আৰু ১৯৯২ চনৰ পৰা ১৯৯৮ চনলৈকে এই সম্মান প্ৰদান কৰা হোৱ্ৱা নাছিল।\n২০১১ চনৰ শেষলৈকে, কেৱল ২৮৮ জন ব্যক্তিলৈহে এই সন্মান আগবঢ়োৱা হৈছে।\nপদকৰ বিৱৰণ[সম্পাদনা কৰক]\nপ্ৰথম পদক (১৯৫৪-১৯৫৫)[সম্পাদনা কৰক]\nপ্ৰথম পদকটো আছিল এটা গোলাকাৰ স্বৰ্ণপদক। ইয়াৰ ব্যাস আছিল ১-৩/৮ ইঞ্চি। মাজত এপাহ পদুমফুল, ওপৰত "পদ্মবিভূষণ" কথাষাৰৰ তলত এটা পুষ্পবৃত্ত চিত্ৰিত আছিল। আনটো ফালে ৰাষ্ট্ৰীয় প্ৰতীকটো অংকন কৰা থাকে। তাৰ ওপৰত "দেশ সেৱা" কথাষাৰ আৰু তলত এপাহ পদুমফুল চিত্ৰিত আছিল। তেতিয়া এই নক্সাটো কোনো প্ৰাপকৰ সম্মানপদকৰ ক্ষেত্ৰত ব্যবহৃত হৈছিল নে নাই তাৰ কোনো লিখিত উল্লেখ পোৱা নাযায়।\nদ্বিতীয় পদক (১৯৫৫-১৯৫৭)[সম্পাদনা কৰক]\n১৯৫৫ চনত পদকৰ নক্সাটো "প্ৰধানত গোলাকাৰ"লৈ পৰিৱৰ্তন কৰা হয়। ট'নড ব্ৰঞ্জ (Toned bronze)ৰ দ্বাৰা নিৰ্মিত পদকটোৰ ব্যাস ১-৩/১৬ ইঞ্চি। এই পদকত বিভিন্ন জ্যামিতিক আকাৰ সংযোগ কৰা হয়। পদকৰ মাজত সোণৰ বগা পাত চৰোৱা, চাৰিটা পাহিৰ সৈতে এপাহ পদুম ফুলৰ প্ৰতীক খোদিত কৰা হয়। ফুল পাহৰ ওপৰত আৰু তলত "পদ্মবিভূষণ" কথাষাৰ ৰূপালী গ্লিল্টি (silver-gilt)ৰে খোদিত কৰা হয়।\nবৰ্তমানৰ পদক (১৯৫৭-বৰ্তমান লৈকে)[সম্পাদনা কৰক]\n১৯৫৭ চনত পদকৰ নক্সা একে ৰাখি ইয়াৰ নিৰ্মাণত ট'নড ব্ৰঞ্জ (Toned bronze)ৰ সলনি বাৰ্ণিছড ব্ৰঞ্জ (Burnished bronze) ব্যৱহাৰ কৰিবলৈ লোৱা হয়।\nপদ্ম বিভূষণ বঁটা বিজয়ীৰ তালিকা[সম্পাদনা কৰক]\nবঁটা প্ৰাপকৰ নাম\n১৯৫৪ Satyendra Nath Bose বিজ্ঞান পশ্চিম বংগ ভাৰত\n১৯৫৪ Zakir Hussain জননীতি অন্ধ্ৰ প্ৰদেশ ভাৰত\n১৯৫৪ Balasaheb Gangadhar Kher জননীতি মহাৰাষ্ট্ৰ ভাৰত\n১৯৫৪ Jigme Dorji Wangchuk জননীতি ভূটান*\n১৯৫৪ Nand Lal Bose শিল্পকলা পশ্চিম বংগ ভাৰত\n১৯৫৪ V. K. Krishna Menon জননীতি কেৰেলা ভাৰত\n১৯৫৫ Dhondo Keshav Karve সাহিত্য আৰু শিক্ষা মহাৰাষ্ট্ৰ ভাৰত\n১৯৫৫ J. R. D. Tata শিল্প আৰু বাণিজ্য মহাৰাষ্ট্ৰ ভাৰত\n১৯৫৬ Chandulal Madhavlal Trivedi জননীতি মধ্য প্ৰদেশ ভাৰত\n১৯৫৬ Fazal Ali জননীতি বিহাৰ ভাৰত\n১৯৫৬ Jankibai Bajaj সমাজসেৱা় মধ্য প্ৰদেশ ভাৰত\n১৯৫৭ Ghanshyam Das Birla শিল্প আৰু বাণিজ্য ৰাজস্থান ভাৰত\n১৯৫৭ Motilal Chimanlal Setalvad আইন আৰু জননীতি মহাৰাষ্ট্ৰ ভাৰত\n১৯৫৭ Shriprakash জননীতি অন্ধ্ৰ প্ৰদেশ ভাৰত\n১৯৫৯ John Matthai সাহিত্য আৰু শিক্ষা কেৰেলা ভাৰত\n১৯৫৯ Radhabinod Pal জননীতি পশ্চিম বংগ ভাৰত\n১৯৫৯ Gaganvihari Lallubhai Mehta সমাজসেৱা় মহাৰাষ্ট্ৰ ভাৰত\n১৯৬০ Naryana Raghvan Pillai জননীতি তামিল নাডু ভাৰত\n১৯৬২ H. Varda Raja Iyengar Civil Service তামিল নাডু ভাৰত\n১৯৬২ Padmaja Naidu জননীতি অন্ধ্ৰ প্ৰদেশ ভাৰত\n১৯৬২ Vijaya Lakshmi Pandit Civil Service উত্তৰ প্ৰদেশ ভাৰত\n১৯৬৩ A. Lakshmanaswami Mudaliar চিকিৎসা বিজ্ঞান তামিল নাডু ভাৰত\n১৯৬৩ Suniti Kumar Chatterji সাহিত্য আৰু শিক্ষা পশ্চিম বংগ ভাৰত\n১৯৬৩ Hari Vinayak Pataskar জননীতি মহাৰাষ্ট্ৰ ভাৰত\n১৯৬৪ Gopinath Kaviraj সাহিত্য আৰু শিক্ষা উত্তৰ প্ৰদেশ ভাৰত\n১৯৬৪ Acharya Kalelkar সাহিত্য আৰু শিক্ষা মহাৰাষ্ট্ৰ ভাৰত\n১৯৬৫ Arjan Singh সামৰিক সেৱা দিল্লী ভাৰত\n১৯৬৫ Joyanto Nath Chaudhuri সামৰিক সেৱা পশ্চিম বংগ ভাৰত\n১৯৬৫ Mehdi Nawaz Jung জননীতি অন্ধ্ৰ প্ৰদেশ ভাৰত\n১৯৬৬ Valerian Gracias সমাজসেৱা় মহাৰাষ্ট্ৰ ভাৰত\n১৯৬৭ Bhola Nath Jha Civil Service উত্তৰ প্ৰদেশ ভাৰত\n১৯৬৭ Chandra Kisan Daphtary জননীতি মহাৰাষ্ট্ৰ ভাৰত\n১৯৬৭ Hafix Mohammed Ibrahim Civil Service অন্ধ্ৰ প্ৰদেশ ভাৰত\n১৯৬৭ Pattadakal Venkanna R Rao Civil Service অন্ধ্ৰ প্ৰদেশ ভাৰত\n১৯৬৮ Madhav Shrihari Aney জননীতি মহাৰাষ্ট্ৰ ভাৰত\n১৯৬৮ Subrahmanyan Chandrasekhar বিজ্ঞান তামিল নাডু আমেৰিকা যুক্তৰাষ্ট্ৰ*\n১৯৬৮ Prasanta Chandra Mahalanobis [[Statistics|পৰিসংখ্যা বিজ্ঞান]] দিল্লী ভাৰত\n১৯৬৮ K. Vaidyanatha Kalyana Sundaram জননীতি তামিল নাডু ভাৰত\n১৯৬৮ Kripal Singh Civil Service দিল্লী ভাৰত\n১৯৬৯ Hargobind Khorana বিজ্ঞান Massachusetts আমেৰিকা যুক্তৰাষ্ট্ৰ*\n১৯৬৯ Mohan Sinha Mehta Civil Service ৰাজস্থান ভাৰত\n১৯৬৯ Dattatraya Shridhar Joshi Civil Service মহাৰাষ্ট্ৰ ভাৰত\n১৯৬৯ Ghananand Pande Civil Service উত্তৰ প্ৰদেশ ভাৰত\n১৯৬৯ Rajeshwar Dayal Civil Service দিল্লী ভাৰত\n১৯৭০ Binay Ranjan Sen Civil Service পশ্চিম বংগ ভাৰত\n১৯৭০ Tara Chand সাহিত্য আৰু শিক্ষা উত্তৰ প্ৰদেশ ভাৰত\n১৯৭০ Paramasiva Prabhakar Kumaramangalam Civil Service তামিল নাডু ভাৰত\n১৯৭০ Suranjan Das Civil Service পশ্চিম বংগ ভাৰত\n১৯৭০ Harbaksh Singh সামৰিক সেৱা পঞ্জাব ভাৰত\n১৯৭০ A. Rameswami Mudaliar Civil Service তামিল নাডু ভাৰত\n১৯৭০ Anthony Lancelot Dias জননীতি মহাৰাষ্ট্ৰ ভাৰত\n১৯৭১ Vithal Nagesh Shirodkar চিকিৎসা বিজ্ঞান গোৱা ভাৰত\n১৯৭১ Balaram Sivaraman Civil Service তামিল নাডু ভাৰত\n১৯৭১ Bimala Prasad Chaliha Civil Service অসম ভাৰত\n১৯৭১ Uday Shankar শিল্পকলা পশ্চিম বংগ ভাৰত\n১৯৭১ Sumati Morarjee Civil Service মহাৰাষ্ট্ৰ ভাৰত\n১৯৭১ Allauddin Khan শিল্পকলা পশ্চিম বংগ ভাৰত\n১৯৭২ S. M. Nanda সামৰিক সেৱা দিল্লী ভাৰত\n১৯৭২ Pratap Chandra Lal সামৰিক সেৱা পঞ্জাব ভাৰত\n১৯৭২ Aditya Nath Jha জননীতি উত্তৰ প্ৰদেশ ভাৰত\n১৯৭২ Jivraj Narayan Mehta জননীতি মহাৰাষ্ট্ৰ ভাৰত\n১৯৭২ P. Balacharya Gajendragadkar জননীতি মহাৰাষ্ট্ৰ ভাৰত\n১৯৭২ বিক্ৰম সাৰাভাই বিজ্ঞান গুজৰাট ভাৰত\n১৯৭২ Sam Manekshaw সামৰিক সেৱা তামিল নাডু ভাৰত\n১৯৭২ Ghulam Mohammed Sadiq জননীতি জম্মু আৰু কাশ্মীৰ ভাৰত\n১৯৭২ Hormasji Maneckji Seervai Law and Public affairs মহাৰাষ্ট্ৰ ভাৰত\n১৯৭৩ Daulat Singh Kothari বিজ্ঞান দিল্লী ভাৰত\n১৯৭৩ Nagendra Singh জননীতি ৰাজস্থান ভাৰত\n১৯৭৩ Tirumalrao Swaminathan Civil Service তামিল নাডু ভাৰত\n১৯৭৩ U. N. Dhebar সমাজসেৱা় গুজৰাট ভাৰত\n১৯৭৩ Basanti Devi Civil Service পশ্চিম বংগ ভাৰত\n১৯৭৩ Nellie Sengupta সমাজসেৱা় পশ্চিম বংগ ভাৰত\n১৯৭৪ V. Kasturi Ranga Varadarja Rao Civil Service কৰ্ণাটক ভাৰত\n১৯৭৪ Benode Behari Mukherjee শিল্পকলা পশ্চিম বংগ ভাৰত\n১৯৭৪ Harish Chandra Sarin Civil Service দিল্লী ভাৰত\n১৯৭৪ Niren De আইন আৰু জননীতি পশ্চিম বংগ ভাৰত\n১৯৭৫ Basanti Dulal Nag Chaudhuri সাহিত্য আৰু শিক্ষা পশ্চিম বংগ ভাৰত\n১৯৭৫ Chintaman Dwarkanath Deshmukh জননীতি মহাৰাষ্ট্ৰ ভাৰত\n১৯৭৫ Durgabai Deshmukh সমাজসেৱা় মহাৰাষ্ট্ৰ ভাৰত\n১৯৭৫ Premlila Vithaldas Thackersey সাহিত্য আৰু শিক্ষা মহাৰাষ্ট্ৰ ভাৰত\n১৯৭৫ Raja Ramanna বিজ্ঞান কৰ্ণাটক ভাৰত\n১৯৭৫ Homi Nusserwanji Sethna Civil Service মহাৰাষ্ট্ৰ ভাৰত\n১৯৭৫ M.S. Subbulakshmi শিল্পকলা তামিল নাডু ভাৰত\n১৯৭৫ Mary Clubwala Jadhav সমাজসেৱা় তামিল নাডু ভাৰত\n১৯৭৬ Bashir Hussain Zaidi সাহিত্য আৰু শিক্ষা দিল্লী ভাৰত\n১৯৭৬ Kalpathi Ramakrishna Ramanathan বিজ্ঞান কেৰেলা ভাৰত\n১৯৭৬ Kalu Lal Shrimali সাহিত্য আৰু শিক্ষা উত্তৰ প্ৰদেশ ভাৰত\n১৯৭৬ Giani Gurmukh Singh Mussafir সাহিত্য আৰু শিক্ষা পঞ্জাব ভাৰত\n১৯৭৬ Keshava Shankar Pillai শিল্পকলা দিল্লী ভাৰত\n১৯৭৬ Salim Moizuddin Ali Abdul বিজ্ঞান উত্তৰ প্ৰদেশ ভাৰত\n১৯৭৬ Satyajit Ray শিল্পকলা পশ্চিম বংগ ভাৰত\n১৯৭৭ Om Prakash Mehra সামৰিক সেৱা পঞ্জাব ভাৰত\n১৯৭৭ Ajudhia Nath Khosla Civil Service দিল্লী ভাৰত\n১৯৭৭ Ajoy Kumar Mukherjee জননীতি পশ্চিম বংগ ভাৰত\n১৯৭৭ Ali Yavar Jung জননীতি অন্ধ্ৰ প্ৰদেশ ভাৰত\n১৯৭৭ Chandeshwar Prasad Narayan Singh সাহিত্য আৰু শিক্ষা দিল্লী ভাৰত\n১৯৭৭ T. Balasaraswati শিল্পকলা তামিল নাডু ভাৰত\n১৯৮০ Rai Krishnadasa Civil Service উত্তৰ প্ৰদেশ ভাৰত\n১৯৮০ Bismillah Khan শিল্পকলা উত্তৰ প্ৰদেশ ভাৰত\n১৯৮১ Satish Dhawan বিজ্ঞান কৰ্ণাটক ভাৰত\n১৯৮১ Ravi Shankar শিল্পকলা উত্তৰ প্ৰদেশ ভাৰত\n১৯৮২ Mira Behn সমাজসেৱা় United Kingdom*\n১৯৮৫ C. N. R. Rao বিজ্ঞান কৰ্ণাটক ভাৰত\n১৯৮৫ Mambillikalathil Kumar Menon Civil Service কেৰেলা ভাৰত\n১৯৮৬ Autar Singh Paintal চিকিৎসা বিজ্ঞান দিল্লী ভাৰত\n১৯৮৬ Birju Maharaj শিল্পকলা দিল্লী ভাৰত\n১৯৮৬ Baba Amte সমাজসেৱা় মহাৰাষ্ট্ৰ ভাৰত\n১৯৮৭ Benjamin Peary Pal বিজ্ঞান পঞ্জাব ভাৰত\n১৯৮৭ Manmohan Singh Civil Service দিল্লী ভাৰত\n১৯৮৭ Arun Shridhar Vaidya সামৰিক সেৱা মহাৰাষ্ট্ৰ ভাৰত\n১৯৮৭ Kamladevi Chattopadhyay সমাজসেৱা় কৰ্ণাটক ভাৰত\n১৯৮৮ Kuppalli Venkatappa Puttappa সাহিত্য আৰু শিক্ষা কৰ্ণাটক ভাৰত\n১৯৮৮ Mirza Hameedullah Beg আইন আৰু জননীতি দিল্লী ভাৰত\n১৯৮৮ Mahadevi Verma সাহিত্য আৰু শিক্ষা উত্তৰ প্ৰদেশ ভাৰত\n১৯৮৯ M. S. Swaminathan বিজ্ঞান দিল্লী ভাৰত\n১৯৮৯ Umashankar Dikshit জননীতি উত্তৰ প্ৰদেশ ভাৰত\n১৯৮৯ Ali Akbar Khan শিল্পকলা পশ্চিম বংগ ভাৰত\n১৯৯০ A. P. J. Abdul Kalam বিজ্ঞান তামিল নাডু ভাৰত\n১৯৯০ Semmangudi Srinivasa Iyer শিল্পকলা তামিল নাডু ভাৰত\n১৯৯০ Vallmpadugai Srinivasa Raghavan অৰুণাচলam সাহিত্য আৰু শিক্ষা দিল্লী ভাৰত\n১৯৯০ Bhabatosh Dutta সাহিত্য আৰু শিক্ষা পশ্চিম বংগ ভাৰত\n১৯৯০ Kumar Gandharva শিল্পকলা কৰ্ণাটক ভাৰত\n১৯৯০ Triloki Nath Chaturvedi Civil Service কৰ্ণাটক ভাৰত\n১৯৯১ Indraprasad Gordhanbhai Patel বিজ্ঞান গুজৰাট ভাৰত\n১৯৯১ M. Balamuralikrishna শিল্পকলা অন্ধ্ৰ প্ৰদেশ ভাৰত\n১৯৯১ Hiren Mukerjee জননীতি পশ্চিম বংগ ভাৰত\n১৯৯১ N. G. Ranga জননীতি অন্ধ্ৰ প্ৰদেশ ভাৰত\n১৯৯১ Rajaram Shastri সাহিত্য আৰু শিক্ষা উত্তৰ প্ৰদেশ ভাৰত\n১৯৯১ Gulzari Lal Nanda জননীতি গুজৰাট ভাৰত\n১৯৯১ Khusro Faramurz Rustamji Civil Service মহাৰাষ্ট্ৰ ভাৰত\n১৯৯১ M.F. Husain শিল্পকলা মহাৰাষ্ট্ৰ ভাৰত\n১৯৯২ Mallikarjun Mansur শিল্পকলা কৰ্ণাটক ভাৰত\n১৯৯২ V. Shantaram শিল্পকলা মহাৰাষ্ট্ৰ ভাৰত\n১৯৯২ Sivaramakrishna Iyer Padmavati চিকিৎসা বিজ্ঞান দিল্লী ভাৰত\n১৯৯২ Lakshmanshastri Joshi সাহিত্য আৰু শিক্ষা মহাৰাষ্ট্ৰ ভাৰত\n১৯৯২ Atal বিহাৰi Vajpayee জননীতি দিল্লী ভাৰত\n১৯৯২ Govinddas Shroff সাহিত্য আৰু শিক্ষা মহাৰাষ্ট্ৰ ভাৰত\n১৯৯২ Kaloji Narayana Rao শিল্পকলা অন্ধ্ৰ প্ৰদেশ ভাৰত\n১৯৯২ Ravi Narayan Reddy জননীতি অন্ধ্ৰ প্ৰদেশ ভাৰত\n১৯৯২ Sardar Swaran Singh জননীতি পঞ্জাব ভাৰত\n১৯৯২ Aruna Asaf Ali জননীতি দিল্লী ভাৰত\n১৯৯৮ Lakshmi Sahgal জননীতি উত্তৰ প্ৰদেশ ভাৰত\n১৯৯৮ Usha Mehta সমাজসেৱা় মহাৰাষ্ট্ৰ ভাৰত\n১৯৯৮ Nani Ardeshir Palkhivala আইন আৰু জননীতি মহাৰাষ্ট্ৰ ভাৰত\n১৯৯৮ Walter Sisulu জননীতি দক্ষিণ আফ্ৰিকা\n১৯৯৯ Rajagopala Chidambaram বিজ্ঞান তামিল নাডু ভাৰত\n১৯৯৯ Sarvepalli Gopal সাহিত্য আৰু শিক্ষা তামিল নাডু ভাৰত\n১৯৯৯ Verghese Kurien বিজ্ঞান গুজৰাট ভাৰত\n১৯৯৯ Hans Raj Khanna জননীতি দিল্লী ভাৰত\n১৯৯৯ V. R. Krishna Iyer আইন আৰু জননীতি কেৰেলা ভাৰত\n১৯৯৯ Lata Mangeshkar শিল্পকলা মহাৰাষ্ট্ৰ ভাৰত\n১৯৯৯ Bhimsen Joshi শিল্পকলা কৰ্ণাটক ভাৰত\n১৯৯৯ Braj Kumar Nehru Civil Service হিমাচল প্ৰদেশ ভাৰত\n১৯৯৯ Dharma Vira Civil Service দিল্লী ভাৰত\n১৯৯৯ Lallan Prasad Singh Civil Service দিল্লী ভাৰত\n১৯৯৯ Nana Deshmukh সমাজসেৱা় দিল্লী ভাৰত\n১৯৯৯ Pandurang Shastri Athavale সমাজসেৱা় মহাৰাষ্ট্ৰ ভাৰত\n১৯৯৯ Satish Gujral শিল্পকলা দিল্লী ভাৰত\n১৯৯৯ D. K. Pattammal শিল্পকলা তামিল নাডু ভাৰত\n২০০০ Krishen Behari Lall Civil Service দিল্লী ভাৰত\n২০০০ Krishnaswamy Kasturirangan বিজ্ঞান কৰ্ণাটক ভাৰত\n২০০০ Manohar Singh Gill Civil Service দিল্লী ভাৰত\n২০০০ Kelucharan Mohapatra শিল্পকলা উৰিষ্যা ভাৰত\n২০০০ Hari Prasad Chaurasia শিল্পকলা মহাৰাষ্ট্ৰ ভাৰত\n২০০০ Pandit Jasraj শিল্পকলা মহাৰাষ্ট্ৰ ভাৰত\n২০০০ Jagdish Natwarlal Bhagwati সাহিত্য আৰু শিক্ষা গুজৰাট ভাৰত\n২০০০ Kakkadan Nandanath Raj সাহিত্য আৰু শিক্ষা কেৰেলা ভাৰত\n২০০০ Bhairab Dutt Pande Civil Service উত্তৰাখণ্ড ভাৰত\n২০০০ Maidavolu Narasimham শিল্প আৰু বাণিজ্য অন্ধ্ৰ প্ৰদেশ ভাৰত\n২০০০ Rasipuram Krishnaswami Narayan সাহিত্য আৰু শিক্ষা তামিল নাডু ভাৰত\n২০০০ Sikander Bakht জননীতি দিল্লী ভাৰত\n২০০০ Tarlok Singh Civil Service দিল্লী ভাৰত\n২০০১ Calyampudi Radhakrishna Rao বিজ্ঞান আমেৰিকা যুক্তৰাষ্ট্ৰ*\n২০০১ Chakravarthi Vijayaraghava Narasimhan Civil Service তামিল নাডু ভাৰত\n২০০১ Shivkumar Sharma শিল্পকলা মহাৰাষ্ট্ৰ ভাৰত\n২০০১ Man Mohan Sharma বিজ্ঞান মহাৰাষ্ট্ৰ ভাৰত\n২০০১ Amjad Ali Khan শিল্পকলা দিল্লী ভাৰত\n২০০১ Benjamin Arthur Gilman জননীতি আমেৰিকা যুক্তৰাষ্ট্ৰ*\n২০০১ Hosei Norota জননীতি জাপান*\n২০০১ Hrishikesh Mukherjee শিল্পকলা মহাৰাষ্ট্ৰ ভাৰত\n২০০১ John Kenneth Galbraith সাহিত্য আৰু শিক্ষা আমেৰিকা যুক্তৰাষ্ট্ৰ*\n২০০১ Kotha Satchidanda Murthy সাহিত্য আৰু শিক্ষা অন্ধ্ৰ প্ৰদেশ ভাৰত\n২০০১ Zubin Mehta শিল্পকলা ভাৰত\n২০০২ Chakravthi Rangarajan সাহিত্য আৰু শিক্ষা তামিল নাডু ভাৰত\n২০০২ Gangubai Hangal শিল্পকলা কৰ্ণাটক ভাৰত\n২০০২ Kishan Maharaj শিল্পকলা উত্তৰ প্ৰদেশ ভাৰত\n২০০২ Soli Jehangir Sorabjee আইন দিল্লী ভাৰত\n২০০২ Kishori Amonkar শিল্পকলা মহাৰাষ্ট্ৰ ভাৰত\n২০০৩ Bal Ram Nanda সাহিত্য আৰু শিক্ষা দিল্লী ভাৰত\n২০০৩ Kazi Lhendup Dorji Kangsarpa জননীতি পশ্চিম বংগ ভাৰত\n২০০৩ Sonal Mansingh শিল্পকলা দিল্লী ভাৰত\n২০০৩ Bhrihaspati Dev Triguna চিকিৎসা বিজ্ঞান দিল্লী ভাৰত\n২০০৪ Manepalli Narayana Rao Venkatachaliah আইন আৰু জননীতি কৰ্ণাটক ভাৰত\n২০০৪ Amrita Pritam সাহিত্য আৰু শিক্ষা দিল্লী ভাৰত\n২০০৪ Jayant Vishnu Narlikar বিজ্ঞান মহাৰাষ্ট্ৰ ভাৰত\n২০০৫ B. K. Goyal চিকিৎসা বিজ্ঞান মহাৰাষ্ট্ৰ ভাৰত\n২০০৫ Karan Singh জননীতি দিল্লী ভাৰত\n২০০৫ Mohan Dharia সমাজসেৱা় মহাৰাষ্ট্ৰ ভাৰত\n২০০৫ Ram Narayan শিল্পকলা মহাৰাষ্ট্ৰ ভাৰত\n২০০৫ Marthanda Varma Sankaran Valiathan চিকিৎসা বিজ্ঞান কৰ্ণাটক ভাৰত\n২০০৫ Jyotindra Nath Dixit Civil Service দিল্লী ভাৰত\n২০০৫ Milon Kumar Banerji আইন আৰু জননীতি দিল্লী ভাৰত\n২০০৫ R. K. Laxman শিল্পকলা মহাৰাষ্ট্ৰ ভাৰত\n২০০৬ Norman E. Borlaug বিজ্ঞান Texas আমেৰিকা যুক্তৰাষ্ট্ৰ*\n২০০৬ V. N. Khare আইন আৰু জননীতি উত্তৰ প্ৰদেশ ভাৰত\n২০০৬ Mahasveta Devi সাহিত্য আৰু শিক্ষা পশ্চিম বংগ ভাৰত\n২০০৬ Nirmala Deshpande সমাজসেৱা় দিল্লী ভাৰত\n২০০৬ Obaid Siddiqui বিজ্ঞান কৰ্ণাটক ভাৰত\n২০০৬ Prakash Narain Tandon চিকিৎসা বিজ্ঞান দিল্লী ভাৰত\n২০০৬ Adoor Gopalakrishnan শিল্পকলা কেৰেলা ভাৰত\n২০০৬ C. R. Krishnaswamy Rao Civil Service তামিল নাডু ভাৰত\n২০০৬ Charles Correa বিজ্ঞান মহাৰাষ্ট্ৰ ভাৰত\n২০০৭ Raja Jesudoss Chelliah জননীতি তামিল নাডু ভাৰত\n২০০৭ Venkataraman Krishnamurthy Civil Service তামিল নাডু ভাৰত\n২০০৭ Balu Sankaran চিকিৎসা বিজ্ঞান তামিল নাডু ভাৰত\n২০০৭ Fali Sam Nariman আইন আৰু জননীতি দিল্লী ভাৰত\n২০০৭ Prafullachandra Natwarlal Bhagwati আইন আৰু জননীতি দিল্লী ভাৰত\n২০০৭ Khushwant Singh সাহিত্য আৰু শিক্ষা দিল্লী ভাৰত\n২০০৭ Raja Rao সাহিত্য আৰু শিক্ষা কৰ্ণাটক আমেৰিকা যুক্তৰাষ্ট্ৰ\n২০০৭ N.N. Vohra Civil Service হাৰিয়ানা ভাৰত\n২০০৭ Naresh Chandra Civil Service দিল্লী ভাৰত\n২০০৭ Ennackal Chandy George Sudarshan বিজ্ঞান কেৰেলা আমেৰিকা যুক্তৰাষ্ট্ৰ*\n২০০৭ Viswanathan Anand Sports তামিল নাডু ভাৰত\n২০০৭ Rajendra K. Pachauri Environmentalism ভাৰত\n২০০৮ Narayana Murthy Information Technology কৰ্ণাটক ভাৰত\n২০০৮ E. Sreedharan দিল্লী Metro কেৰেলা ভাৰত\n২০০৮ Lakshmi Niwas Mittal Industry ভাৰত\n২০০৮ Adarsh Sein Anand জননীতি দিল্লী ভাৰত\n২০০৮ P. N. Dhar Civil Service ভাৰত\n২০০৮ P. R. S. Oberoi বাণিজ্য ভাৰত\n২০০৮ Asha Bhosle শিল্পকলা মহাৰাষ্ট্ৰ ভাৰত\n২০০৮ Edmund Hillary Mountaineering অকলেণ্ড নিউজিলেণ্ড*\n২০০৮ Ratan Tata Industry মহাৰাষ্ট্ৰ ভাৰত\n২০০৮ Pranab Mukherjee জননীতি পশ্চিমবংগ ভাৰত\n২০০৮ Sachin Tendulkar Sports মহাৰাষ্ট্ৰ ভাৰত\n২০০৯ Chandrika Prasad Srivastava Civil Service মহাৰাষ্ট্ৰ ভাৰত\n২০০৯ Sunderlal Bahuguna Environmental Conservation উত্তৰাখণ্ড ভাৰত\n২০০৯ D. P. Chattopadhyaya সাহিত্য আৰু শিক্ষা পশ্চিম বংগ ভাৰত\n২০০৯ Jasbir Singh Bajaj চিকিৎসা বিজ্ঞান পঞ্জাব ভাৰত\n২০০৯ Purshotam Lal চিকিৎসা বিজ্ঞান উত্তৰ প্ৰদেশ ভাৰত\n২০০৯ Govind Narain জননীতি উত্তৰ প্ৰদেশ ভাৰত\n২০০৯ Anil Kakodkar বিজ্ঞান মহাৰাষ্ট্ৰ ভাৰত\n২০০৯ Dr. G. Madhavan Nair বিজ্ঞান কেৰেলা ভাৰত\n২০০৯ Sister Nirmala সমাজসেৱা় পশ্চিম বংগ ভাৰত\n২০০৯ A. S. Ganguly শিল্প আৰু বাণিজ্য মহাৰাষ্ট্ৰ ভাৰত\n২০১০ Ebrahim Alkazi শিল্পকলা দিল্লী ভাৰত\n২০১০ Umayalpuram K. Sivaraman শিল্পকলা তামিল নাডু ভাৰত\n২০১০ Zohra Segal শিল্পকলা দিল্লী ভাৰত\n২০১০ Y. Venugopal Reddy আইন and Public affairs অন্ধ্ৰ প্ৰদেশ ভাৰত\n২০১০ Venkatraman Ramakrishnan বিজ্ঞান তামিল নাডু United Kingdom*\n২০১০ Prathap C. Reddy শিল্প আৰু বাণিজ্য অন্ধ্ৰ প্ৰদেশ ভাৰত\n২০১১ Akkineni Nageshwara Rao শিল্পকলা অন্ধ্ৰ প্ৰদেশ ভাৰত\n২০১১ Kapila Vatsyayan শিল্পকলা দিল্লী ভাৰত\n২০১১ Homai Vyarawalla শিল্পকলা গুজৰাট ভাৰত\n২০১১ K. Parasaran জননীতি দিল্লী ভাৰত\n২০১১ AR Kidwai জননীতি দিল্লী ভাৰত\n২০১১ Vijay Kelkar জননীতি দিল্লী ভাৰত\n২০১১ Montek Singh Ahluwalia জননীতি দিল্লী ভাৰত\n২০১১ Palle Rama Rao Science অন্ধ্ৰ প্ৰদেশ ভাৰত\n২০১১ Azim Premji Trade and Industry কৰ্ণাটক ভাৰত\n২০১১ Brajesh Mishra Civil Service মধ্য প্ৰদেশ ভাৰত\n২০১১ Ottaplakkal Neelakandan Velu Kurup সাহিত্য কেৰালা ভাৰত\n২০১১ Sitakant Mahapatra সাহিত্য উৰিষ্যা ভাৰত\n২০১১ Lakshmi Chand Jain জননীতি দিল্লী ভাৰত\n২০১২ K. G. Subramanyan শিল্পকলা পশ্চিম বংগ ভাৰত\n২০১২ Mario Miranda* শিল্পকলা গোৱা ভাৰত\n২০১২ Bhupen Hazarika* শিল্পকলা অসম ভাৰত\n২০১২ Kantilal Hastimal Sancheti চিকিৎসা বিজ্ঞান মহাৰাষ্ট্ৰ ভাৰত\n২০১২ T. V. Rajeswar Civil Service দিল্লী ভাৰত\nNote: * denotes awardees in the category of Foreigners/ NRIs/ PIOs/Posthumous.\nMaharashtra State appearing above up to 1960 should be read as erstwhile Bombay State, consisting of present day Maharashtra and Gujarat.\n↑ 2.0 2.1 "This Year's Padma Awards announced" (Press release). Ministry of Home Affairs. 25 January 2010. http://www.pib.nic.in/release/release.asp?relid=57307। আহৰণ কৰা হৈছে: 25 January 2010.\n↑ "Padma Awards Announced (2012)". Press and Information Bureau, Government of India. http://www.pib.nic.in/newsite/erelease.aspx?relid=79881। আহৰণ কৰা হৈছে: 25 January 2012.\nৱিকিমিডিয়া কমন্সত পদ্মবিভূষণ সম্পৰ্কীয় মিডিয়া ফাইল আছে।\n"This Year's Padma Awards announced". Ministry of Home Affairs. 25 January 2010. http://www.pib.nic.in/release/release.asp?relid=57307.\n"Padma Awards Announced (2012)". Press and Information Bureau, Government of India. http://www.pib.nic.in/newsite/erelease.aspx?relid=79881। আহৰণ কৰা হৈছে: 25 January 2012.\n"https://as.wikipedia.org/w/index.php?title=পদ্মবিভূষণ&oldid=175186"ৰ পৰা সংকলিত\nএই পৃষ্ঠাখন ১৬ ফেব্ৰুৱাৰী, ২০১৮ তাৰিখে ১৬:৫৫ বজাত অন্তিম সংশোধন কৰা হৈছিল।


ULFA(I) | তিনিচুকীয়াত ৪ বছৰীয়া কন্যাক এৰি আলফা স্বাধীনলৈ স্বামী–স্ত্ৰী– News18 assam\nতিনিচুকীয়াত ৪ বছৰীয়া কন্যাক এৰি আলফা স্বাধীনলৈ স্বামী–স্ত্ৰী!\nজাতীয় বিদ্যালয়ত অধ্যয়নৰত এগৰাকী চাৰি বছৰীয়া কন্যাক এৰি এইদৰে পিতৃ-মাতৃয়ে আলফা (স্বাঃ)ত যোগদান কৰা ঘটনাই সমগ্ৰ তিনিচুকীয়া জিলাখনতেই চাঞ্চল্যৰ সৃষ্টি কৰিছে।\nতিনিচুকীয়াৰ কাকপথাৰৰ স্বামী-স্ত্ৰীৰ আলফা(স্বাঃ)লৈ গমন! চাৰি বছৰীয়া কন্যাক এৰি অৰণ্যমুখী পিতৃ-মাতৃ। কাকপথাৰৰ ১নং চেলেংগুৰি গাঁৱৰ অচ্যুত নেওগ আৰু মমতা নেওগ নামৰ স্বামী-স্ত্ৰীয়ে আলফা(স্বাঃ)লৈ গমন কৰাৰ তথ্য পোহৰলৈ আহিছে।\nঘটনাৰ বিৱৰণী অনুসৰি, তিনিচুকীয়া জিলাৰ কাকপথাৰৰ ১ নং চেলেংগুৰি গাঁৱৰ অচ্যুত নেওগ আৰু মমতা নেওগ নামৰ স্বামী-স্ত্ৰীয়ে ৫ মে'ত ডিৰাক কপাহতলী নামৰ ঠাইত থকা অন্য এখন ঘৰৰ পৰা চেলেংগুৰি গাঁৱৰ মূল ঘৰখনলৈ আহিছিল। সেইদিনাই ঘৰৰ পৰা ওলাই গৈছিল দুয়ো। উক্ত দিনাই সন্ধিয়া সময়ত তিনিচুকীয়া জিলাৰ এগৰাকী শীৰ্ষ আৰক্ষী বিষয়াই অচ্যুতৰ পিতৃক ফোনযোগে অচ্যুতে আলফা (স্বাঃ)ত যোগদান কৰাৰ কথা উল্লেখ কৰে।\nজাতীয় বিদ্যালয়ত অধ্যয়নৰত এগৰাকী চাৰি বছৰীয়া কন্যাক এৰি এইদৰে পিতৃ-মাতৃয়ে আলফা (স্বাঃ)ত যোগদান কৰা ঘটনাই সমগ্ৰ তিনিচুকীয়া জিলাখনতেই চাঞ্চল্যৰ সৃষ্টি কৰিছে। একমাত্ৰ পুত্ৰ সন্তান আৰু বোৱাৰীক নিজ কন্যাৰ মুখলৈ চাই পুনৰ ঘৰলৈ ঘূৰি আহিবলৈ অচ্যুতৰ পিতৃয়ে কাতৰ আহ্বান জনাইছে।\nউল্লেখযোগ্য যে, আলফা(স্বাঃ)ই চোৰাংচোৱা কৰাৰ অভিযোগত দুগৰাকীকৈ অসমীয়া যুৱকক মৃত্যুদণ্ড দিয়াৰ খবৰৰ চাঞ্চল্য মাৰ নৌযাওঁতেই পুনৰ পতি-পত্নীৰ আলফা (স্বাঃ)ত যোগদানৰ খবৰে ব্যপক চৰ্চা লাভ কৰিছে।


মৃতদেহ সৎকাৰকলৈয়ো চৰম হেমাহি! এম্বুলেন্সৰ পৰা ছিটিকি পৰিল কৰ’না ৰোগীৰ মৃতদেহ\nগুৱাহাটী , April 24, 2021 12:31 pm\nকৰ’না আক্ৰান্ত মৃত ৰোগীৰ সৎকাৰকলৈয়ো এইবাৰ গাফিলতিৰ অভিযোগ উঠিছে। হাস্পাতলৰ গেটৰ পৰা এম্বুলেন্স ওলাই আহোতেই ৰাস্তাত ছিটিকি পৰিল কৰ’না ৰোগীৰ মৃতদেহ।\nএই ঘটনাৰ পাছতেই হাস্পাতালৰ ভূমিকাক লৈ সৃষ্টি হৈছে তীব্ৰ প্ৰতিক্ৰিয়াৰ। হাস্পাতালখনৰ আশে পাশে থকা লোকসকল আতংকিত হৈ পৰে।\nশুকুৰবাৰে মধ্যপ্ৰদেশৰ বিদিশা জিলাত অটল বিহাৰী বাজপেয়ী হাস্পাতালৰ পৰা কৰ’না ৰোগীৰ মৃতদেহ কঢ়িয়াই অনা এখন এম্বুলেন্স বাহিৰলৈ ওলাইছিল।\nহাস্পাতালৰ গেটৰ পৰা বাহিৰ ওলাই এপাক ঘুৰোতেই এম্বুলেন্সৰ পৰা ৰাস্তাত ছিটিকি পৰিল এটা কৰ’না ৰোগীৰ মৃতদেহ। লগে লগে কৰ’না ৰোগীৰ পৰিয়ালৰ সদস্য আৰু স্থানীয় লোক ঘটনাস্থলীলৈ দৌৰি আহে।\nতেওঁলোকে হাস্পাতলখনত প্ৰৱেশ কৰি প্ৰতিবাদ আৰম্ভ কৰে। ইয়াকে লৈ গোটেই অঞ্চলটোত চাঞ্চল্যৰ সৃষ্টি হয়। মৃতদেহ সৎকাৰকলৈ প্ৰশ্নৰ অৱতাৰণা হয়।\nনিয়ম অনুসৰি, কৰ’না আক্ৰান্তৰ মৃতদেহ সৎকাৰৰ দায়িত্ব পৌৰসভাৰ। সম্প্ৰতি পৰিয়ালৰ দুজন সদস্যকো তাৰ অনুমতি দিয়া হৈছে।\nকিন্তু হাস্পাতখনৰ বাহিৰত থকা ৰোগীৰ পৰিয়ালৰ অভিযোগ মতে সঠিক সময়ত পৰিয়ালক মৃতদেহ দিয়া হোৱা নাই। বহু সময়ত ৰোগীৰ মৃত্যুৰ কথাও পৰিয়ালক জনোৱা হোৱা নাই।\nIt is alleged that in Vidhisha MP dead bodies are taken away without showing or handing it to families!\nThis was found whenabody fell out of the ambulance, alleged video given!\nThis is the situation prevailing in country ! #BJPFailsIndia pic.twitter.com/IH7BjRYiXP\n— Vijay Thottathil (@vijaythottathil) April 23, 2021\nপৰিয়ালৰ সদস্যসকলৰ অভিযোগ যে হাস্পাতলখনৰ কৰ্তৃপক্ষই তেওঁলোকক ৰোগীৰ সৈতে দেখা কৰাৰ অনুমতিতো দিয়াই নাই, তেওঁলোকৰ অৱস্থা সম্পৰ্কেও কোনো তথ্য দিয়া নাই। আনকি হাস্পাতালখনৰ লেণ্ডলাইন বা হেল্পলাইন নম্বৰসমূহত ফোন কৰিলেও কোনো উত্তৰ পোৱা নাযায়।\nউক্ত ঘটনাৰ সময়তো এম্বুলেন্সখনত কিমানটা মৃতদেহ আছিল তাক লৈ প্ৰশ্ন তুলিছে ঘটনাস্থলীত উপস্থিত লোকসকলে।\nইপিনে, অটল বিহাৰী বাজপেয়ী হাস্পাতালৰ এগৰাকী চিকিৎসকে কয় যে প্ৰত্যেকেই তেওঁলোকৰ আত্মীয়ৰ সম্পৰ্কত জানিব বিচাৰে। তেওঁলোকৰ উদ্বেগৰ কাৰণো আছে। কিন্তু সকলোকে আমি অনুমতি দিব নোৱাৰো। সকলোৱে চিকিৎসাত ব্যস্তা থকাৰ বাবে ফোনৰ উত্তৰ দিয়া সম্ভৱ নহয়।